
Blandt de mange vigtige emner, hvorom der fremdeles her- 
sker stor meningsforskjel mellem de statsøkonomiske forfattere, 
indtager spørgsmaalet om kredittens begreb og virkemaade atter 
i Vore dage en meget fremtrædende plads. Om man end kun 
med bestemt forbehold kan modtage Bruno Hildebrands paa- 
stand 1 ), at fremtidens forretningsliv i samme grad vil blive 
grundet paa kreditomsætning som nutidens kan siges at grunde 
sig paa pengeomsætning, maa det dog anerkjendes, at det nævnte 
JolJ Zede tengå b- gjort 4 saa kraftigt og betydnings- 
fuldt gjældende i den økonomiske udvikling, at det bør være 
videnskaben særlig magtpaaliggende at komme til klarhed med 
hensyn til dets egentlige væsen og at udrydde misforstaaelser, 
der netop paa dette omraade til de forskjelligste tider have 
vist sig at kunne bevirke de mest beklagelige praktiske følger. t 
Der er imidlertid liden udsigt til at dette ret snart vil lykkes; 
thi de stridige opfatninger af kredittens karakter og yttringer 
staa for øieblikket ligesaa skarpt mod hverandre og diskutteres 
ligesaa ivrigt som nogensinde. Naar vi i denne afhandling 
vove os ind paa drøftelsen af et saa omtvistet spørgsmaal, 
sker det derfor ingenlunde i haab om at kunne give et afgjø- 
rende bidrag til dets løsning, men nærmest for under udarbei- 
delsen selv at faa anledning til at opgjøre os en motiveret 
mening, hvortil vi ved behandlingen af dermed sammenhæn- 
gende emner kunne støtte os. v 

Efterat de engelske forløbere for den statsøkonomiske viden- 
skab allerede i det 17de aarhundrede i hovedsagen havde udtalt 
de forskjellige, senere hen mod hinanden staaende opfatninger 



*) National-Oekonomi der Gtagenwart und Zukunft I p. 276« 

Hertzberg: Om kredit. ^ 



af kredittens natur, 1 ) var det navnlig den bekjendte, i den 
nyeste tid mere retfærdigt bedømte Skotlænder John Law og 
hans paa en udstrakt benyttelse af kreditten hvilende « system » r 
der ogsaa paa fastlandet henledede den almindelige opmærk- 
somhed paa dette farlige grundlag for finantsielle operationer. 
Law gik selv ud fra den herskende merkantilismes lære om 
pengenes alt overveiende betydning for nationalvelstanden og 
tilskrev f. ex. i sin tidligste afhandling Skotlands daværende 
fattigdom den omstændighed, at det havde for lidet af penge. 
Hans plan, som han senere fik en saa vid adgang til at reali- 
sere paa et større omraade, bestod derfor i gjennem et storartet 
bankinstitut at forøge landets pengemængde ved kreditsedler, 
grundede paa værdier i jordeiendom. Man finder i hans 
skrifter mange slaaende og indsigtsfulde betragtninger, og navn- 
lig bestrider han levende den i hans dage gjældende lære, at 
penge, trods deres overdreven store virksomhed, kun skulde 
være et betalingstegn, beroende paa konventionel brug. Hans 
egentlige feiltagelse ligger heller ikke saa meget i opfattelsen 
af kredittens eget væsen som deri, at han med alle sine 
samtidige overvurderede penge og derved lededes til at for- 
søge en i det mindste praktisk ubegrændset fabrikation af denne 
kapitalform. 8 ) Under den længe fortsatte diskussion, som Mis- 
sissippikompagniets skjæbne fremkaldte, optog imidlertid Melon 
den i England allerede forhen udtalte paastand, at statsobli- 
gationer og andre kreditpapirer positivt forøge nationernes for- 
mue, medens Du tot, der genopfriskede læren om penges 
rent repræsentative natur, erklærede, at uden kredit vilde 
handelen være et lig. Ligeoverfor disse begeistrede, men 
endnu meget uklare yttringer, var det Turgot forbeholdt at 
skabe den afvisende formel, hvorigjennem den almindelige op- 
fatning for lang tid skulde finde sit udtryk. Han udtalte 



*) Culpepper, Tract against the high rateof usnry (1623), og den ano- 
nyme Disconrse of tråde, coyn and papercredit (1697), hvilken sidste 
allerede udtaler, at kreditten overfører kapital fra en haand i en anden. 
Vi citere disse ligesom enkelte af de øvrige forfattere, der ikke have 
været os tilgjængelige, efter Knies og Boscher. 

s ) <Les crédits*, siger han, «sont nécessaires et utiles; ils font les mémes 
effets et le méme bien dans le commerce, comme si la quantité 
de la monnaye était augmentée*. Law s skrifter findes optagne i 
Gnillanmins udgave af franske statsøkonomer fra det 18de aarhun- 
drede, hvor Melon og Dntot ligeledes gjengives. 



nemlig i en liden brochure, der udkom 1749 1 ), at enhver 
kredit er et laan — ttout crédit est un emprunt et a un rapport 
essentiel au remboursement», — og det tør vistnok siges, at 
den mest gjængse og populære anskuelse endnu den dag idag 
kan sammenfattes i disse ord. Uagtet samtidigt andre for- 
fattere lagde megen vægt paa kredittens betydning og virksom- 
hed, saaledes f. ex. den neapolitanske statsøkonom Gen o ves i, 2 ) 
viste det af Turgot i omløb satte stikord sig virksomt til at 
drive interessen for det hele spørgsmaal tilbage. Man finder 
derfor i den nærmest paafølgende tid intet væsentligt nyt 
bidrag til dets besvarelse. Leilighedsvis gjentoges, tildels i 
en noget klarere form, paastanden om, at gjældsdokumenter 
vare forøgelse af nationalformuen, 8 ) og Englænderen Thornton 
fandt en anledning ved standsningen af de engelske bank- 
sedlexs indløsning til at tage til gjenmæle og forsvare den 
almindeligere anskuelse 4 ); men herved blev det ogsaa. De 
franske fysiokrater havde sin opmærksomhed henvendt paa 
ganske andre problemer; de yngre italienske statsøkonomier, som 
Beccaria og Filancieri 5 ) indskrænke sig ligesom deres 
engelske tidsfælle Steuart 6 ) i det hele taget til at udhæve 
kredittens identitet med almindelig tillid og sikkerhed i handel 
og vandel, og de berømte stiftere af den engelske skole, 
Adam Smith og Ricardo finde det intetsteds i sine værker 
nødvendigt at give dette begreb nogen udvikling eller at drøfte 
fenomenets rækkevidde og indflydelse. I en erklæring, der 
afæskedes ham af en af overhuset nedsat komité, fik Ricardo 
dog tilfældigvis anledning til at udtale sin opfatning. « Kredit*, 
sagde han væsentlig i overensstemmelse med Thornton, «er 
den fra den ene til den anden overførte adgang til at bruge 



x ) Betitlet «Lettre å M. l'Abbé de Cice stir le papier supplié å la 

monnaie> og optaget i Guillaumins udgave af Tuigots værker, 1ste del 

(se p. 94). 
*) Bibliotheca delT Economista 1ste serie, Sdie del p. 206, hvor han 

kalder kreditten <la facolta di far uso delT altrui potere siccome 

proprio». 
8 ) Pinto, Traité de la Circulation et du crédit (1771), og Hamil- 

ton, Report to the house of commons on the subjects of manufactures 

(1791). 
4 ) An inqviiy into the nature and effects of the paper crédit of G-reat 

Britain (1802). 
6 ) BibL delT Economist^ L c. p. 640 og 754. 
6 ) Principles of politicai economy (1796)* 



allerede til værende kapital; den skaber ikke kapital, men be- 
stemmer kun, af hvem kapitalen skal blive anvendt. Overflyt- 
ningen fra en anvendelse over i en anden kan ofte være meget 
fordelagtig, men kan ogsaa vise sig at være meget fordærvelig*. 1 ) 
Den sidste bemærkning er et korrekt udtryk for den udpræ- 
gede tilbageholdenhed, hvormed statsøkonomerne dengang troede 
at burde betragte kreditten. Om muligt endnu mere karakte- 
ristisk viser denne opfatning sig hos J. B. Say. Efter gjenta- 
gende at have erklæret sig mod den anskuelse, ifølge hvilken 
kreditten skulde være et slags kapitaltillæg til nationernes vel- 
stand, og efter at have gjort gjældende, at en kapital er en 
reel værdi, der umulig kan være to steder paa én gang eller 
samtidig tjene to forskjellige personer, hvilket dog vilde være 
tilfældet, hvis saavel laanegjenstanden som laanebeviset skulde 
repræsentere kapital, bestemmer han kredittens fordele som 
bestaænde i, at den meddeler den, der har brug derfor, raadighed 
over kapitaler, hvis eiere selv ikke kunne eller ville benytte 
dem, og tilføier derpaa: «Det er kun i denne henseende, at 
kredittens almindelige udbredelse kan være til held for sam- 
fundet; men der er en endnu gunstigere tilstand: den, hvori 
ingen har behov for kredit, idet enhver i sin bedrift har 
kunnet samle saa megen kapital, at han uden at laane kan gjøre 
de i forretningen fornødne udlæg*. 2 ) Det er vanskeligt at 
tro paa en saadan miskjendelse af et vigtigt økonomisk feno- 
mens betydning hos en af den økonomiske videnskabs egentlige 
stiftere. Hvad vilde den høit fortjente fremstiller af la théorie 
des débouchés have svaret, om man mod denne havde ind- 
vendt, at den bedste økonomiske tilstand dog vilde være den, 
hvori enhver transport var unødvendig, fordi alle livsfornøden- 
heder kunde produceres paa et og samme sted? Han vilde 
uden tvivl have fundet indvendingen ørkesløs. Denne opfat- 
ning af kreditten som et mere eller mindre nødvendigt onde, 
hvis benyttelse, for i denne forbindelse ogsaa at citere Sis- 
mon di 8 ), om muligt allerhelst burde undgaaes, kunde selvføl- 
gelig ikke være til fordel for begrebets behandling. Om man 
end ikke som den sidst anførte forfatter søgte kredittens 
virkning i en fremkaldelse af dels fremtidige, dels rent imagi- 



x ) Citeret efter Mac Culloch. 

*) Traité d'Economie Politique p. 392 og især Cours d'Economie Politique, 

lste del p. 135. Begge senest udgivne af G-oillaumin. 
8 ) Etades sur lEconomie Politique. 



nære værdier, vedblev man dog i de systematiske fremstillinger 
at skyve emnet tilside eller ganske at forbigaa det. Endnu 
saa sent som i Hermanns ypperlige «undersøgelser» og hos 
Bas ti at leder man forgjæves efter nogen udsigt over kredit- 
tens væsen og yttringsmaader. Uagtet den sidstnævnte under 
sin strid med Proudhon om «la gratuité du credit* havde fuld 
anledning til at underkaste begrebet en ny og indgaænde gransk- 
ning, betegner han paa dette omraade kun forsaavidt et frem- 
skridt, som man efter hans død fandt en notits, der viste, at 
han havde havt til hensigt i en ny udgave af sine tharmonier* 
at indføre et eget kapitel om kredit. Under hin diskussion var 
det derimod væsentlig kun kapitalbegrebet, som blev gjenstand 
for drøftelse. 1 ) 

Imidlertid var der dog allerede indtraadt et omslag i op- 
fatningen. Begyndelsen hertil skede ved Badenseren Nebe- 
nius, hvis bog om «den offentlige kredit »fremdeles maa ansées 
som et hovedværk i emnet. 2 ) Nogen væsentlig ny betragtning 
af kredittens væsen gjorde dog heller ikke denne forfatter gjæl- 
dende. «Kreditten betegner*, siger han, «den tillid, man 
sætter til et løfte om tilbagebetaling af forstrukne midler, saa- 
velsom evnen til mod afgivelsen af et saadant løfte at skaffe 
sig værdier frivillig overladt af andre* ; «den er», tilføier han, 
«den betingelse, hvorunder kapitalerne overdrages fra en haand 
til en anden*. 8 ) Hans definition er altsaa kun en sammenstil- 
ling af de momenter, som den ene række af hans forgjængere 
allerede enkeltvis havde gjort opmærksom paa, med udelukkelse 
af den af de andre gjorte paastand, at kreditten selv skulde 
være en art kapital. Nebenius synes indtil denne dag at være 
forbleven ukjendt udenfor Tyskland; hos hans landsmænd er 



*) Se Gmllaxunins udgave af Bastiats skrifter, 1862—64, 5te del p* 94 ff., 

6te del p. 734. 
*) Der bffentliche Credit, 2den udgave, Baden og Karlsruhe 1829* 
*) Anf. st. p. 1. Credit bezeichnet das Ver tranen, das man in die 
Wirksamkeit eines Versprechens setzt, wodurch eine physische oder 
moralische Person gegen empfangene "Werthe, zur kiinftigen Leistnng 
von Gegenwerthen sich verpflichtet, so wie die Fåhigkeit vorhan- 
dene Werthe gegen ein solches Versprechen, in freiwilliger TJeberein- 
kunft, von anderen Personen sich zu verschaffen* Og p. 14: Der 
Credit iiberhaupt ist die Bedingung, nnter welcher der Uebertrag der 
Kapitalien von einer Hånd in die andere Statt findet; das Kapital 
ist der Gegenstand, das Bediirfnisz an Kapitalien die Yeranlassnng 
zur Benntzung desselben, Geld das Mittel znm Uebertrag der Kapi- 
talien und zur Erfdllung der eingegangnen Verbindlichkeiten* 



det derimod let at paavise, af hans betragtningsmaade danner 
udgangspunktet for den senere udvikling af begrebet. Som 
man vil se, indgaar der i hans definition to sideordnede led> 
nemlig tillid og evne til at faa sig kapital overladt. Det laa 
nær, at hans efterfølgere for at undgaa denne dobbelthed atter 
— ligesom hans forgjængere — skulde komme til at lægge 
hovedvægten paa det ene eller andet af dem. Dette blev da 
ogsaa tilfældet. Rau, Hildebrand og Wagner betone 
saaledes væsentlig kredittens egenskab af tillid 1 ), og Dank- 
wardt gaar i denne retning ud til den yderste konsekvente, 
idet han erklærer, at den saakaldte realkredit aldeles ikke er 
kredit, fordi den for begrebet karakteristiske tillid ved fuld 
objektiv sikkerhedsstillelse slet ikke spiller nogen rolle i sagen. 2 ) 
Mod denne ensidighed reagerer igjen Roscher, idet han frem- 
hæver det andet af Nebenius opretholdte moment, kapitalover- 
dragelsen, og bestemmer kreditten som «den frivillig indrømmede 
befrielse til at raade over fremmed eiendom mod det blotte 
løfte om erstatning*. 3 ) Hos ham er altsaa tilliden sunken ned 
til en simpel forudsætning for erholdelsen af kredit. 

Noget senere end i Tyskland begyndte man ogsaa i de 
øvrige hovedlande paany at yde kreditten større videnskabelig 
opmærksomhed. Umiddelbart bidragende hertil kan dog ikke, 
som man skulde formode, den diskussion siges at have været, 
der i England reiste sig om bankspørgsmaalet ; thi debatten 
førtes den hele tid paa en forholdsvis snæver basis af prak- 
tiske hensyn. Ogsaa Amerikaneren Carey's i 1839 udkomne 
bog om kreditten, hvori dette økonomiske moments betydning 
søgtes hævdet, forblev uden mærkbar indflydelse. Derimod var 
det i Frankrig, at drøftelsen tog fart, og særlig maa Ciesz- 
kowski, der, ligeledes 1839, udgav et yderst interessant og 
opsigtvækkende værk over den samme gjenstand, erkjendes at 
have æren herfor. Hans opfatning, der bedst finder sin plads 



*) Rau, Volkswirthschaftslehre 1ste del § 278; Hildebrand 1. c, 
Wagners artikel cCredit» i Rentsch's Handwfirterbuch, Leipzig 1866. 

*) National-Økonomi und Jurisprudentz, Rostock 1858, 3die Hefte p» 49. 

■) Grundlagen der National-Økonomie, 10de oplag, Stuttgart 1873, p. 
179: Credit ist die freiwillig einger&umte Befugnisz, iiber fremde 
Gtiter gegen das blosze Versprechen des Gegenwerthes zu verfiigen*. 
Paa grund af vort sprogs ringe uddannelse til behandling af hidhø- 
rende emner er en korrekt oversættelse af udenlandske forfatteres 
Jttringer ofte næsten umulig. 



længere ned i dette referat, vandt vistnok ikke almindelig ind- 
gang; men emnets store vigtighed blev dog fra nu af indrøm- 
met af alle. I saa henseende er det navnlig overraskende 
ligeoverfor J. B. Say's koldsindige og Sismondis misfor- 
nøiede redegjørelser for kredittens virkninger, hos Michel Che- 
valier at læse en begeistret lovtale over dens økonomiske og 
civilisatoriske betydning, tikke et af de midler, som staar til 
menneskeslægtens raadighed*, siger den berømte professor ved 
College de Prance, «vil bringe den større fordele, end dem, 
der skyldes kreditten, ikke et vil i den høie grad bidrage til 
at styrke hin for enhver, der elsker sin næste og tror paa sam- 
fundets fremadskriden, saa trøsterige tanke, at der under civili- 
sationens og fredens herredømme altid vil være flere og flere 
erobringer at vinde*. 1 ) Hverken hos Chevalier eller hos hans 
yngre landsmænd, Courcelles-Seneuil, Poul Coq og Bon- 
net, finder man imidlertid nogen ny anskuelse af kredit- 
tens egentlige væsen. De indskrænke sig, ligesom den en- 
gelske forfatter Mac Culloch med hensyn til dette punkt 
til at fremhæve evnen til at faa sig fremmed kapital 
overladt, en evne, som de mere eller mindre udtrykkeligt iden- 
tificere med evnen til at vække tillid. Andre trænge atter 
tillidsmomentet i baggrunden, saaledes især den deklamerende 
franske polemiker Cernuschi, der endog ikke vil vide noget 
af ordet kredit udenfor de egentlige pekuniære venskabstjene- 
sters omraade. 2 ) 

Afsluttende denne række af i hovedsagen ensartede 
opfatninger, staar den nyeste tyske forfatter, der har egnet 
emnet en indgaaende undersøgelse, nemlig professor Knies i 
Heidelberg. I erkjendelsen af det feilagtige i at gjøre kredit- 
forretningerne til ensidige forføininger over fremmed kapital, 
farer han sine forgjængeres tanke helt ud, ved at hiddrage det 
ogsaa for dem i virkeligheden nødvendige tidsmoment, og defi- 
nerer kreditaftaler som tosidige kontrakter, hvorved den ene 
ydelse falder i nutiden og gjenydelsen i fremtiden. 3 ) Dette 
mærkelige forsøg paa at bringe videnskabelig sammenhæng ind 



*) Cours d'Economie Politique, Paris 1855, I p. 87. 

*) Mécanique de l'Echange, Paris 1865. 

*) Der Credit, Berlin 1876, og Tabingertidsskriftet for 1859 og 60, hvor 
det senere skrifts grundtanker allerede tidligere ere blevne udviklede 
i en afhandling, betitlet Erorterungen iiber den Credit. 

i den populære opfattelse af kreditten, turde imidlertid af grande, 
som nedenfor skulle fremsættes, blive at anse som mislykket. 

I stærk modsætning til alle disse forfattere staar den i 
1852 afdøde franske frihandelsmand Coquelin. Medens hine 
som oftest udelukkende fæste hovedopmærksomheden paa den 
ved kreditten bevirkede overgang af kapital fra den krediterende 
til den krediterede, udhæver han omvendt omsætningen af vær- 
dipapirer og ledes derved ind i den modsatte ensidighed at 
anse kredit for en art kapital, der altsaa ligefrem forøger sam- 
fundets virkemidler. 1 ) Blandt dem, der slutte sig til denne 
betragtning bør særlig nævnes Courtois, som deri finder det 
fortrinligste grundlag for sit advokatoriske forsvar for børsspe- 
kulationerne. 2 ) 

Det er imidlertid i den engelske litteratur, at sætningen, 
kredit er kapital, har fundet sin talentfuldeste og dybest moti- 
verende, men paa samme Tid, for at tiltræde en allerede længst 
udtalt dom, sin mest sofistiske forfægter, nemlig den i senere 
tid saa meget omtalte Mac Le od. Gaaende ud fra et ultra- 
selvstændigt statsøkonomisk system, hvori læren om kapitalen 
som ren cpurctiasing power* d. e. som omsætningsmiddel og 
intet andet, indtager midtpunktet, søger han at hævde kredit- 
tens kapitaldannende magt. Hans værker 3 ) have gjort stor 
opsigt og have fremkaldt en meget livlig og endnu langtfra 
afsluttet diskussion. De have ogsaa tildels vundet megen aner- 
kjendelse. Den franske statsminister Ro u her lod 1863 en 
bearbeidelse af Macleods lære uddele til alle keiserrigets han- 
delskammere, og fiere forfattere have i forskjellige lande sluttet 
sig til den, saaledes i Frankrig Courtois og i Tyskland 
Bøsler. Ogsaa i Norden er hans hovedanskuelse, omend med 
flere bortskjærelser og tillempninger, bleven optaget af Ha mil- 
ton i Lund. 4 ) I England selv synes han heller ikke at have været 
uden indflydelse. Uagtet den nyeste forfatter, der har behandlet 
hidrørende emner, professor Bonamy Price i Oxford, i det 
hele taget følger en anden betragtningsmaade, er Mac Leods 



i 



*) Le Crédit et les Banques, 3die udgave, Paris 1876. 

*) Operations de bourse, 6te udgave, Paris 1876. 

*) Theory and Practice of Banking, London, 1856; Elements of political 

Economy, London 1858, i 1872 paany udgiven som Principles of 

economical philosophy; endelig Dictionary of political economy, 1863. 
4 ) Courtois, 1. c. p, 18; Røsler, Lehrbuch des deutschen Verwaltung- 

rechtes I 2den afdeling, Erlangen 1878; G. K. Hamilton, Om Pen- 

ningar och Kredit, Upsala 1861. 



paavirkning umiskjendelig paa mange punkter. 1 ) Det store 
flertal af statsøkonomer har imidlertid taget bestemt parti mod 
dette nye system, ofte med en saare overfladisk kjendskab til 
dets eiendommeligheder. Skarpest og mest indgaaende, men 
neppe tilstrækkelig objektivt kriticeres det af Knies, der i 
forbigaaende ogsaa oplyser, at Macleods sætninger have vist sig 
saa lidet praktisk brugbare, at han selv har maattet udstaa 
fængselsstraf for de principper, han havde anvendt ved besty- 
relsen af en ham oprettet, men efter kort tids virksomhed 
falleret bank. 

Jlidt imellem begge de omhandlede retninger, hvoraf den 
ene væsentlig underkjender, den anden ligesaa væsentlig over- 
driver kredittens økonomiske betydning, staar en tredie gruppe 
af forfattere, der søge at værge sig mod begge ensidigheder. 
Herhen kan paa sæt og vis allerede henregnes Stuart Mill, 
som vistnok i sin hovedforklaring af kredittens begreb ganske 
slutter sig til den ældre lære, der indskrænker dens virkninger 
til overførelse af kapital, men som dog i en anden forbindelse 
nødsages til at udvide denne definition, idet han uden iøvrigt 
nærmere at begrunde sin inkonsekvents ligefrem erklærer, at 
kreditten er en «purchasing power* og som saadan udøver en 
særegen indflydelse. 2 ) 

Det vigtigste navn er imidlertid Cieszkowski, hvis epoke- 
gjørende værk Du crédit et de la circulation vi allerede have 
berørt. Cieszkowski vender sig særlig med skarp bedømmelse 
mod dem, der i kreditten kun ser en antecipation af fremtiden, 
men dernæst ogsaa mod dem, der paastaa, at den skaber ny 
kapital. I modsætning til begge disse theorier hævder han 
med styrke, at det kun er de allerede tilværende kapitaler, som 
den egentlige kredit bringer i omløb, og han gjør herfra kun 
forsaavidt en undtagelse, som han indrømmer, at den saakaldte 
konsumtionskredit, over hvilken han ganske bryder staven, er 
er en ødelæggende tilintetgjørelse af fremtidig kapital. Kredittens 
virksomhed finder han derimod at bestaa i at gjøre fast kapital 
flydende — ♦ «le crédit est la métamorphose des capitaux 
stables et engagés en capitaux circulans ou degages*. Denne 
sætning udvikler han videre saaledes: «Hvis der gaves et mid- 
del til saa at sige at gjøre de bundne kapitaler fri, uden tillige 
at berøve dem deres egenskab af faste og stadige led i den vir- 



*) Currency and Banking, London 1876. 

*) Principles of Politicai Economy, ddie bog, 9de kap., §§ 1 og 8. 

kelige produktion, det vil sige, hvis de faste kapitaler paa 
samme tid som de vedblev at være faste, kunde gjøre tjeneste 
som omløbende, og saaledes paatage sig en dobbelt funktion, 
vilde dette middel være den kraftigste befordrer af almindelig 
overflod og meddele den produktive udvikling en uhyre magt. 
Dette middel er kreditten*. Som man vil se, forelagdes der 
i denne definition videnskaben en ligesaa ny, som med det 
hidtil udviklede statsøkonomiske system nær forbunden tanke. 
Det vandt ogsaa flere anseelige tilhængere, navnlig i Frank- 
rig og Italien. Joseph Garnier 1 ) henholder sig i de tid- 
ligere udgaver af sine værker i hovedsagen dertil, og Boc- 
cardo 2 ) gjør definitionen til sin. Ogsaa Proudhon slutter 
sig i «Gratuité du crédit* nærmest til Cieszkowski. At socia- 
lismen kunde benytte dennes opfatning i sit system, antyder 
imidlertid en svaghed hos den saaledes misbrugte lære. Og 
det er heller ikke vanskeligt at finde, hvori feilen bestaar. 
Saa skarpt Cieszkowski end skiller mellem kapitalernes faste 
og flydende form, kommer han ikke til fuld klarhed over for- 
skjellens egentlige natur og blander den derfor sammen med 
forskjellen mellem bunden kapital og fri. Herved ledes han 
til i virkeligheden at overvurdere selve circulationens betydning 
som saadan; hans definition har erholdt en altfor indskrænkende 
lydelse, og hans store plan, der gaar ud paa stiftelsen af et 
nyt slags rentebærende kreditsedler, en art sammensmeltning 
af statsobligationer og banknoter, er med ret bleven jævnført med 
Laws. Det er selvfølgelig netop denne feil en forfatter som 
Proudhon akcepterer og udnytter. Ifølge ham er selve omløbet 
af kapitalerne egentlig det, der skaber rigdomme. Men om 
denne overdrivelse end maa erkjendes ligefrem at være hentet 
ud af Cieszkowskis argumentation, ligger der dog i denne et 
frø, der turde vise sig at være fuldt livskraftigt. I de senere 
udgaver af Joseph Garniers statsøkonomiske haandbog finder 
man saaledes hins hovedresultater sammenarbeidede med den* 
"ældre lære om kreditten, hvorved vistnok intet homogent hele 
er fremkommet, men hvilket dog antyder umuligheden af at 
gaa dem ganske forbi. En meget paaagtelsesværdig tilslutning 
har Cieszkowskis opfatning indtil et vist punkt ogsaa fundet 
hos den høit anseede østerrigske statsøkonom og finantsminister 



*) Elements de l'Economie Politique Sdie udgave, Paris 1857. 

*) Trattato teoretico— practico del Economia Politica, Torino 1853, p. 188«. 

Sch&ffle. Han kalder kreditten «et middel for skyldneren til 
at raade over andres kapitalforraad og et middel for laangiveren 
til at sikkre sig en indtægt af en allerede dannet kapitalformue 
ved hjælp af andres driftighed», og tilfeder paa et andet sted, 
at den «sætter istand til delvis at forfeie over pengeværdien 
af produkter, produktionsmidler og husholdningsgjenstande, me- 
dens disse selv vedblive at tilhøre formuen, hvilket man ofte 
har kaldt formuens mobilisering ved hjælp af kredit*. *) Den 
sidste Tttring træffer netop Cieszkowskis grundbetragtning, den 
første samler det berettigede i de to øvrige skolers lære under 
et fælles udtryk. 



*) Lehr- und Handbuch der ganzen politishen Økonomi, 3die udgave, 
Tubingen 1873 p. 311 f. 



n. 



For at erholde fald indsigt i kredittens væsen er der, lige- 
overfor disse mangeartede forklaringsmaader, kun én vei at 
følge: man maa tage kreditforretningerne for sig, saaledes som 
de praktisk forekomme i det virkelige affærsliv, og med skarp- 
hed undersøge, hvad det er, som derunder foregaar. Lykkes 
det at finde et grundfællesskab for dem alle, er opgaven løst; 
men det maa paa den anden side ikke vække skuffelse, om 
resultatet antager den beskedne form af hypothese. Ricardos 
exempel har for længe siden vist, og hans landsmand Cairnes 
har siden nærmere udviklet den videnskabelige hypotheses store 
betydning ogsaa for den statsøkonomiske forskning. *) Den 
meddeler i ethvert fald en sammenhængende opfatning og for- 
binder til et hele, hvad der bør være gjenstand for samfældt 
betragtning. Derimod er det ikke tilladt med Dankwardt 
at gaa ud fra, at de forretninger, hvori tilliden ikke indgaar som 
moment hellerikke maa kaldes kreditoperationer, eller med Knies 
at slaa fast, at alle kontrakter, hvori gjenydelsen sættes til en 
anden tid end ydelsen, ere kreditanvendelser; thi det er det 
økonomiske fenomen, der nu engang er bleven betegnet ved 
benævnelsen kredit, som det gjælder at studere, medens det er 
os en meget ligegyldig sag, om navnet oprindelig er valgt med 
mere eller mindre aabent blik for alle dets eiendommelig- 
heder, ogsaa dem iberegnede, som det har tilfælles med andre. 
For indledningsvis at gjøre vor undersøgelse uafhængig af det 
svævende begreb tillid, ville vi tværtimod netop begynde med 
den af Dankwardt saa dogmatisk fornægtede realkredit. 

Naar eieren af en hidtil ubeheftet landeiendom optager et 
pantelaan til f. ex. gaardens halve taxtværdi, sker der, som 



*) Cairnes, Logicai method of Political Economy, 2den Tidgave, Lon- 
don 1875+ 

enhver ved, to ting. For det første gaar vedkommende penge- 
sum over fra laangiverens haand i laantagerens, og for det 
andet udsteder den sidste til den første en pantobligation, hvori 
han erkjender at være debitor for summen, forpligter sig til 
at betale renter og afdrag og til sikkerhed herfor stiller sin 
gaard til pant. Hvilke økonomiske forandringer har nu denne 
dobbelte transaktion medført? At pengesummens overgang er 
overførelse af en kapital fra den hidtilværende eier til en ny, 
trænger, forudsat at man tager ordet kapital i dets almindelige 
statsøkonomiske grundbetydning af opsparede produkter, brug- 
bare i en fortsat produktion, ikke til nogen nærmere udvikling. 
Det er selvindlysende, at laangiveren ikke længere kan benytte 
denne samme sum penge i et tilfælde, hvor rede penge vare 
nødvendige; den nytte han i et saadant tilfælde kunde havt af 
dem, har han ikke længere; det er laantageren, der nu ved 
sine indkjøb og udbetalinger drager fordelen af deres circulations- 
evne. Men forsaavidt har transaktionen, som man vil se, havt 
ganske de samme følger, som vilde være indtrufne, om pengene 
af den første vare blevne forærede til den anden. En gave 
vilde ligesaa sikkert, men heller ikke sikkrere, have berøvet 
den forrige eier enhver adgang til at gjøre sig pengenes egen- 
jskab af penge nyttig. Nu er transaktionen imidlertid ingen 
gave; det er laangiverens hensigt at modtage fuldt vederlag for, 
hvad han yder, og dette vederlag repræsenteres ved en pant- 
obligation, der overleveres ham. Hvad opnaar da udlaaneren 
v^ed at modtage en saadan? Hvorledes kan derved bevirkes, 
at pengenes overgang, tiltrods for umuligheden for ham af 
fremdeles at gjøre sig dem nyttige som penge, dog ikke faar 
karakteren af en gave? Spørgsmaalet ser meget elementært 
iid, og alligevel beror paa dets besvarelse den hele opfatning 
af kredittens begreb. Svarene ere derfor ogsaa faldt meget 
forskjelligt ud. 

De fleste besvare det aldeles ikke, fordi de overhovedet 
ikke opstille spørgsmaalet. Den hele række af forfattere fra 
Turgot, Genovesi, Say og Nebenius til Chevalier, 
Mac Oulloch og JJoscher, hvilke allesammen mere eller 
mindre ligeligt fremhæve kredittens egenskab af tillid og af 
kapitaloverførende evne, forbigaa i taushed denne side af sagen: 
for dem er operationens økonomiske moment fuldbyrdet ved 
kapitalens overgang; at laangiveren paa sin haand har faaet et 
krav, synes for dem at være jurisprudents og ikke økonomi^ 
forskjellen mellem laan og gave at være en xea ymSaste- 

Det utilfredsstillende ved dette standpunkt er, som anført, se- 
nest med styrke bleven fremhævet af K n i e s. Han gjør gjældende 
kreditforretningernes tosidighed i modsætning til gavekontrakten 
og opstiller den sætning, at enhver kreditering er en transak- 
tion, hvorved ydelsen falder i nutiden og vederlaget i fremtiden. 
Ved at modtage denne forklaring er meget vundet. Den dra- 
ger det andet led i kreditoperationerne, kravets dannelse, ind 
under den økonomiske videnskabs betragtning og gjør den 
til pligt, om den akcepterer definitionen, at bestemme virknin- 
gerne af en saadan økonomisk forbindelse mellem nutid og 
fremtid. 

Men idet vi søge at bygge videre paa det saaledes anviste 
grundlag, støde vi strax paa en uoverstigelig vanskelighed. 
Hvis det forholdt sig, som Knies lærer, at vederlaget først en- 
gang i fremtiden ydes laangiveren, nemlig ved laanets tilbage- 
betaling, saa maatte han, bortseet fra renteindtægten, i mellem- 
tiden være i samme stilling, som om han havde gjort den anden 
en gave; han maatte ved at lade sin kapital gaa over i den 
andens haand indtil videre have formindsket sin formue med 
den paagjældende sum. Kun i saa fald kunde det med rette 
siges, at han havde ydet noget i nutiden mod at faa det igjen 
i fremtiden. Men i det virkelige liv ser man sagen an paa en 
ganske forskjellig maade. Laangiveren finder dagen efter laanets 
udbetaling, at hans formue kan anslaaes til netop den samme 
sum som dagen før; hverken han selv eller nogen anden vil 
indrømme, at der heri midlertidig er skeet nogen formindskelse. 
Han vurderer sin pantobligation — vi have jo forudsat, at den 
er fuldstændig sikker — ligesaa høit som han igaar vurderede 
sine penge. Vil ikke det sige, at vederlaget er bleven ham 
givet i samme øieblik, som han forstrakte den anden pengene? 
Knies svarer herpaa, at det just er den fremtidige tilbagebe- 
taling med samt den midlertidige rentegodtgjørelse, der vurderes. 
«At faa det tilbage fra fremmed haand efter en vis tids forløb 
er mig mere værdifuldt end i den samme tid at beholde det i 
min egen». Selv om Knies heri havde ubetinget ret, hvilket 
vi haabe nedenfor at kunne paavise, at han ikke har, gjør han 
dog i denne sin udtalelse en indrømmelse, der er ødelæggende 
for hans hele synsmaade. Det, der befindes i nutiden at være 
mere værdifuldt end besiddelsen af rede penge, maa jo nemlig 
ogsaa erkjendes at have en værdi i nutiden, til trods for den 
vedhængende egenskab af fremtidighed. Det er denne sandhed, 
som Macleod betegner ved udtrykket the present value of 

deferred payments, og som hans landsmand Price udtaler i den 
retning, at en god gjæld alment anses at besidde en lige stor 
værdi. Men hvad der foreligger i nutiden som værdi, træder 
selvfølgelig netop i denne sin egenskab i forbindelse med nuti- 
den og erhverver derigjennem sin betydning for denne. Pant- 
obligationen besidder altsaa i vort exempel en sand og virkelig 
nutidsværdi, og det er i anerkjendelsen heraf, at dens modtager 
ogsaa øieblikkelig — i nutiden — fører den ind i sine bøger 
som en bestanddel af sin formue. Den er ham fra dens over- 
leverelse af en reel værdi. 

En afgjørende prøve paa denne realitet erholder papirets 
ihændehaver dernæst, naar han atter, maaske lang tid før for- 
faldsdag, trænger til penge; thi i saa fald har han blot at sælge 
det, hvorved han altsaa, naar han selv finder for godt, kan 
komme ud af det hele forhold til laantageren. Ved dette dag- 
ligdags tilfælde, skulde det synes at være den rene spidsfindig- 
hed, om man vilde benægte obligationens egenskab af nutids-, 
allerede forhaandenværende værdi. Knies vil imidlertid ikke 
indrømme, at den paapegede omstændighed har noget med den 
oprindelige kreditforretning at gjøre; den vedkommer, siger 
han, kun forholdet til trediemand. Men heri turde den af 
begrebets udvikling saa vel fortjente forfatters misopfattelse have 
faaet sit klareste udtryk. Enhver vil forstaa, at papirets senere 
omsætteligbed altid vil være et væsentligt moment for laangi- 
veren at tage hensyn til, idet han indlader sig paa forretningen; 
bevidstheden om, at han modtager en i nutiden athændelig 
værdi maa staa klart for ham, hvis han overhovedet skal be- 
tragte operationen som en almindelig affære og deltage i den. 
Knies, der har indseet sine forgjængeres feiltagelse ved blot at 
lægge vægt paa det ene led i kreditforretningerne, harøiensyn- 
lig ikke formaaet at følge konsekventserne af sin egen rettelse, 
og vedbliver derfor at betragte sagen ensidig fra laantagerens 
standpunkt. Det er debitors modtagelse af kapitalen og debitors 
tilbagebetaling af samme, som for ham udgjør det konstitutive 
i kreditbegrebet; hvad der sker paa laangiverens side oversees 
eller sees kun halvt; hans krav har kun økonomisk interesse, 
fordi det danner broen og forbindelsen mellem hine to, kredit- 
forretningen ene karakteriserende momenter. 

For i sammenhæng hermed ogsaa at fremsætte endnu en 
indvending mod Knies's synsmaade, ændre vi for et øieblik det 
oprindelige exempel. Sæt, at laanet indrømmes uopsigeligt fra 
kreditors side mod udredelsen af en. ia&i raate si fpas&ssfe.. 

Kreditforretning er denne, ligesaavel som den forrige, men 
hvor er tilbagebetalingen, den fremtidige gjenydelse, der skulde 
være det egentligt betegnende for transaktionens karakter? 
Den udebliver ganske, og dog vedbliver obligationens ihænde- 
haver at anse sig lige rig som far, i besiddelse af den samme 
sum i værdier, og han kan, om han trænger til penge, sælge 
sit værdipapir ligesom i det foregaaende exempel. Viser ikke 
dette tilstrækkeligt, at det ikke er i anvisningen paa fremtidig 
tilbagebetaling, at det for kreditbegrebet bestemmende er at søge? 

Ledet af disse betragtninger ere andre forfattere gaaede 
en stik modsat vei for at finde kredittens karakteristikon. 
Indseende den ensidighed, hvormed man i almindelighed 
kun tog hensyn til kapitalens overgang i debitors haand, 
tog de sig for at undersøge kreditors stilling. De saa da 
det samme, som vi nys have paavist, at udlaanet aldeles 
ikke formindsker laangiverens formue; at han, uagtet debitor 
gjennem ham har erholdt en kapitalforstrækning, dog selv befin- 
der sig ved samme økonomiske velmagt som før og naarsom- 
helst praktisk kan bevise dette ved at sælge obligationen og 
saaledes igjen skaffe sig en lige stor sum paa haanden. Heraf 
sluttede de, at der ved transaktionen maatte være bleven skabt 
en ny kapital. Den oprindelige, i laangiverens eie hidtil væ- 
rende, havde gaardmanden faaet; naar ikke desto mindre hin 
intet havde tabt, maatte det være, mente de, fordi pantobligatio- 
nen repræsenterede en nydannet, hidtil ikke existerende kapi- 
tal, der gik over i kreditors haand som fuldgyldigt vederlag 
for den, han samtidig skilte sig ved. Kreditten besidder altsaa 
en evne til at skabe kapital, og herved forklares da saavel den 
storartede omsætning af kreditpapirer, der i saa høi grad er 
betegnende for nutidens forretningsliv, og som vilde være den 
pure ørkesløshed, hvis det ikke var kapitaler, som derigjennem 
omsattes, som ogsaa den uomtvistelige evne, gode kreditanstal- 
ter ere i besiddelse af, til at ophjælpe et lands næringsveie og 
tilføre dem kapital. 

Det har for denne gruppe af statsøkonomer, blandt hvilke 
O o qu el in er den mest nøgterne, været saa meget vanske- 
ligere at indse, at ogsaa de gjorde sig skyldige i en misop- 
fatning, som de i virkeligheden maa indrømmes at have fuld 
ret med hensyn til det punkt, som de særlig fæste sig ved 
og idelig fremholde. At kreditpapirer, eller for at holde os 
til vort exempel, pantobligationer ere bærere af én virkelig, 
afsættelig og realisabel nutidsværdi tro vi allerede at have godt- 

gjort rigtigheden af. Men feilen er, at de stirre sig blindø 
paa denne sandhed uden at se udenfor den. Ligesaa ensidigt, 
som andre have lagt den hele vægt paa laantagerens delagtig- 
hed i forretningen, udhæve disse kreditors stilling og glemme 
ligesom deres modstandere, at sagen har to sider. 

Hvorledes er nemlig efter laanets erholdelse debitors betragt- 
ning af sin status? Indrømmer han efter at være kommen i 
besiddelse af den forønskede kapital, at hans formue er bleven 
forøget med en eneste skilling? Hans betragtning er tvertimod 
et fuldstændigt korrelat til laangiverens. Ligesom det ikke 
falder denne ind' at anse sin formue formindsket med den ud- 
laante sum, vil laantageren gaa ind paa, at han dermed har faaet 
sin forøget. Og dog er der ingen tvivl om, at han er bleven 
fuld eier af de laante penge, og at han og ingen anden har 
eneraadigheden over dem. Hvorfor anser han da ikke sin 
formue forøget med saameget? Fordi han samtidig har udstedt 
en pantobligation, hvorved hans halve gaard er bleven stillet 
som sikkerhed. Men denne forpligtelse angaar jo kun tilbage- 
betalingsterminen, og den hindrer ham ikke i at bruge sin 
eiendom ganske, som han selv vil? Den hindrer ham vistnok 
i det store taget ikke fra at bruge sin eiendom efter eget 
tykke, men den angaar ingenlunde alene betalingsterminen. 
Ligesaa sikkert som kreditor fra obligationens modtagelse af 
har en ny værdi i sin haand, er gaardens værdi strax fra for- 
pligtelsens undertegnelse af for debitor gaaet ned med det paa- 
hæftede beløb d. e. i vort exempel til det halve. Han eier 
fra nu af, som det heder i et dagligdags udtryk, kun det halve 
i den. Og ligesom laangiveren praktisk, kan vise, at han ved 
transaktionen har faaet en værdi i hænde ved naarsomhelst 
at gjøre den i penge, saa indtræder de tilsvarende praktiske 
virkninger i det selvsamme øieblik for den anden, idet han, 
hvis han vil gjøre sin gaard i penge, kun faar det halve for 
den, eller hvis han trænger til flere penge og vil optage et 
nyt laan, ikke atter kan pantsætte den første halvdel af gaard- 
værdien; denne er allerede ude af hans raadighed og disponeres 
i kraft af pantobligationen af en anden: altsammen umiddel- 
bare følger af kreditforretningen, der indtræde uden alt hen- 
syn til, om betalingsterminen er nær eller fjern. 

Man vil maaske finde denne sammenstilling af selvfølgelig- 
heder og almindeligt kjendte ting unødvendig; men kreditfeno- 
menet har — vi fristes til at sige paa grund af mangel \>aa 
tilbørlig indgaaen i den virkelige sammeiftæn£ — •^»reN.'røs&ss*- 

Hertzberg: Om kredit. * 

kastet saa megen misforstaaelse, at vi have troet at burde 
fremlægge detaillerne i deres nøgenhed. Hvad bliver saa resul- 
tatet? Er ikke vor hele tankegang falsk, bliver det foreløbigt 
dette: Ved laan mod pant i fast eiendom gaar der en penge- 
kapital over fra laangiveren til laantageren og samtidig en dertil 
svarende ideel andel i eiendommens værdi, repræsenteret og 
legemliggjort ved pantobligationen, samt ledsaget af en forplig- 
telse til at betale renter* over fra laantageren til laangiveren. 
Transaktionen er altsaa tosidig, og ydelserne ske samtidig fra 
begge sider. Den værdi, der formedelst kreditpapiret gaar over 
fra laantager til laangiver, er imidlertid ikke nydannet og op- 
staaet vol forregn. Den var allerede forud tilværende som 
del af den i gaarden stikkende værdi. «Hypotheklaan», siger 
den franske forfatter Cernuschi, «er i virkeligheden en omsæt- 
ning af kapital mod kontant. Det er at yde og gjenyde; den 
ene udbetaler pengene, den anden overfører eiendommen. Hvis 
pantsætteren ved. forfaldsdag ikke opfylder sin forpligtelse til 
at lade byttet gaa om igjen, at tage tilbage eiendommen og 
levere fra sig pengene, har kreditor vistnok enkelte formaliteter 
at udføre; men han er betalt og betalt fra begyndelsen af; thi 
eiendommens sjæl tilhører ham allerede, — Farne de l'immeuble 
est dejå sa proprieté*. 

Den givne forklaring er imidlertid kun et skridt henimod 
en virkelig forstaaelse. For at erholde en saadan, maa forret- 
ningens virkninger og kontrahenternes motiver tages i endnu 
omhyggeligere øiesyn. Stillingen dem imellem var oprindelig, 
at den ene havde pengene, og den anden en gjældfri eiendom, 
men ingen penge. For at drage den fulde nytte af sin gaards 
produktionsevne finder imidlertid den sidste, . at penge ere ham 
uundværlige; de forbedringer, som ere ønskelige, kræve kontante 
udlæg. At han har store værdier nedlagte i sin eiendom, hjæl- 
per ham foreløbigt intet; thi det er ikke i smaastykker af 
gaarden, at han kan gjøre sine udbetalinger, ligesaa lidt som 
han finder det overensstemmende med sin interesse at sælge en 
del af den for at kunne dyrke resten saameget bedre. Han 
vil bruge sin hele gaard. Under disse omstændigheder udfører 
han da et kunststykke, som adskillige statsøkonomer have været 
meget nær ved at anse som hexeri og magi, 1 ) og oin hvis 



') «Quoique bien pen de gens comprennent les effets magiqnes du crédit>, 
siger C o qu el in, og han gjentager: <Si Ton vent se rendre compte 
des effeta magiqnes du crédit et o. 

egentlige væsen man fremdeles ikke er paa det rene, uagtet et 
par af videnskabens elementærsætninger turde befindes at være 
alt, hvad mandens naturlige forstand i sin beregning ubevidst 
gjør brug af. 

Vi forklare os nemlig sagen paa følgende maade: Fra 
første side i de statsøkonomiske lærebøger kjendes det, at en- 
hver kapitalgjenstand har to økonomiske hovedegenskaber, som 
denikke kan tænkes foruden, nytte (gebrauchswerth, utilité, utility, 
value in use) og værdi (tausehwerth, valeur, value in exchange). 
Ved nytte forstaaes dens evne til at tjene menneskene i et 
eller andet bestemt teknisk øiemed, ved værdi dens evne til at 
byttes bort mod andre gjenstande, altsaa omsætningsevne. Disse 
to egenskaber, der staa i det stærkeste indbyrdes afhængigheds- 
forhold til hinanden, udelukke hinanden ikke desto mindre 
under oprindelige omstændigheder gjensidig fra at gjøre sig 
gjældende: idet den ene virker, forholder den anden sig latent 
og omvendt. Naar man nemlig vil drage nytte af en gjen- 
stands tjenlighed til et bestemt brug, f. ex. af en øxe til at 
hugge med, af en gaard til at avle korn paa, kan man — naar 
ikke noget særeget kommer til — ikke samtidig anvende dens 
værdi til at bytte den bort mod noget andet, og omvendt, bytter 
man den bort, kommer dens tekniske nytte en ikke længere til- 
gode. Paa en og samme tid har man altsaa oprindelig kun ad- 
gang til at gjøre en af disse egenskaber gjældende; den anden 
bliver der for tilfældet ikke spørgsmaal om: den ligger ledig. 

Nu bestaar i vort exempel gaardmandens hele kunststykke 
deri, at han bliver denne ledighed var og finder et middel til 
at drage fordel af sin kapitals anden egenskab uden i og med 
det samme at give slip paa benyttelsen af den første. Han 
tilbyder nemlig at overføre halvdelen af gaardens værdi paa 
den, der vil skaffe ham de fornødne penge. For at forstaa, 
hvad dette vil sige, huske man, at værdi ikke er andet end 
omsætningsevne, den egenskab at kunne bortbyttes. Den, der 
sidder inde med værdien, raader altsaa over vedkommende 
kapitalgjenstands omsættelighed, og ved at forføie over den til 
fordel for en anden, gjør han denne omsætningsevne gjældende 
d. e. han foretager en omsætning. Det er imidlertid ikke 
raadigheden over kapitalen selv, men kun over dens værdi, 
som eieren tilbyder sig at overføre. Omsætningen kan derfor 
ikke blive reel, udført ved hjælp af gjenstanden korporlig; thi 
i saa fald vilde ogsaa dens nytte følge med, hvilket netop skal 
undgaaes. Den antager derimod karakteren si en \ta& «s^e»r 

tion, udført i tanken og fastholdt af denne, men uden ydre 
manifestation. 

En liebhaber til den fra sit kapitalgrundlag saaledes ud- 
skilte værdi finder gaardmanden i laangiveren. Denne sidder 
med en pengesum paa haanden, men har for øieblikket ingen 
nytte af denne sin kapital; thi ligesom man ikke har nogen 
nytte af en øxes tekniske tjenlighed, naar man ikke vil hugge 
med den, saaledes har man heller ingen nytte af penge i deres 
egenskab af penge, naar man ikke vil kjøbe noget for dem. 
Han søger derfor paa sin side en, til hvem han mod tilbørligt 
vederlag kan afstaa nytten af sin kapital. Et saadant vederlag 
bør fornuftigvis bestaa i en bestemt andel i den nyttesafkast- 
ning, som kapitalen, overfort paa laantagerens haand, frembrin- 
ger, og det fastsættes og betales derfor ogsaa ifolge forretnings- 
livets praxis i en leiealgift, der ved pengekapitaler kaldes rente. 
Hvorfor indskrænker laangiveren sig imidlertid ikke til at 
kræve erlæggelse af renterne? Hvorfor forlanger han tillige 
et værdipapir? Spørgsmaalet kan maaske synes overflødigt; 
men dets logiske berettigelse viser en nærliggende sammenlig- 
ning. Hvad sker nemlig ved en jordeiendoms overladelse til 
en andens brug? Tager ogsaa her eieren, som ikke selv vil 
bruge den, et værdipapir af leieren, svarende til, hvad gaarden 
er værd? Han indskrænker sig til at stipulere leiesummens, 
jordrentens regelmæssige erlæggelse. Hvorfor? Fordi han 
selv vedbliver at være gaardens eier og altsaa i fortsat fuld 
besiddelse af dens værdi. Men ganske anderledes forholder det 
sig ved penges overladelse til andenmands brug. Penge er, 
som Courcelles-Seneuil i denne sammenhæng særlig ud- 
hæver, en generisk gjenstand, og en saadan tillader i det prak* 
tiske liv ikke en adskillelse af nytte og værdi, af brug og 
eiendomsret. Den, der bruger dem for egen regning, gererer 
sig derigjennem som deres eier, som disponent ikke alene af 
nytten, men ogsaa af værdien. Ved at overgive sine penge til 
laantageren lader kapitalisten derfor ikke alene nytten af deres 
brug gaa over paa den anden haand, men ogsaa raadigheden 
over deres værdi. En saadan foræring har det imidlertid paa 
ingen af siderne været hensigten at give eller modtage. Laan- 
giveren vil vistnok lade sin kapital bruge af en anden, men 
værdien, den abstrakte omsætningsevne ønsker han fremdeles 
at kunne raade over. Her er det derfor, at kreditforretningens 
tilbud og efterspørgsel mødes. Gaardmanden har en ledig værdi, 
der formedelst en pantobligation ideelt kan skilles ud fra den 

kapitalgjenstand, hvortil den hører, og sagen ordnes følgelig 
saaledes, at en tilsvarende del af gaardværdien i laangiverens 
haand sættes isteden for pengeværdien. Derved opnaa begge, 
hvad de ønske. Laantageren beholder hele nytten af singaard 
og faar nytten og med den ogsaa værdien af pengesummen, 
laangiveren faar i renterne godtgjørelse for den nytte og i en 
anden værdi erstatning for den værdi, han afstaar. 

Til hjælp under analysen af den saaledes fuldbragte proces 
have vi søgt saa skarpt som muligt at skjelne mellem vedkom- 
mende kapitalers nytte- og værdiegenskab. Det ligger imidler- 
tid i vor fremstilling allerede antydet, at denne abstraktion kun 
er et middel og intet maal for transaktionen. Det er alene, 
fordi laangiveren ikke kan beholde pengenes værdi i sin haand, 
medens han udleier deres nytte til laantageren, at denne maa 
stille ham en anden, ideelt udskilt værdi isteden. Heraf følger 
at den saaledes modtagne nye værdi for kreditor ganske træder 
ind i den forriges plads og bevirker,, at han fra hans eget 
privatøkonomiske standpunkt betragtet kan siges at leie ud 
brugen af pengene med bibehold af værdien. Idet han altsaa 
gjennem leieafgiften, renten, vedbliver at drage nytte af sin 
kapital og gjennem pantsættelsen ogsaa erholder sig værdien 
restitueret, har han i det dokument, der tilsikrer ham begge 
disse goder, faaet gjenforenet de to for en sand kapitalgjenstand 
ene uundværlige egenskaber, nytte og værdi, og panUligationen 
repræsenterer følgelig for ham en kapital. Men over denne 
formelle nydannelse maa man ikke tabe af syne, at den kun 
er en ny sammensætning af allerede tilværende elementer; at 
papirets værdi er den halve gaardværdi, der i denne form er 
bleven særskilt omsættelig, og at renten oprindelig ikke skriver 
sig fra den i papiret nedlagte værdi — thi da værdi kun er 
omsætningsevne, kan dens virksomhed kun fremtræde i selve 
omsætningshandlingerne — men er en godtgjørelse for den ved 
transaktionen til laantageren overførte nytte. At vi imidlertid 
ikke have gjort os skyldige i en spidsfindighed ved, som skeet, 
i tanken at experimentere med en begrebsmæssig adskillelse af 
de to nævnte egenskaber hos en kapital, kan der gjøres en 
prøve paa ved at sætte den mulighed, at laangiveren overlader 
laanet rentefrit og kun forbeholder sig pantet; thi i dette til- 
fælde kommer han i besiddelse af en ren værdi, der kun som 
saadan indgaar i hans formue, uden iøvrigt at afkaste ham 
nogen nytte. 

For fuldstændigheds skyld og for ikke at blive dadlet for 

at have overseet det af Knies som det essentielle fremliævede 
punkt, nævne vi endelig ogsaa klausulen om laanets tilbage- 
betaling. Men herved er, saavidt vi formaa at indse, kun det 
at bemærke, at den gjenindfører status quo ante. Pengesummen 
overgives atter med nytte og værdi til den, som oprindelig 
havde den, eller til hans stedfortræder, og ved pantobligationens 
udfrielse ophører samtidig den ideelle udskillelse af den halve 
gaardværdi fra dens materielle kapitalgrundlag. Betalingen er 
altsaa en simpel ophævelse af kreditoperationens virkninger, 
hvad Cernuschi kalder at lade byttet gaa om igjen — «défaire 
Téchange*, — og det synes indlysende, at hvor vigtig denne 
ophævelse end i andre henseender kan være, vilde det være 
bagvendt i den at søge selve fenomenets væsentligste kjendetegn. 
Hvilket er derimod dette? Det kan ikke være overgangen 
af pengekapitalen i laantagerens haand; thi en lignende overgang 
skeer ved kjøb og ved gave. Det kan heller ikke være for- 
pligtelsen til at betale renter; thi dels kunne disse, som alle- 
rede antydet, godt tænkes borte, uden at forretningen taber sin 
karakter af kreditforretning, dels forekomme lignende leieaf- 
giffcer ved en række kontrakter, der ikke hvile paa kreditan- 
vendelse. Det karakteristiske ligger derimod øiensynlig i den 
omstændighed, at laangiveren som vederlag modtager og nøier 
sig med at modtage en fra kapitalgrundlaget udskilt værdi; 
dette fenomen fremtræder intetsteds udenfor kreditforretnin- 
gernes omraade, og vi slutte derfor, at det er denne virkning, 
som skyldes den saakaldte kredits indførelse i forholdet. Vi 
kunne altsaa udtrykke vor opfatning i den sætning, at kreditten 
udskiller ideelle værdier fra deres materielle ka- 
pitalgrundlag. Den statsøkonomiske betydning af en saa- 
dan udskillelse erkjendes allerede ved at se hen til, hvad 
derved i vort exempel umiddelbart opnaaes: laantageren sættes 
istand til at udvide og fuldstændiggjøre sin produktion, og 
laangiveren kan ved værdipapirets afhændelse atter, om han 
ønsker det, komme i besiddelse af sine rede penge. Med andre 
ord, den, der havde en værdi at disponere over, men trængte 
til mere nytteskapital, har skilt sig ved hin og erholdt denne, 
og den anden, der disponerede over en nytteskapital, men kun 
ønskede at sidde med en værdi, har, mod at faa denne, omsat 
hin, eller i korthed udtrykt, værdi er bleven omsat mod 
nytte og nytte mod værdi. 

Der kan nu spørges, om denne opfatning ikke ensidig er 
alpasset efter det valgte exempel, eller om den ogsaa paatræn- 

ger sig i andre tilfælder. Vi skulle til svar herpaa gjennemgaa 
en række forskjellige kreditanvendelser, idet vi slutte dette 
afsnit med et par andre exempler paa realkredit. 

Enhver ser saaledes, at hvad der blev befundet at gjælde 
for almindeligt laan paa fast eiendom, ogsaa har sin rigtighed 
yed salg af saadan eiendom mod pant i denne for en del af 
eller hele salgssummen. Sælgeren overgiver her gaarden til 
kjøberen og modtager som vederlag den fra gaardsbruget ideelt 
adskilte gaardværdi, hvilken han atter kan afhænde eller be- 
holde efter behag. Det er imidlertid af interesse at dvæle 
noget ogsaa ved dette tilfælde, fordi det tillader skarpt at ud- 
pege den økonomiske grændse mellem kreditforretninger og 
simple leiekontrakter. Hvis eieren blot bortforpagter sin gaard, 
modtager han intet repræsentativ for dens værdi, fordi han 
gjennem fortsættelsen af sit eierforhold vedbliver at have den 
matetielle kapitalgjenstand sig selv underkastet; det er kun 
udnyttelsen af gaardens tekniske produktionsevne, som han 
leier ud. Nogen omsætning af gaardens værdi finder ikke sted. 
Sælger han derimod eiendommen mod pant for salgssummen, 
gaar kapitalgjenstanden i sin helhed, det vil sige, med alle 
sine iboende egenskaber og navnlig da med sine to statsøkono- 
miske, nytte og værdi, materielt over til kjøberen, der til gjen- 
gjæld i kraft af sin nyindtraadte eiendomsret i samme øieblik 
ideelt udskiller værdien fra dens grundlag og giver den tilbage 
til sælgeren. Medens forpagtning altsaa ikke er forbunden med 
nogen værdiudskillelse, finder just en saadan sted ved salg mod 
pant, og heri ligger det, at den første ikke er en kreditope- 
ration, medens salg paa kredit er en. Naar Knies af al magt 
bestræber sig for at bevise, at leiekontrakter ligesaavel ere 
kreditforretninger som laanekontrakter, kommer han derfor i 
ligesaa stor strid med resultatet af en nøiagtig theoretisk diag- 
nose som med den umiddelbare praktiske betragtning af sagen. 

Derimod skulde det ved første øiekast synes, som om vor 
opfattelse af kredittens virkning ikke holder stik ved alminde- 
ligt laan paa haandpant. Laangiveren krediterer her laanta- 
geren en pengesum, medens laantageren overlader hin en 
anden kapitalgjenstand som sikkerhed. Det kunde altsaa 
se ud som om ingen værdiudskillelsé forelaa, men at tvert- 
imod tingen selv i sin helhed var gaaet over i kreditors 
raadighedssfære. Det er imidlertid ikke saa. Da det ikke 
tillades udlaaneren at benytte pantet til brugelighed, er det 
i virkeligheden kun dets værdi, tænkt for sig, d. e. ideelt 

udskilt, der faar noget at gjælde i forretningen. Nytten for- 
bliver latent og overføres ikke. Besiddelsesstandens forandring 
har derfor intet med sagens økonomi at skaffe: Det er en ju- 
ridisk form, der kan være nødvendig for den retslige haandhæ- 
velse af det økonomiske forhold; men dette forbliver absolut 
identisk, hvad enten haandpant eller underpant i det samme 
løsøre benyttes, og at i sidste tilfælde fenomenet begrebsmæssig 
er det samme som ved underpant i fast gods, behøver ikke 
nærmere at udvikles. I alle tre fald er det blot værdien, gjen- 
standens omsætningsevne, der overfores til laangiveren, og hans 
hele raadighed indskrænker sig i det ene som i det andet til- 
fælde til at gjøre denne omsætningsevne gjældende. At værdi- 
adskillelsen ved haandpantet fremtræder i en uudviklet form, 
hindrer ikke, at den virkelig er tilstede; det vidner kun, lige- 
som forretningens statsøkonomisk ugunstige særegenheder i det 
hele taget, om at vi her befinde os i en udkant af kredittens 
omraade, hvor dens indflydelse endnu kun er svag, og hvor 
overgangen til andre udenfor grændsen liggende forretningsarter 
er nær. Dette overgangspunkt tro vi at kunne præcisere ved 
at sammenligne det almindelige laan paa haandpant med det 
saakaldte laan mod brugeligt pant. Her foreligger der ingen- 
somhelst værdiudskillelse; den hele gjenstand stilles til kredi- 
tors raadighed, og han er saavel indehaver af dens værdi som 
udøver af dens nytte. Hvorledes end den juridiske betragtning 
af forholdet maa være, er det økonomisk kun at anse som et 
salg med forbehold af gjenløsningsret, og det kan altsaa ikke 
karakteriseres som en ved kredit istandkommen omsætning. 
Heller ikke vil man i det praktiske forretningsliv henregne den 
slags affærer blandt de egentlige kreditoperationer. 

. Vi forlade dermed realkreditten og gaa over til behand- 
lingen af de krediteringsformer, der i systemerne betegnes ved 
udtrykket personlig kredit. 

Ligesom i forrige afsnit vælge vi det almindeligste exem- 
pel. En grosserer giver en detaillist varer mod en fire maane- 
ders akcept. Da varerne her gaa over i den nye besidders eie, 
ligesom i forrige exempel pengene, skulle vi ikke opholde os 
ved denne side af sagen, men strax skride til at undersøge 
karakteren af det kreditpapir, som grossereren erholder i veder- 
lag. At det fra acceptationsøieblikket af er bærer af og repræ- 
sentant for en virkelig værdi, er klart deraf, at grossereren 
ikke alene kan afhænde, men i almindelighed ogsaa i gjernin- 
gen afhænder det, og derved under forretningernes regelmæssige 
gang strax kommer til sine penge uden i den sag at have mere 
med sin kunde at skaffe. «He never expects to heår of it 
again», siger Macleod. En økonomisk betragter af, hvad her 
foregaar,- maa nemlig vel vogte sig for at blive stikkende i 
juridisk interessante foreteelser som vexelprotester og konkur- 
sers anmeldelse; det er lovene for det regelmæssige affærsliv, 
som det for ham gjælder at efterspore, og i et saadant hører 
ikke-indfrielse af vexler ligesaa lidt begrebsmæssigt med| til 
organismen, som sygdomme hefre med til et sundt legeme. Den 
omstændighed, at akcepten diskonteres og af dens ihændehaver 
altsaa ombyttes mod rede penge, maaske allerede samme dag, 
han leverer fra sig sine varer, viser uimodsigeligt, at han derved 
er kommen i besiddelse af en i nutiden, fire maaneder før indfri- 
elsen realisabel værdi, gjennem hvilken han strax og uden at 
vente paa fremtiden erholder sit omkontraherede vederlag. 

Spørgsmaalet bliver derfor kun, hvorfra den i den cirkule- 
rende vexel hvilende værdi er kommen. Noget pant findes der 

ikke stillet som sikkerhed, og man kan saaledes ikke henvise 
til nogen bestemt enkelt, i acceptantens eie værende kapital- 
gjenstand, hvis værdi ideelt skulde være bleven nedlagt i pa- 
piret. Men maaske er her en ganske ny kapital opstaaet? 
Det er i virkeligheden ogsaa ved særlig at fæste sin opmærk- 
somhed paa denne saa yderst vigtige art af kreditanvendelse, 
at mænd, som Coquelin og Macleod ere komne til den be- 
tragtning, at kredit er eller skaber kapital. Men de have neppe 
mere ret i dette tilfælde end ved realkreditten. Lader os ogsaa 
her spørge debitor selv. Sæt, at han dagen efter akceptationen 
opgjør sin status. Vil han ved den anledning regne varerne 
som en direkte forøgelse af sin formue? Han vil vistnok fore 
dem op blandt sine aktiva, men svarende dertil indskriver han 
ligesaa vist blandt sine passiva den af ham for dem paategnede 
akcept. Hvad der paa den ene side er kommen til af værdi, 
er altsaa efter hans eget opgjør og syn paa sagen samtidig paa 
den anden side gjennem gjældsdokumentet gaaet ud igjen. Og 
at han heri ikke tager feil, turde tilfalde fremgaa af følgende 
betragtning: 

Lader os tænke os, at debitor ved en af disse pludselige 
begivenheder, som undertiden indtræffe, bliver nødt til at over- 
give sit bo til skiftebehandling, og lader os, for at gjøre over- 
sigten simpel, tillige sætte, at der kun er vexelgjæld hvilende 
paa ham. I et saadant øieblik viser det sig klart, hvilke vær- 
dier vexlerne repræsentere. De ere bærere af de fra boets 
effekter ideelt udskilte værdier. Debitor er økonomisk kun i 
udøvelse af kapitalgjenstandenes nytte; deres værdi har han 
efterhaanden gjennem sine akcepter disponeret over, og den be- 
finder sig nu paa fremmed haand. Viser boet sig ved det 
endelige opgjør solvent, saa at den hele gjæld dækkes, beholder 
eieren raadigheden over de værdier, der strække sig ud over 
summen af de inden konkursen allerede afhændede, fordi han 
derover endnu ikke havde disponeret. Viser boet sig derimod 
insolvent, saa at der maa ske afkortning i hvert krav, er dette 
vistnok paa den ene side et haandgribeligt bevis paa, at de 
have uret, der paastaa, at der ved kreditoperationen er skabt 
ny kapital; men paa den anden side tjener ogsaa insolventsen 
direkte til at styrke vor opfatning, at vexlerne repræsentere 
værdien af boets bestanddele. Det er jo nemlig netop disses 
utilstrækkelighed, der bevirker og korresponderer med den af- 
kortning, vexlernes paalydende summer lide. 

Man vil maaske spørge, hvoriedes det Tbkdl %*& til, at et 

papir, der red sin tilblivelse ansaaes at besidde en bestemt værdi, 
siden pludselig kan vise sig at have tabt en større eller min- 
dre del af denne. Men dertil svares, at det er en skjæbne, 
der, som erfaringen noksom lærer, kan ramme, nær sagt, en 
hvilkensomhelst kapitalgjenstand, og saaledes intet har med 
gjældsdokumenters særegne karakter at gjøre; tvertimod følger 
det af disse papirers rent repræsentative natur, at deres værdi 
er fuldstændig afhængig af eller rettere sagt identisk med vær- 
dien af den efter konjunkturerne høit eller lavt anslaaede, 
kapital, der danner deres grundlag. Og dernæst udelukker jo 
vor betragtning ingenlunde muligheden af, at vexler kunne 
sættes i circulation, der ingen virkelig værdi have at repræ- 
sentere. Idet vi forbeholde os i en anden sammenhæng at 
komme tilbage hertil, skulle vi paa dette sted kun bemærke, 
at saadanne papirer ligesaalidt ere virkelige værdipapirer, som 
en falsk mynt er en virkelig mynt; det er kun deres udseende, . 
som narrer folk. 

Den værdi, som en akcept fra det første øieblik i handel 
og vandel anerkjendes at være bærer af, maa altsaa søges i 
vedkommende debitors bo, saadant som . det fra krediteringen 
foreligger. «Forretningsmanden, som erkjendér sin gjæld i en 
vexel», siger Cieszkowski, « beslaglægger ikke derved sine 
fremtidige indkomster; thi hvis han kun havde disse at gjøre 
gjældende, vilde han være meget sikker paa ikke at se den 
modtaget af nogen. Han baserer den derimod paa sin balances 
samlede aktiva, med andre ord, paa sin handels- eller drifts- 
kapital, hvilken kan være mere eller mindre realisabel, men i 
ethvert fald er en virkelig kapital. Det er derfor denne kapi- 
tal, som han i virkeligheden lader circulere*. Forskjellen mel- 
lem denne art kreditanvendelse og realkreditten bliver følgelig 
alene den, at det ved den sidste er en enkelt individualiseret 
gjenstands værdi, der ideelt er bleven fraskilt sit grundlag, 
medens det i det foreliggende exempel er boets masse som 
helhed, over hvis værdi der ved vexelen helt eller delvis er 
bleven disponeret. Derfor siger Schaffle ogsaa ganske lige- 
frem: «Auch der rechtliche Personalkredit ist indirect meist 
Realkredit. » 

At akcepten derimod, som man undertiden af praktiske 
forretningsmænd kan høre udtale, netop skulde repræsentere 
værdien af de selvsamme varer, der fra grossereren gik over 
til hans kunde, beror paa en ren tankeløshed. Hvis saa vai\ 
maatte kjøberen jo være forpligtet tW. at \råttfAå& NrøOT&a % ^ «&» 

eie, som et slags konventionelt underpant, indtil indfrielse havde 
fundet sted, og kreditor paa sin side være henvist til i tilfælde 
at tage sig betålt i dem. Men saa er ikke forholdet. Varerne 
kunne i mellemtiden være gaaede gjennem mange hænder og 
længst være ude af debitors eie, naar betalingstiden indtræffer. 
Slaaende er ogsaa den bemærkning af Macleo d, at man, hvis 
hin unøiagtige opfatning var den sande, kunde faa se den 
samme værdi ligge til grund for en hel række af vexler. Intet 
hindrer jo kjøberen af varerne, der selv bliver trukket paa af 
grossereren, fra at sælge hele partiet til en trediemand og for 
salgsummen at trække paa denne, der atter paa samme maade 
kan faa adgang til at trække paa en fjerde osv., hvorved man, 
om det ikke fastholdtes, at det er hver enkelt akceptants af 
varernes tilstedeværelse ganske uafhængige bo, hvorfra værdierne 
i hvert tilfælde ere udskilte, vilde erholde en anseelig samling 
af konkurrerende repræsentanter for en og den samme værdi. 

For at tage det mest haandgribelige tilfælde have vi oven- 
for kun talt om virkelige akcepter. Det er imidlertid klart, 
at hvad der gjælder om disse, ogsaa maa have anvendelse paa 
uakcepterede trattær. Akceptationen er nemlig en rent juridisk 
form. Det økonomisk vigtige punkt i transaktionen er vare- 
nes overgang fra grossereren til hans kunde; det er gjennem 
denne operation, at den første ifølge handelskoutume eller aftale 
fear ret til at trække paa kjøberen, at altsaa dennes forbindt- 
lighed tfegynder. Det er ved selve krediteringsmomentet, at 
grossereren erhverver ret til at disponere over en ved varernes 
pris bestemt værdidel i debitors bo, og at denne værdi følgelig 
ideelt skilles ud fra debitors raadighedssfære. Af samme grund 
er der i theoretisk henseende ingen økonomisk forskjel mellem 
tratta og gjorte vexler. Hvor hyppigt de sidste end kunne 
benyttes til at sætte rent nominelle værdier i cirkulation, ere de 
i formen tydeligt nok bærere af en fra den angivelige debitors 
bo udskilt værdibestanddel. 

Ligesaa lidt maa man lade sig forvilde ved, at salget af 
vexler i almindelighed ikke sker, uden at sælgeren ved endos- 
sement trædpr ind i rækken af de ifølge papiret forpligtede. 
Denne forpligtelse faar nemlig kun kraft for det tilfælde, at den 
paa hvem vexelen er trukken, ikke betaler, med andre ord, kun naar 
papiret viser sig ikke at bære paa den værdi som ved transporten 
antoges nedlagt deri. Macleod har visselig i økonomisk hen- 
seende ret, naar han sammenligner endossentens forpligtelse med 
den garanti, sælgeren af en hest paatager sig for dens feilfrihed 

med ret for kjøberen til at kræve kjøbesummen tilbage og 
salget omgjort, hvis feil under fastsat protesttid skulde opdages. 

Ved i denne forbindelse at citere den nævnte engelske 
forfatter, have vi imidlertid ikke til hensigt at erklære hans 
hovedanskuelse for vor. Her turde tværtimod netop være 
stedet for et forsøg paa i et væsentligt punkt at bestride hans 
efter vort skjøn aldeles uholdbare lære. Macleod gaar ud fra 
den grundbetragtning, at ethvert circulationsmiddel forudsætter 
tilværelsen af en g] æld, d. v. s., at man kun tyr til dets 
benyttelse, naar den, der sælger en kapitalgjenstand, ikke af 
kjøberen umiddelbart kan blive godtgjort ved overdragelse 
af en anden bestemt artikkel, hvorfor han netop har brug. 
De penge, som kjøberen isteden leverer, betegne kun, at han 
egentlig staar i gjæld til sælgeren for en saadan artikkel, men 
at han maa overlade til denne selv ved at transportere dette 
gjældsbevis, pengene, videre, at skaffe sig hvad han ønsker. 
Hermed er strax udtalt, at gjældsbeviser i form af penge og 
gjældsbeviser i form af kreditpapirer kun ere forskjellige med 
hensyn til den grad af almindelig anerkjendelse, som de nyde; 
thi i sig selv ere de begge kun gjældstilstaaelser. Paa den 
anden side er kapital i sin grund heller intet andet end et cir- 
kulationsmiddel ; det er nemlig den del af ens formue, som man 
udbytter mod, hvad man virkelig har brug for. Enhver ting 
kan blive kapital, naar eieren blot beslutter at anskaffe sig 
noget andet derfor, d. e. ved at sætte den i cirkulation. Ka- 
pital er derfor i sit inderste væsen kun evne til at kjebe, 
purchasing power, og da kredit er det samme 1 ), idet for- 
medelst den en gjæld udbyttes, « sælges », mod en fornødenheds- 
artikkel, saa er kredit kapital. 

For at møde den indvending, at den i et gjældsbevis ned- 
lagte værdi dog maa være udskilt fra debitors formue og alt- 
saa ikke nydannet, gjør Macleod dernæst en ny tankeevolution, 
der staar i den nærmeste sammenhæng med, hvad vi netop have 
udviklet, og som derfor er det, som vi i denne forbindelse have 
at sysselsætte os med, idet vi udsætte at fremstille vore ind- 
vendinger mod systemet i dets helhed til længere nede. Blandt 
de flere udtryk, han har givet vedkommende tanke, vælge vi 
det, der synes at være det klareste saavel at forstaa som at gjen- 



*) Hvilket sidste ogsaa er den ene af Stuart Mills to, \xssA V&baa&ssfe. 
iøvrigt ganske uforenede formler foT kreAittøaa taftsA&sft.. 

drive. I sit værk «Political economy* pag. 75 f. søger han 
nemlig at godtgjøre, at en mand, der har forpligtet sig til paa 
et vist fremtidigt tidspunkt at betale en bestemt sum, ikke er 
i gjæld, før dette tidspunkt indtræder, og at forpligtelsen ikke 
medfører nogen forringelse af hans nuværende formue. For at bevise 
dette henter han exemplet fra en forpagter, der paatager sig at be- 
tale en aarlig afgift af en landeiendom : saalænge forpagtningssum- 
men ikke endnu for hvert enkelt aar er forfalden, existerer der her 
intet gjældsforhold, og forpagterens formue er ubeskaaren. Ikke 
desto mindre, fortsættes der, have disse fremtidige udbetalinger 
en værdi allerede i nutiden. De kunne sælges og kjøbes som 
enhver anden vare, idet eierens fordringer paa de forskjellige 
aars afgifter i virkeligheden ere ligesaa mange vexler paa for- 
pagteren. Denne er dog, som sagt, ikke for nærværende i 
gjæld; der er kun lagt et vist baand paa hans fremtidige 
formue. Granske paa samme maade forholder det sig ogsaa 
med de egentlige vexler ; de have ingen øieblikkelig forringelse 
af debitors formue til følge, hvoraf altsaa med rette maa slut- 
tes, at de ere nye, selvstændige værdier, frembragte ved kredit- 
forretningerne. Med andre ord, det staar fast, at kredit er 
. kapital. 

Idet vi kun i forbigaaende udhæve den strid, hvori Mac- 
leod ved denne sin lære kommer med debitors egen betragt- 
ning af sin status efter akceptationen af en vexel, skride vi, 
for at begrunde vor afrigende opfattelse, strax til en drøftelse 
af exemplet med forpagteren. 

I foregaaende afsnit blev den omstændighed paapeget, 
der bevirker, at jordleie ikke er en kreditforretning, medens salg 
af jord mod pant i samme er det. Vi fandt, at forpagtnings- 
afgiften betales for den aarlige brug af gaarden, medens eieren, 
idet han beholder eiendomsretten, ikke alene vedbliver at være 
i fuld besiddelse af gaardværdien, men principielt ogsaa at 
udøve raadigheden over selve kapitalgrundlaget, hvorfra altsaa 
ingen værdi udskilles. Omvendt kommer den, der sælger sin 
landeiendom mod pant i samme for salgsummen, i besiddelse 
af en udskilt værdi i form af en pantobligation. Hvorledes 
lader det sig nu forklare, at forpagteren, der forpligter sig til 
aarligaars at betale jordrente, ikke er i gjældsforhold til jord- 
drotten, inden den aarlige afgifts forfaldsdag? Thi at saa er 
tilfældet, har Macleod selvfølgelig ret i, ligesom han forsaavidt 
ogsaa er i fuld overensstemmelse med den praktiske opfatning 
af sagen. Og hvorledes* foTklaTeB samtidigt, at den, der kjøber 

gaarden paa kredit og sent eller tidligt skal betale kjøbesum- 
men, omvendt af alle — undtagen af Macleod — anerkjendes 
at være i gjæld til sælgeren uden alt hensyn til, om forfalds- 
dagen er fjern eller nær? Hvori ligger med andre ord for- 
skjellen mellem forpligtelsen til at betale en forpagtningsafgift 
og forpligtelsen til at betale et laan? Der burde for den stats- 
økonomisk kyndige ikke være tvivl om svaret. Forskjellen 
ligger selvfølgelig deri, at jordrenten, hvad man vil finde ud- 
viklet i enhver statsøkonomisk haandbog, er jordeierens andel 
i produktionens udbytte og altsaa først kan faa sin tilværelse i 
det øieblik, et udbytte foreligger, medens en krediteret sum er 
en produktionsfaktor, der er i fuld økonomisk virksomhed fra 
krediteringsøieblikket af. Rente er andel i kapitalafkastningen, 
udlaan er andel i kapitalen. I denne fundamentelle forskjel 
mellem de to kravs oprindelse og indre karakter ligger altsaa 
grunden til, at man med den tidtnævnte engelske forfatter maa 
være enig i, at jordrenten ikke er nogen gjæld inden hver 
termins forfaldsdag, medens man samtidig maa erklære, at han 
gjør sig skyldig i en mærkelig mangel paa grundig indtrængen 
i emnet ved uden videre at overføre, hvad der gjælder om 
rente paa de derfra vidt forskjellige tilbagebetalinger af kredi- 
terede summer. 1 ) 

Vi skulle ved hjælp af Macleods eget exempel gjøre hans 
misforstaaelse end tydeligere. Forfatteren siger, at forpagtnings- 
afgiften kan blive gjenstand for kjøb og salg, idet grundeierens 
fordring derpaa kan transporteres over paa trediemand, «og», 
tilfoier han, «det er i virkeligheden ved at sammenlægge en 
række af disse til fremtiden udsatte betalinger, deferred pay- 
ments, at en eiendoms værdi bliver ansat*. Heri ligger der 
en saa paafaldende blanding af sandt og falskt, at man maa 
forundre sig over hos en saa skarpsindig lærd at finde saa 
megen distraktion. 

Visselig kan grundeierens ret til den aarlige forpagtnings- 
afgift cederes, og dette kan ske for aarrækker, inden endnu en 
eneste termin er forfalden d. e. inden nogen fordring endnu 



*) Den for det hele ræsonnement ansvarlige misforstaaelse, hvis falskhed 
maa stikke enhver i einene, udtaler Macleod et andet sted kort og 
godt saaledes: A tråder, who bnys with his promise to pay, intends 
that it shall be replaced by the profits (!) arising of the operation it 
generates. Hvor mange procent maatte hver handelsforretning kaste 
af sig, hvis den deri engagerede kapital skolde reproduceres i ge- 
vinsten ? 

er opstaaet. Men det er ingenlunde ved at sammenlægge denne 
række betalinger, at man kommer til en ansættelse af eiendom- 
mens værdi; man kommer kun til en ansættelse af værdien af 
eiendommens renteafkastning for et vist antal aar, og til intet 
andet. Grundeierens ret til jordrente vil sige hans ret til 
andel i jordbrugets aarlige udbytte, i den formedelst denne pro- 
duktion dannede nye kapital, og denne andel vil ved aarets 
udgang blive ham bragt i kontanter eller maaske i korn eller 
andre naturalydelser. Næste aar faar han en lignende portion 
og saa fremdeles. Vil han nu sælge denne sin indtægt for et 
vist antal aar, saa er det hans rettighed, modtagelsen af disse 
aarlige udbyttesportioner, som vurderes; men at denne værdi, 
omend oprindelig udsprungen fra vedkommende faste eiendom, 
dog er en ganske anden end eiendommens egen, fremgaar som 
bedst deraf, at han samtidig med at foretage den operation, 
som bestaar i for en vis tid at sælge sin ret til jordrenten, 
ogsaa kan tænkes at optage laan paa eiendommen selv og saa- 
ledes disponere ogsaa over dennes egen værdi. Det er imid- 
lertid disse to forretninger, som den nævnte forfatter, uagtet 
de vedkomme rent forskjellige kapitalgjenstande, grundeien- 
dommen selv og den paa eieren faldende del af aarsudbyttet, 
blander fuldstændigt sammen. 

Macleods parallel mellem krav paa jordrente og krav paa 
tilbagebetaling af en krediteret sum er derfor ganske uholdbar, 
og hans exempel illustrerer selv bedst ræsonnementets urigtig- 
hed. Dermed falder imidlertid tillige hans hele lære om, at 
vexelgjæld først bliver til for debitor i betalingsøieblikket med 
samt den derpaa byggede sætning, at der indtil dette øieblik i 
vexelens skikkelse cirkulerer en selvstændig, nyskabt kapital- 
mængde. Maa man derimod være enig med ham i, at vexler 
i det praktiske liv tilerkjendes værdi ogsaa før forfaldsdag, saa 
kan dette kun forklares som antydende en allerede stedfunden 
udskillelse af en ideel værdiportion af debitors bo. 

Der reiser sig imidlertid paa dette punkt af vor argumen- 
tation mod vor hele betragtningsmaade en vægtig indvending 
af en anden art. Hvis det ved vexler ikke engang er trassa- 
tens formelle akceptation eller for at udtale ordet i sin hele 
almindelighed, ikke engang det skriftlige gjældsdokuments 
undertegnelse af debitor, hvorpaa det ved en saadan ideel ud- 
skillelse og overforelse af værdi kommer an, saa bliver det jo 
kun selve gjældsstiftelsesmomentet, det at den ene erkjender 
sig selv for skyldner og sin medkontrahent fo? foTtavTL^hftver, 

hvorved værdien maa siges at gaa over fra hin til denne. Men 
naar kreditors gjældskrav saaledes ad denne vei bliver at op- 
fatte som ensbetydende med allerede indtraadt ihændehavelse 
af vedkommende værdi, og debitors gjældsforpligtelse omvendt 
med bevidstheden om allerede at have ydet det stipulerede 
vederlag, saa vil jo enhver se, at vi ere komne ind paa det 
absurdes omraade, og at den hele bevisførelse, hvis konse- 
kventser fare herhen, maa være falsk fra ende til anden: thi 
gjæld har fra arilds tid af villet sige og kan ikke anerkjendes 
at bestaa i andet end, at et krav, der fra den ene side gjøres 
gjældende, i en nær eller fjern fremtid skal opfyldes fra den 
anden side, — e* vederlaget givet, saa er der ingen gjæld 
^ængere. 

Herved ere vi da komne til et kardinalpunkt i vor under- 
søgelse; thi er den saaledes udtalte betragtning statsøkonomisk 
gyldig, falder vort hele system. Det være os derfor tilladt 
først og fremst at benytte os af, hvad vi allerede have udviklet. 
Har man deri fundet sandhed, saa tør man ikke uden videre 
forkaste det deraf med nødvendighed flydende som en menings- 
løshed, der ikke fortjener at drøftes. 

Ved pantobligationer og akcepter have vi fundet den skeede 
værdiudskillelses praktisk paaviselige virkninger paa debitors 
side at bestaa i, at han i opgjøret over sin status fra sin for- 
mues aktiva samvittighedsfuldt fradrager beløbet af de paa ham 
lydende forskrivelser, og at han ser sig ude af stand til ved en 
ny benyttelse af sin kredit at disponere over den samme vær- 
didel, der allerede ved den første forskrivelse optoges; paa kre- 
ditors side bestaa virkilingerne i værdipapirets øieblikkelige 
indlemmelse blandt hans aktiva i klasse med alle hans øvrige 
formuesbestanddele, og i adgangen til gjennem realisation at 
komme i besiddelse af anden valuta. Intet af dette er imid- 
lertid karakteristisk for gjæld knyttet til forskrivelse. Ogsaa 
mundtlig gjæld maa debitor, om det er en virkelig gjæld, ved 
opgjøret af sin status, om det skal være et virkeligt opgjør, 
fradrage sine aktiva, og han tilkjendegiver altsaa derved, at 
der ved gjældsstiftelsen er gaaet en værdi ud af hans egen 
haand over i fordringshaverens. Heri ligger dernæst ogsaa, at 
han ikke videre kan disponere over denne allerede udskilte 
værdi, men at en ny gjældsstiftelse vil berøve ham en anden 
værdidel af hans kapital, og at han ved at fortsætte at gjøre 
gjæld tilsidst vil have frasagt sig raadigheden over samtlige 
sine værdier, saa at han, uagtet frem&elea utareet *i db&taroMb 

Uertzberg: Gin kredit. 

nytte, ender med, som et dagligdags udtryk meget kor- 
rekt betegner det, ikke at eie en eneste skilling i dem. 
Omvendt optager kreditor fra gjældsstiftelsesøieblikket af sin 
tilgodehavende sum utvivlsomt i sit regnskab som led i sin 
formue, og han kan under almindelige omstændigheder, om 
han finder det for godt, sælge sin fordring til trediemand og 
saaledes ved gjenerhvervelse af sit udlæg gjøre sig fri fra det 
hele forhold. At de positive lovgivninger undertiden lægge 
hindringer i veien for transport af en eller anden art gjæld, 
kan her ikke komme i betragtning, idet saadant kun er en 
juridisk skranke, der nærmest kan sammenlignes med forbud 
mod kornudførsel og lign., men intet har med forretningens 
økonomi at skaffe, uden forsaavidt som den staar i strid 
med den. 

Derimod er der en anden omstændighed, som maa drøftes 
saameget mere indgaænde. Det er vel og bra, kan man sige, 
at kreditor og debitor ere samstemmige i at anse gældsstiftelsen 
som en overgang af en udskilt værdi fra den sidste til den 
første; men dette kan dog kun have nogen mening, naar der i 
debitors eie virkelig befinder sig nogen værdi at udskille. Hvor 
ofte er imidlertid dette ikke tilfældet? Det er jo ingen sjel- 
denhed at se folk, der aldeles intet andet besidde end sine to 
tomme hænder, gjøre brug af sin kredit. En student f. ex., 
der neppe nok eier sine bøger, erholder et laan, der sætter ham 
istand til at drive sine studier og tage sine examina. Hvor er 
her den udskilte værdi, hvor det materielle kapitalgrundlag, 
som kreditor skulde have erholdt raadigheden til at omsætte? 

Herved er der to ting at bemærke. For det første ere vi 
her komne ind paa et felt, som er den egentlige forretnings- 
verden forholdsvis fremmedt, og hvor de økonomiske love ikke 
fremtræde i fuld klarhed, fordi andre hensyn end de rene øko- 
nomiske faa anledning til at øve indflydelse. Navnlig maa 
man i tilfælder af det nævnte slags vel være opmærksom paa, 
at laanet saare ofte, maaske endog for en overveiende del, er 
opblandet med gave, saa at det er en umulighed at sige, hvor 
det ene ender og den anden begynder. Ved enhver leilighed, 
hvor det er laangiverens hensigt at gjøre laantageren en saa- 
kaldet tjeneste, turde det ved nærmere eftersyn befindes at 
være et stykke gave med i sagen; thi om end hverken ren- 
terne sættes uforholdsmæssigt lavt eller afdragene eftergives, 
saa lader man sig som oftest nøie med en ikke alene juridisk,, 
men ogsaa faktisk meget usikker sikkerhed, hvorved den hele 

forretning faar en meget tvivlsom, anti-økonomisk karakter, der 
maa betragtes fra ganske andre synspunkter end vort. I den 
udstrækning, hvori der virkelig foreligger en «tjeneste», er der 
én gave og forudsættes følgelig ingen værdiovergang fra mod- 
tager til yder. «Ce n'est pas une affaire», siger Cernuschi, 
«c'est un acte d' amitié*. 

Vor anden bemærkning kræver en noget udførligere moti- 
vering. Allerede Adam Smith gjorde med styrke gjældende, 
at en befolknings produktive evner og færdigheder dannede en 
del af nationalformuen. «Saadanne evners erhvervelse*, siger 
han, «ved opdragelse, studium og oplæreise koster altid erhver- 
veren et reelt udlæg, der udgjør en til ham fæstet og deri saa 
at sige realiseret kapital. Ligesom disse evner danne en del 
af hans formue, saa ere de ogsaa en del af det samfunds for- 
mue, hvortil han hører. Den forøgede duelighed hos en arbei« 
der kan betragtes fra samme synspunkt som en maskine eller 
et kommunikationsmiddel, der letter og paaskynder arbeidet og 
med vinding tilbagebetaler det udlæg, erhvervelsen deraf hay 
kostet*. Ved den udvidelse, som J. B. Say meddelte produk- 
tivitetsbegrebet, fik denne lære om de immaterielle kapitaler en 
anseelig betydning, og den har senere temmelig uanfægtet hæv- 
det sin plads i det almindelige statsøkonomiske system. Om 
der end maa indrømmes fremdeles at hæfte adskillig uklarhed 
ved det hele begreb, skulle vi saa meget mindre indlade os 
paa en kritik, som vi, i hvad der her er os det væsentlige, dele 
de ældre forfatteres anskuelse og forsaavidt kunne henvise til 
Say' s udførelse. Kun turde det ligeoverfor den af Schaffle 
reiste indvending, at det alene er de menneskelige evners en- 
kelte yttringer, og ikke evnerne og dygtigheden selv, der kunne 
blive gjenstand for statsøkonomisk betragtning, ikke være af 
veien at gjøre opmærksom paa, at det dog i almindelighed er 
med et velbevidst økonomisk formaal og gjennem let paavise- 
lige økonomiske opoffrelser, at færdigheder erhverves, og at 
det endog i de fleste fald kan beregnes, hvor meget enhvers 
uddannelse har kostet. Fra denne side betragtet maa selve 
dygtigheden derfor klarlig tilerkjendes værdi; thi man har 
omsat andet mod den. At den, engang opnaaet, ikke atter i 
sin helhed direkte kan omsættes, saaledes f. ex. at en skole- 
lærers kundskaber skulde kunne rives løs og overdrages til en 
skrædder i bytte mod dennes lager, forholder sig vist nok saa. 
Men spørgsmaalet fortjener ikke at affeies ved en saadan eller 
en lignende plathed. At dygtigheden, o^gfta. seafc %r& ^scssfe 

side, besidder omsætningsevne, d. e. værdi, viser sig jo nemlig 
netop deri, at den kan omsættes i yttringer, og det er med 
særligt hensyn til denne evne, altsaa i rent økonomisk hensigt, 
at man har erhvervet sig den. Overhovedet indsees det ikke, 
at videnskabens systematik vilde vinde noget ved i denne 
anvendelse at stryge begrebet immaterielle kapitaler og sætte 
deres yttringer isteden; thi al den stund disse indrømmes at 
tilhøre statsøkonomien, kan deres nødvendige grundlag heller 
ikke frakjendes statsøkonomisk betydning. 

Herved have vi antydet vor besvarelse af den indvending 
mod vor kredittheori, at den ikke skulde kunne anvendes, 
uden hvor der i debitors eie fandtes materielle kapitaler. Vi 
mene nemlig, at man med ganske den samme ret, som ved 
pantobligationer og akceptér, ogsaa ved mundtlig gjældsstiffcelse 
af en person, der kun besidder sine to hænder og sit hoved, 
bør opfatte det forsiggaaende økonomiske fenomen som bestaaende 
i overgangen af en udskilt værdi fra hin til hans laangiver. 
Det er værdien af hans evner og økonomiske dygtighed, .som 
kreditor — at sige, hvor han ikke som ovenfor udviklet delvis 
gjør en gave — ved udlaanet ideelt lægger beslag paa i saa 
stor udstrækning, som den stiftede gjæld beløber sig til. Prak- 
tisk anerkjendes dette ogsaa derved, at det ikke falder nogen 
ind at betragte laantageren indtil betalingsterminen som virkelig 
beriget med den laante sum; i hans status opføres samtidig 
med de midler, han ved laanet har faaet i hænde, tillige hans 
gjældsforpligtelse for de samme midler, og balancen siger, at 
han ikke eier en skilling mere nu end forud. Hvad der er 
gaaet ind paa én kant, er i samme øieblik gaaet ud paa den 
anden. At hans kasse, hans oplag af let cirkulerende kapitaler, 
er bleven forøget uden samtidig atter at formindskes, er selv- 
følgelig en omstændighed, der ikke kan paaberaabes som bevi- 
sende det modsatte; thi spørgsmaalet vedkommer formuen og 
ikke kassen, der kan være stor eller liden ganske uafhængigt 
af hin. 

En omhyggelig indtrængen i den tankeoperation, der hos 
kreditor gaar forud for laanets bevilgelse, turde ogsaa vise, at 
han i virkeligheden mere eller mindre selvbevidst foretager en 
saadan vurdering af den kapital, som laantageren i sin særegne 
dygtighed besidder. Han optager i sit stille sind et skjønover 
dens produktivitet; han søger at komme til en sikker bedøm- 
melse saavel af vedkommendes karakter og dygtighed som af 
de omstændigheder, hvoraf hans vitksomked ifialga sin art 

økonomisk er afhængig; han klassificerer hans hele økonomiske 
stilling; med et ord lian opfatter hans evne til at gjøre sig 
nyttig i verden som kapital. Og for at udfare denne vurdering 
har han intet andet at holde sig til end det i nutiden forelig- 
gende; det er karakteren og evnerne, saadanne som de nu 
kunne kjendes; det er produktiviteten, saadan som den nu kan 
bedømmes; det er stilling og omstændigheder, som den hidtil 
gjennemgaaede udvikling har skabt dem, hvorefter han opgjør 
sin mening; det er dette foreliggende, som han ansætter til en 
værdi. «Saa generaliseret kreditten end kan være», siger 
Cieszkowski, «vover den sig dog aldrig ud paa de blotte 
forventningers onu^ade, men grunder sig i sin inderste tanke 
paa en reel kapital, af hvad natur denne nu end er, hvilken 
den tjener til at gjøre omsættelig* • 

Og i henhold til den saaledes stedfundne vurdering er det 
da, at laangiveren ved kreditbevilgelsen lægger beslag paa en 
til laanesummen svarende del af værdien, det vil sige, han 
okkuperer ideelt en bestemt kvotadel af debitors produktivitet. 
Saa langt som forstrækningen gaar, frasiger laantageren sig 
raadigheden til at omsætte sin dygtighed til sin egen umiddel- 
bare fordel, og i og med denne frasigelse udskilles følgelig en 
omsætningsevne, en værdi fra hans person og gaar over til den 
anden. At saa er skeet, er han selv den første til at mærke. 
Laanet lægger fra første færd af et baand paa ham; han er 
ikke længere fuldkommen fri i sine bevægelser; han disponerer 
ikke helt over sine egne evner; han er, som det udtryksfuldt 
heder om ham, ikke længere sin egen herre. Og svarende til 
debitors ufrihed Mer kreditor ligesaavel, at han i sin fordring 
besidder en magt og en myndighed, der er saa meget fyldigere, 
jo større værdiandel af skyldnerens økonomiske evne, han har 
faaet sig overladt, og som kun altfor ofte gaar lige til en fak- 
tisk beherskelse af hans hele produktivitet. Laanets virkninger 
gjøre sig altsaa ogsaa i dette tilfælde paa begge sider med stor 
styrke gjældende gjennem det hele tidsrum før tilbagebetalingen ; 
efter denne ophøre de. 

Men idet vi saaledes opstille som axiom, at enhver gjælds- 
stiftelse er en tosidig transaktion, hvorved fra debi- 
tors side en udskilt værdi overgaar til laangiveren, 
turde det være paatide for et øieblik at forlade den trange induk- 
tive argumentation, vi i vor undersøgelse hidtil have befulgt, 
for at se spørgsmaalet an fra et almindeligere standpunkt. 
Ihvorvel vi i det foregaaende have støttet o% \Xl> \ss*&. W- 

retningsmæiidene selv sige i sine opgjør, og ihvorvel de paa 
det strengt forretningsmæssige omraade maaske endog i theorien 
skulde være tilbøielige til at anerkjende, hvad man saa ofte 
kan høre dem yttre, at vexler ere ligesaa gode som rede penge, 
saa støder vor hypothese dog an mod den velbekendte og 
fastgroede, ovenfor allerede gjengivne, formening, at gjæld er 
en anvisning paa fremtiden, et løfte om ved hjælp af fremtidige 
midler at tilbagebetale, hvad man i nutiden forbruger af andres 
kapital. Det er imidlertid hidtil paa saa manere punkter lyk- 
kedes statsøkonomien at oplyse menneskene o* fugtigheden 
af de i det praktiske liv omløbende stikord og opinioner, at det 
ikke burde forundre at se en tvivl reise^ mod endnu en af dets 
troesartikler og særlig saameget mindre i dette tilfælde, hvor 
en af nutidens mest iøinefaldende forretningsgrene, den livlige 
handel med værdipapirer, allerede i og for sig er en skrigende 
protest mod den almindelige op&tnings rigtighed. Thi man 
maa vel erindre, at jo mere vi nærme os det egentlige, intense, 
for ikke-økonomiske bihensyn mest befriede, forretningsliv, desto 
svagere formaar hin populære anskuelse at gjøre sig gjældende, 
og desto kraftigere finde viden betragtning, at gældsfordringer 
repræsentere en allerede existerende kapitalværdi. Det ligger 
derfor nær at formode, at den forrykkelse af synspunktet, der 
mærkes, naar man fra den økonomiske centralrørelse begiver 
sig ud i periferien, skyldes forstyrrende indflydelser fra andre 
idéverdeners omraade, og at det som allerede udhævet, særlig 
turde være den mere eller mindre bevidst tilstedeværende hen- 
sigt ved kreditforretningen at gjøre en — saavidt den strækker, 
gratis — tjeneste d. e. en gave, der uvilkaarlig leder øiet hen i ret- 
ning af den usikkre fremtid. Netop fordi man med al sin velvillig- 
hed dog er saavidt økonomisk, at man gjerne vil slippe med 
saa ringe opofrelse som efter omstændighederne muligt, fæster 
man sig umiddelbart ved spørgsmaalet om, hvor sikker vel 
tilbagebetalingen kan være, d. e. hvor liden gaven vel turde 
vise sig at blive. En saadan gliden ud i vage og uklare be- 
vægelsesgrunde har videnskaben imidlertid at vogte sig for i 
sin betragtning at efterfølge. 

Men der er ogsaa en virkelig videnskabelig opfatningsmaade, 
fra hvilken man maa frigjøre sig, naar det gjælder at se sagen 
statsøkonomisk; det er den juridiske. Retsinstitutionernes op- 
gave er formelt at sikkre samfundets medlemmer den fulde 
raadighed over deres økonomiske midler; men den materielle 
uånyttehe af disse midler, deres fornuftige ^TLyenAalse indenfor 

den saaledes anviste raadighedssfære har jurisprudentsen ingen 
evne til at drøfte, ligesaa lidt som den befatter sig dermed. 
Heraf følger, at den juridiske betragtning i kraft af sin natur 
er formel og tilsigter saa at sige at optrække undersøgelsesobjek- 
tets konturer, medens den statsøkonomiske gaar ud paa at 
konstatere indholdet. Anvendt paa de tidsbestemte aftaler vil 
dette sige, at retsvidenskaben kun har at tage hensyn til de 
to yderpunkter, der betegne vedkommende fenomens indtræden 
og ophør, hvorimod disse for statsøkonomien alene har betyd- 
ning som kvantitative bibestemmelser ved det iøvrigt efter sin 
kvalitet ene bestembare materiale. Det er derfor fra juridisk 
standpunkt ganske i sin orden, at tanken ved kreditforretnin- 
ger udelukkende fæster sig ved krediterings- og betalingsmomen- 
terne, uden at tage hensyn til den mellemliggende tilstand, for 
hvis skyld transaktionen økonomisk er kommen istand. Og, 
hvad her særlig maa udhæves, det har været begrundet i 
den hidtil gjennemgaaede menneskelige udvikling, at denne 
juridiske opfatning maatte blive den populære og i lang tid 
eneraadende. Den formelle ret var haandgribelig og forstodes 
af enhver; men de statsøkonomiske love vare indtil den nyeste 
tid fuldkommen ubekjendte, og deres fri virksomhed hæmmedes 
i fortidens statssamfund tillige saa stærkt, at retsformen oftest 
ogsaa faktisk gjorde sig følelig som den vigtigste side ved om- 
sætningsforholdene. 

Fra den økonomiske videnskabs standpunkt vilde en saa- 
dan, fra lovkyndigheden laant, opfatning derimod udtale en 
erkjendelse af, at en kjendsgjernings ophør skulde kunne være 
det konstitutive ved den. Forfatterne have derfor enstemmigt 
ansæt gældsstiftelsers økonomiske betydning for, i det mindste 
delvis, at bestaa i deres evne til at overføre kapital fra én 
haand i en anden, hvorved strax den mellem udlaansøieblikket 
og tilbagebetalingen herskende tilstand gjøres til gjenstand for 
betragtningen. Den overgaaede kapital er i dette tidsrum en 
virksom faktor i debitors produktion. Heri ligger, som man: 
ser, aldeles intet fremtidigt. Dens værdi gaar ikke til grunde 
for senere hen, naar betalingen stal finde sted, at maatte skabes 
paany. Den har kun antaget en eller anden, for den tekniske 
benyttelse tjenlig form, og hvad skyldneren har at gjøre ved 
tilbagebetalingen er blot at meddele den enten dens oprindelige 
form eller en anden, hvori den kan tilbagegives eieren. Det 
restituerede laan er derfor ingen ny kapitaldannelse, hvorpaa 
parterne i sin tid have haabet; det et en u&tøgsAsfc *£ <s^ vssår 

sats, der har medvirket i forretningen, det er bortfjernelsen af 
et værktøi, som debitor hidtil har benyttet i sit arbeide. Hvor 
er heri det fremtidige? Og paa kreditors side gjælder ganske 
det samme, hvilket mange statsøkonomer ere enige med almen- 
heden i at overse. Man glemmer saa let, at hvor en virkelig 
og ren kreditforretning foreligger — en hvori intet moment af 
gave lister sig ind — , er den i lige høi grad i begge parters 
interesse og fremkaldes ligesaa meget ved laangiverens trang 
til at blive af med sin brugskapital paa en fordelagtig maade 
som af laantagerens trang til at erholde den. Dette er affærens 
sande kjærne, og hvori henpeger den paa fremtiden? Meget 
mere er det i forretningens medfør, at det ofte kan være kre- 
ditor ligesaa ubeleiligt at faa laanet tilbagebetalt som for debi- 
tor at yde betalingen og tidt nok se vi, at det er den sidste, 
som uden al opfordring finder sig foranlediget til at betale 
forstrækningen tilbage og derved sætter kapitalisten i forlegen- 
hed med at placere sine penge. Og hvor det omvendt er kre- 
ditor om at gjøre strax at komme i besiddelse af kontanter, 
har han ved at sælge sit krav ogsaa hertil fuld adgang; han 
henvises heller ikke i denne henseende til fremtiden. 

Nogen begrebsmæssig ændring af dette forhold indtræder 
ligesaa lidt, om den bevilgede kredit benyttes til uproduktiv 
konsumtion. Cieszkowski gjør sig skyldig i en unødven- 
dig inkonsekvents ved, som han oftest forstaaes, for dette 
tilfælde at indrømme en begrebsmæssig undtagelse fra sin 
hovedbetragtning, at kredit ikke indeholder en anvisning 
paa fremtiden. 1 ) Ogsaa her er det selvfølgelig i henhold til 
den formodede, skyldneren iboende eller paa anden maade til- 
hørende produktionsevne, at kreditor, naar han ikke ligefrem 
vil gjøre en hel eller delvis gave, overdrager sin kapital, og 
der udskilles altsaa atter, idetmindste i formen, en værdi, omend 
maaske kun en, der vil vise sig at være rent nominel. En 

x ) Naar Cieszkowski (1. c. p. 19) synes at mene, at konsumtions- 
kreditten er en anvisning paa fremtiden, medens prodnktionskreditten er 
en overfarelse af bestaaende værdier, turde en nøiagtigeregjennemlæsning 
dog vistnok overbevise om, at hermed kun tilsigtes udtalt, at den er til 
skade for fremtidens produktion. Om dens nærmeste virkning i nutiden 
udtaler han sig nemlig klart nok, naar han siger, at den ikke er «en 
lui méme qu'un usage improductif de fonds accumulés c'est— å— -dire de capi- 
tattx actuels,* — og strax nedenfor tilfeier: <Le crédit pour cause de 
consommation est done pernicieux, parce qu'il anéantit des capitaux, tandis 
que la consommation n'a de veritable droit en économie politique que 
sur les produits, et nullement sur les capitaux.> 

lignende værdiudskillelse finder f. ex. ogsaasted, naar en arving 
lever paa kredit med henvisning paa den fremtidige arv; det 
er heller ikke i sidste fald, statsøkonomisk seet, paa fremtiden 
han anviser; det er den allerede existerende, men endnu i anden- 
mands eie værende formue, hvis værdidele han giver sig til 
at disponere over. 

Et praktisk vidnesbyrd om, at kreditforeninger i begrebet 
intet have at gjøre med klausulen om tilbagebetaling, give de 
i ror tid saa yderst vigtige statsobligationer. Ogsaa disse maa 
nemlig betragtes som en af personalkredittens anvendelsesformer, 
idet det er staten i sin egenskab af økonomisk-juridisk person- 
lighed, der optræder som laantager, og fra bvis finanteielle evne 
og produktivitet obligationerne udskille sin paalydende værdi. 
I saa henseende gjør det klarlig intet til sagen, om ved- 
kommende laan optages med forpligtelse til at tilbagebetales, 
eller, som det sædvanligvis nu sker, gives form af salg af 
staaende renter; thi ogsaa i sidste fald bliver laanesummen at 
opføre paa debetsiden i statens hovedbog, og den papiret iboende 
værdi hentes i begge tilfælder fra den samme kilde, tilliden 
til, at staten raader over tilsvarende sikkerheder. 

Efter i det foregaaende at have gjennemgaaet kredittens 
to hovedformer og seet, hvori dens eiendommelige virkninger 
nærmest maa siges at bestaa, bliver det forholdsvis let at aigjøre 
det omtvistede spørgsmaal, om kredit er ensbetydende med 
tillid, eller om denne bevægelsesgrund blot indgaar deri som 
moment og maaske i ulige forhold efter forretningernes beskaf- 
fenhed. At ikke enhver tillid til en mands økonomiske stilling 
og evne er kredit, turde Knies ansees tilstrækkeligt at have 
godtgjort, naar han paapeger, at en saadan tillid ogsaa — vi 
tilfoie, maaske endog lettest — kan udvises af den, som aldeles 
ingen kapital har at overdrage, ligesom omvendt ogsaa — skjønt 
mindre lettelig — nydes af den, der ikke ser sig istand til at 
opdrive et laan, fordi ingen kapital nemlig er ledig. Men føl- 
ger det heraf, at kredit i det høieste kun er en særegen virkning 
af en saadan tillid og denne altsaa alene en forudsætning for 
hin, saa tør undersøgelsen indskrænkes til at opklare, i hvil- 
ken grad dette kan erkjendes at gjælde. 

Som allerede nævnt, er det især Cernuschi, der i tem- 
melig deklamatoriske ordelag ivrig bestrider, at tillid har noget 
med de * saakaldte kreditforretninger at skaffe, idet han gjør 
gjældende, at kreditor fra begyndelsen af faar en værdi paa 
haanden, og at han altsaa sikkert ved, hvad han har at holde 
sig til. Idet vi slutte os til den sidste del af denne anskuelse, 
ere vi tilbøielig til at tro, at den deraf dragne konsekvents 
kun hviler paa en eiendommelig opfatning af begrebet tillid, 
og at spørgsmaalet, saaledes som det hos den nævnte forfatter 
reises, væsentlig reducerer sig til en strid om ord. Om man 
skal indskrænke sig til at bruge betegnelsen tillid i de tilfælder, 
hvor kreditor ingen objektiv sikkerhed har for, athan vedlaanet 
ikke gjør en simpel gave, synes tillid at nærme sig betydningen af 

mistillid. Opfattes udtrykket derimod i overensstemmelse med 
almindelig sprogbrug som personlig følelse af sikkerhed ligeover- 
for et bestemt alternativ, saa er det klart, at tilliden er saa- 
meget stærkere tilstede i forretningen, jo utvivlsommere og 
mere objektiv denne sikkerhed foreligger, og at den er mægtigst ; 
der, hvor den antager karakteren af fuld forvisning. Anvendes 
dette paa den ideelle værdiudskillelse, indsees det, at dette 
fenomen indtræder hurtigst og i videst omfang, hvor tilliden 
er størst, eller med andre ord, at tilliden er den tankeoperation 
hos kreditor, hvorved under iøvrigt gunstige omstændigheder den 
ideelle værdi drages ud af kapitalgrundlaget og konstitueres som 
noget for tanken særskilt bestaaende. Det er ganske vist saa, 
at denne tillid forbliver resultatløs, saalænge den ingen basis 
har at virke paa, d. e. naar der hos den præsumptive debitor 
ingen værdi er at udskille; men hvor en saadan basis er til- 
stede, er det tilliden, der frembringer virkningen, og som i denne 
anvendelse faar navn af kredit. Kredit er altsaa øko- 
nomisk tillid, anvendt til at udskille ideel værdi. 

Af denne udvikling fremgaar videre, at den hævdede ind- 
deling af kreditten i real- og personalkredit ogsaa ganske sva- 
rer til de virkelige forhold. Tilliden kan nemlig fæste sig og 
juridisk sikkres ved en enkelt ydre ting, i hvilket fald den 
udtrykker et minimum for kreditors værdiansættelse af denne, 
eller den kan fæste sig ved debitors hele økonomiske stilling, 
i hvilket fald den juridisk knyttes til debitors bo og økonomisk 
udtrykker kreditors forholdsmæssige minimalansættelse af dettes 
værdi, den immaterielle kapital indbefattet. Da en enkelt ydre 
ting saasom en fast eiendom imidlertid faktisk er gjenstand for 
en sikkrere og mere objektiv vurdering, end en ofte lidet over- 
skuelig komplex af materielle og immaterielle kapitaler, ved 
hvis ansættelse til en vis værdi det subjektive skjøn hos den 
tilfældige kreditor altid vil spille en efter forholdets beskaffen- 
hed, mere eller mindre fremtrædende rolle, saa har paa den 
ene side det praktiske livs behov indført saadanne garantier 
som kaution og endossement, hvorved en anden værdi in sub- 
sidium eller endog alternativt vedhæftes papiret, og paa den 
anden side indsees det ogsaa, hvilken høi betydning enhver 
foranstaltning maa tilkjendes, der bidrager til at gjøre vurderin- 
gen saameget som muligt uafhængig af feiltagelse og misregning. 
Den forøger nemlig ligefrem tilliden mand og mand imellem og 
dermed ogsaa samfundets evne til fuldt ud at udnytte sine 
altfor ofte latente værdier. I denne toT\>Vn&&Bfe \ssxå& ^v ^a» 

sige mange og varme ord for en betryggende og civilisatorisk 
udvikling af lovgivning, jurisprudents og moralitet samt for 
en intens udbredelse af teknik og økonomisk indsigt og fore- 
tagsomhed; thi alt dette og adskilligt andet befordrer offentlig 
tillid inden samfundet. Af sømmelig ærbødighed for de klartseende 
og høit fortjente forfattere, der allerede længst have gjort men- 
neskeheden opmærksom paa, hvor intimt den statsøkonomiske 
videnskab ogsaa paa dette punkt forener sig med dens ædleste 
bestræbelser, skulle vi ikke i denne beskedne undersøgelse finde 
anledning til en gjentagelse af deres veltalende argumentation, 
men kun minde om, at en indtrængende forstaaelse af kredit- 
tens eget begreb og væsen ogsaa har sin store betydning for 
den folde tilgodegjørelse af dens anvendbarhed. 



V, 



Under gjennemførelsen af den for begrebsudvikligen nød- 
vendige adskillelse mellem kapitalens to egenskaber, værdi og 
nytte, blev der ovenfor anledning til at støtte os til den almindeligt 
antagne lære, at pengerenten er en godtgjørelse for den nytte, 
laantageren drager af pengekapitalens brug, eller som Ros- 
cher ligefrem kalder den, Preis der Kapitalniitzungen. Her- 
imod har nylig den franske forfatter Cernuschi opstillet den 
anskuelse, at renten er forskjellen mellem kapitalens værdi i 
det øieblik, da den overdrages, og den nuværende værdi af 
den fremtidige kapital, der engang skal gives tilbage (la valeur 
actuelle d'un capital futur). Striden mellem disse to opfat- 
ninger er imidlertid kun, bortseet fra kapitalens saakaldte fremti- 
diglied, hvorom ovenfor er handlet, kun tilsyneladende, idet værdi- 
forskjellen mellem en nuværende kapital og en fremtidig, i nutiden 
vurderet, af den anførte forfatter selv erkjendes at grunde 
sig paa den omstændighed, at man indtil tilbagebetalingen ingen 
nytte kan drage af den som fremtidig betegnede kapital, og 
renten altsaa i virkeligheden ogsaa for ham bliver en godt- 
gjørelse for den nytte, laantageren i mellemtiden høster af 
laanet. 

Idet vi saaledes ikke finde os opfordrede til at forlade den 
almindeligt antagne lære om rentens oprindelse, have vi i overens- 
stemmelse dermed allerede ovenfor søgt at vise, at den rente, der 
oppebæres af et kreditpapirs ihændehaver, økonomisk ikke ud- 
springer af den i dokumentet nedlagte værdi, men af den nytte, 
den ved kreditforretningen til debitor overførte kapital gjør eller 
burde gjøre i hans bedrift. At dette turde være den rigtige 
opfattelse, fremlyser, som vi ligeledes hævdede, ikke mindre 
gjennem en betragtning af værdibegrebet selv, idet værdiens 
udelukkende egenskab af omsætningsevne ikka km isrøkra&s^ 

nogen anden virkning end selve omsætningen. Der kan imid- 
lertid spørges, hvad denne abstrakte omsætningsevne, som papi- 
ret skal være gjennemtrængt af, i virkeligheden da duer til 
naar det ikke er den, der kaster renten af sig. Herpaa er det 
mest passende svar den gamle sætning, at enhver ting er god 
for sig. Man maa blot ikke paa grund af en uklar tænkning 
forlange at rette x for u. Og at værdien ogsaa er god for 
noget, ligger deri, at den ikke alene er kapitelens, gaardens > 
boets, passive evne til at omsættes, men i og med dette i 
kreditors haand ogsaa hans aktive evne til at omsætte kapi- 
talen, gaarden eller boet. Juridisk kan denne hans evne være 
omgjærdet med garantier mod misbrug, og dens udøvelse knyt- 
tet til formaliteter og betingelser, der meddele den et mere 
eller mindre stærkt hypothekisk anstrøg; men forholdets økono- 
miske sammenhæng kan herved kun fordunkles, ikke tilintet- 
gjøres, og det viser sig tilsidst i ethvert fald, at det er kredi- 
tors evne til at gjøre exekution og stille til auktion, som fra 
gjældsstiftelsen af sikkrer ham og bevirker, at han med objektiv 
sandhed kan sige, at han vedbliver at holde sine værdier paa 
haanden, samt at han, naar han efter markedets stilling finder 
saadant raadeligt, atter kan realisere sin gjældsfordring. 

I førstnævnte henseende kunde det dog synes, at statsob- 
ligationer og i særlig grad den konsoliderede statsgjæld danne 
en undtagelse, idet den adgang, som kreditor har ligeoverfor 
en privat skyldner til ved dennes undladelse af at betale renter 
eller afdrag at foretage de fornødne retslige skridt, eller med 
andre ord, adgangen til at gjøre sin udskilte værdi gjældende 
i dens materielle kapitalgrundlag ganske savnes, naar det er 
en stat, som er debitor. Men indvendingen er fremdeles af juridisk, 
ikke af økonomisk natur. At retshaandhævelsen endnu ikke. er 
naaet frem til fuld og uhindret udøvelse ligeoverfor staterne 
selv, men maa benytte sig af alle slags biveie og uregelmæs- 
sige midler for, saavidt muligt, at tvinge retfærdigheden igjen- 
nem, kan ingen indflydelse have paa statsøkonomens theoretiske 
opfattelse af de paagjældende kreditforretningers karakter. De 
ere i sin idé lig alle de øvrige, og det tør vel ogsaa siges, at 
de indirekte midler, der selv under de nuværende omstændig- 
heder staa til statskreditorernes raadighed, undertiden kunne 
være effektive nok. En anden sag er det, at det kan lykkes 
en uvederhæftig stat at skaffe sig kredit, uagtet den ingen 
tilsvarende værdier i virkeligheden har at udskille; men i 

saa henseende er den endnu mindre at skjelne fra andre 
laantagere. 

Værdien har altsaa sin falde betydning i sig selv og be- 
høver ikke at laane sin glands fra sin ledsager, nytten. Ikke 
desto mindre medfører deres gensidige aZngighed, samt den 
omstændighed at kreditpapirerne atter forene dem begge i sig, en, 
som det kunde synes, for vor opfatning meget ufordøilig kjendsgjer- 
ning, nemlig at deslige gjældsbevisers pris, under forudsætning af 
deres utvivlsomme sikkerhed, retter sig efter deres paalydende 
værdi. Dette gaar saaledes til. Naar den oprindelige kreditor 
ønsker at have kontanter paa haanden, udbyder han sit papir 
til dem, der sidde med ledig pengekapital og ville gjøre sig den 
nyttig gjennem udlaan. Kapitalisterne vælge da under iøvrigt 
lige omstændigheder at kjøbe det papir, der skaffer dem de 
største procenter af sine penge. Der spørges ikke længere 
efter, hvilken kapital der egentlig kaster hine renter af sig, 
men kun om, ved hvilket gjældsdokument man kan erholde den 
største indtægt. Har den gjængse rentefod for det slags pa- 
pirer i nogen grad forandret sig, siden det oprindelige laan 
optoges, vil derfor prisen paa obligationen blive en anden, enten 
større eller mindre end den, kreditor i sin tid selv har betalt, 
og den er altsaa ikke et umiddelbart udtryk for den fra debi- 
tors formue udskilte og ved dokumentet klæbende værdi, 
men for den nyttesafkaatning, besiddelsen indbringer i form 
af renter. 

Det med vor hele forklaringsmaade af kredittens væsen 
uoverensstemmende, der skulde synes at ligge i den her skil- 
drede kjendsgjerning, er, at papirets pris er en anden end dets 
paalydende værdi, uagtet prisen i virkeligheden jo kun er et 
konkret udtryk for værdien. Heraf nemlig vilde man maaske 
slutte, at papiret overhovedet ikke kunde siges at være bærer 
af nogen saakaldet udskilt værdi, idet en saadan altid maatte 
forudsættes at være lig sig selv og følgelig uforanderlig i pris, 
hvorimod kursvariationerne skulde synes finde en ligesaa naturlig 
som nærliggende forklaringsgrund, om man antager, at det er 
renteindkomsten selv, der er gjenstanden for kjøbet og deri- 
gjennem ogsaa for prisforandringerne; Men denne betragtning 
af sagen kan kun fastholdes, saalænge man sammenfiltrer ope- 
rationens enkelte momenter til et uklart hele. Som vi ovenfor 
tilstrækkelig have udhævet, er den i gjældsdokumentet stipu- 
lerede rente den mellem den oprindelige kreditor og debitor 

vedtagne godtgørelse for den sidstes brug af den førstes kapi- 
tal; den har derfor ifølge sin oprindelse intet med den kapital 
at skaffe, der ved obligationens salg gaar over fra dens kjøber 
til den oprindelige kreditor. For brugen af denne kapital maa 
en ny godtgjørelse aftales, og herved bliver der selvfølgelig 
ikke længere spørgsmaal om den rentefod, der var den almin- 
delige paa det tidspunkt, da den forrige kapital afhændedes; 
man retter sig efter de senere indtraadte kursforhold. De 
samme tekniske fordele, der have bevirket, at værdiudskillelse 
og vedtagelse af rentebetaling i regelen udtrykkes i et og det 
samme gjældsdokument, medfare imidlertid fremdeles, at den 
almindelige forretningspraxis heller ikke paa de senere stadier 
af papirets omløb adskiller disse to momenter. Det er bekvem- 
mest for dets ihændehaver, idet han skiller sig ved værdien, 
samtidig ogsaa at overføre sin ret til renterne paa kjøberen og 
derved saavidt muligt kompensere de renter, han for den nye 
kapital har at betale denne. Er prisen for begge kapitaler 
den samme, strækker renten, der betales for den første, netop 
til at godtgjøre brugen af den anden ; i dette fald staar papiret 
i pari og kjøbes for en kapital, der nøiagtig svarer til dets 
paalydende værdi. For det tilfælde, at de to kurser ikke ere 
ens, har forretningslivet derimod indført et haandgreb, der 
sigter til ligesaa fuldstændigt at udløse den oprindelige kreditor 
af forholdet til debitor. Man holder nemlig ogsaa ved overfø- 
relsen af den nye kapital fast ved den i værdipapiret udtrykte 
sum af renter, men afpasser i forhold dertil kapitalens stør- 
relse, saa at den kommer til at svare til den kapitalmængde, 
som den paalydende rente er brugsgodtgjørelse for ifølge den 
nu indtraadte rentefod. Medens det tilsyneladende er værdi- 
papiret selv der er steget eller sunket i pris, er forandringen 
altsaa i virkeligheden at søge paa de mod det udvexlede 
kapitalers side; det er disses kurs som omvendt er sunken 
eller stegen. 

Den i gjældsdokumentet fra dets udstedelse af nedlagte 
værdi kan derimod ifølge sin natur ikke undergaa nogen æn- 
dring, saalænge kapitalgrundlaget, hvorfra den er udskilt, 
erkjendes at være lige godt som før. Den repræsenterer jo 
efter vor opfatning evnen til at omsætte en vis værdidel af 
dette grundlag, og heri indtræder ingen ombestemmelse. Debi- 
tor skylder fremdeles den i forskrivelsen udtrykte sum. Først 
naar man begynder at mistænke, at den ansættelse af angjæl- 

dende skyldners økonomiske hjælpemidler, der ved værdiud- 
skillelsen fandt sted, har været for høi, og at en større eller 
mindre del af den værdi, der troedes udskilt og bragt over i 
kreditorernes hænder, i virkeligheden ikke existerer, begynder 
papirets egen iboende værdi at blive gjenstand for fluktuationer, 
og disse ere, som aktiers og statsobligationers historie til over- 
flod har vist, langt voldsommere end de før omtalte. I et 
saadant tilfælde standser prisfaldet først, naar det har naaet et 
niveau, der danner et mer eller mindre forvirret og ofte vex- 
lende udtryk for, hvad publikum i øieblikket tror, at kunne 
anse som sikkert. 

En ypperlig illustration til det ovenfor udviklede om for- 
skjellen mellem de forandringer i et værdipapirs kurs,, der 
skrive sig fra renteafkaatningen, og de langt betydeligere, men 
ogsaa forholdsvis sjeldnere, der ere et udtryk for selve den 
udskilte værdis destruktion, give os de almindelige banksedler, 
der som bekjendt ingen rente bære. Af denne aarsag kunne 
de ikke ved deres transport benyttes til at kompensere renten 
af den isteden modtagne kapital paa den nys nævnte maade, 
og de ere derfor heller ikke, selv om de ikke ere indløselige 
paa anfordring, underkastede de daglige prisoscillationer, saa- > 
længe deres kredit blot er befæstet, og der ikke udstedes flere, end 
cirkulationen har brug for. Opstaar derimod tvivl om, at ban- 
ken virkelig er i besiddelse af det tilsvarende kapitalgrundlag, 
vedbliver seddelkursen at synke, indtil den standser paa det 
punkt, hvor sikkerhed atter formodes at haves. Det er vist- 
nok bleven en modesag i statsøkonomien at tilskrive hele denne 
virkning cirkulationens overmættelse med hensyn til sedler. 
Men en ganske elementær betragtning viser, at dette ingen- 
lunde er hovedsagen. Hvis der herskede fuld tillid til, at 
seddeludstederen i en rimelig fremtid virkelig kunde og vilde 
indløse sine sedler efter deres paalydende værdi, kunde deres 
kurs ikke synke længere ned, end at falddifferentsen kom til 
at svare til renten af den i sedlerne stikkende nominelle kapi- 
tal, beregnet for det tidsrum, der antoges at vilde hengaa 
inden indløsningens gjentagelse. Sank den dybere, vilde det 
nemlig være en mere end almindelig fordelagtig spekulation 
at lade sin kapital blive staaende i sedlerne, d. v. s. at be- 
holde dem i sin kasse, og cirkulationen vilde ikke havde tilbage 
flere, end den nødvendigvis havde brug for, hvilket atter vilde 
bringe kursen op til det nævnte niveau. Naar ^engesedlernaa 

Hørttberg: Om kredit, ^ 

historie imidlertid gjentagne gange har vist, at deres gangbare 
værdi kan gaa ned til næsten intet, saa er altsaa grunden til 
dette fenomen at søge ikke i selve cirkulationens bebyrdelse, 
men i frygten eUer visheden for, at sedlerne intet virkeligt 
kapitalgrundlag repræsenterede, og at enhver indløsning i det 
mindste til pari i paaregnelig tid vilde udeblive. 



VI. 



Ifolge det i de foregaaende afsnit udviklede opstille vi til 
belysning af kredittens begreb og væsenseiendommeligheder føl- 
gende 4 sætninger: 

1. Kredit er økonomisk tillid, anvendt til at udskille ideel 
værdi. 

2. Kreditten skaber ikke ny kapital; dans statsøkonomiske 
betydning ligger derimod i, at den formedelst den ideelle 
værdiudskillelse bevirker omsætning af værdi mod nytte 
og af nytte mod værdi. 

. . 3. Rente er erstatning for overdragelsen af en omsættelig 
kapitals nytte, men ikke for overdragelsen af dens værdi. 
4 En krediStning er en tosid^Lisaktion, hvorved 
den krediterende overdrager en kapital og modtager til 
vederlag en udskilt værdi, medens den krediterede over- 
drager en udskilt værdi og modtager til vederlag en 
kapital. Stipulation af rente og tilbagebetalingstermin 
indgaar derimod ikke med nødvendighed i en kreditfor- 
retnings væsen, om saadant end i almindelighed ledsa- 
ger den. 
I disse grundsætninger maa vi dernæst tillige søge svaret 
paa spørgsmaalet om, hvor man i den statsøkonomiske syste- 
matik skal anvise kreditten sin plads. At den indgaar som et 
moment i den menneskelige produktion, dette begreb taget i 
sin videste betydning, er klart deraf, at den overfører nytte 
i produktiv haand og, ved at udskille værdier, der ellers 
vilde ligget latente, forøger samfundets omsætningsmidler. 
Af de tre store hovedfaktorer, videnskaben anerkjender som 
indgaaende i produktionen 1 ), er det imidlertid allerede ble- 



*) Her er ikke stedet til at hævde berettigelsen af at opstille tre side- 
ordnede produktionsfaktorer, ikke færre og heller ikke flere. Rosener, 
der overhovedet maa tilkjendes store fortfcufcstet *£ ttata&ssossttoas&fe 

ven paavist, at kreditten ikke kan henregnes til kapitalerne. 
Da der endnu mindre vilde være mening i anse den som et 
naturgode, staar der kun tilbage at opfatte den som en sær- 
egen form af det menneskelige arbeide. En umiddelbar be- 
tragtning turde ogsaa vise det rigtige i denne synsmaade. 
Ovenfor have vi seet, at kredittens egentlige kjærne, tilliden, 
er en tankeoperation, udfort af den krediterende. Allerede 
herved henvises vi altsaa til den rene menneskelige virksomhed 
som det stof, hvoraf kreditten formes. Men ogsaa dens ydre 
fremtræden er arbeidets, og hverken det forarbeidedes eller det 
ubearbeidedes. Den er intet transportmiddel, ved hjælp af 
hvilket der overføres; thi et saadant er papiret eller det mundt- 
lige ord. Men den er selve den virksomhed, som transporterer, 
som udskiller og overforer. 



systematik, turde være den, som herfor har givet de fyldigste grande, 
løvrigt erkjendes det vel ogsaa mer og mer, at de forfattere, dergjen- 
sidig bestride de øvriges og forfægte sin egen specielle kjæphest, sad- 
ledes som fysiokraterne nataren (la terre est Foniqae soarce des 
richesses), Englænderne arbeidet (labour is the only soarce of wealth) 
og visse kryptomerkantilistiske forfattere kapitalen (f. ex. Mac le od: 
Capital, then, in its most extended and general sense, which is the 
proper one to be employed in Political Economy, may be said to be 
anything, which a man can tråde with, or which he can torn to the 
parposes of profit, or which helps him to gain an income), tagne i en 
som kan have lykkedes at bevise, at enhver kjæphest er en viden- 
skabelig ubrugelighed. 



Kredittens egentlige kjendetegn have vi fundet at bestaa 
i dens evne til at udskille ideel værdi, dens statsøkonomiske 
betydning i, at den bevirker nytte omsat mod værdi og værdi 
mod nytte. Ville vi nu efter opnaaelsen af dette grundlag 
nærmere gjennemgaa dens forskjelUgartede yttringsmaader, saa 
leder det allerede foreliggende resultat os til at dele undersø- 
gelsen i to stykker, det ene vedkommende omsætningen af 
værdi til nytte, det andet vedkommende omsætningen af nytte 
til værdi *). Uagtet paa det nøieste afhængige af hinanden ere 
disse tvende hovedyttringer for kredittens virksomhed øiensyn- 
lig af meget ulige karakter. 

A. Produktionskredit. 

Skride vi da i dette afsnit til først at behandle de feno- 
mener, der kunne sammenfattes under formelen værdi omsat 
til nytte, saa støde vi strax paa den store, allerede af de ældste 
forfatte, der have omtalt dette vigtige emne, fortrinsvis ud- 
hævede kjendsgjerning, at kapitalen kommer over i den mands 
haand, der kan og vil bruge den i sin produktive bedrift. Den 
uskatbare fordel, som herved tilflyder menneskeheden, er saa 
ofte bleven paavist, at det her maa være nok simpelt hen at 
nævne den. Kapitalen er i producentens haand hans eneste 
middel, og han er igjen dens eneste maal. Uden den anden er 



*) Vi ønske ikke mod disse vore korte udtryk at høre indvendt, at det 
jo ligger i vor egen opfattelse af begreberne nytte og værdi, at de 
aldeles ikke kunne omsættes mod hinanden, fordi det i omsætninger altid 
er omsætuingsevnen, værdien, der anvendes, og værdier følgelig blot 
kunne udbyttes mod værdier. Vor i andet afsnit fremsatte udvikling 
vil nemlig have vist, at vi faldt ud anerkjende dette og ved de i 
texten optagne udtryk kun ville have betegnet resultatet af opera- 
tionen, saadant som det agtes gjort økonomisk viik&CKxit* 



54 

den ene intet; med hinanden ere de begge alt, hvad de kunne 
blive. 

Efter de kapitalgjenstandes art, der ved krediteringen over- 
gaa i debitors besiddelse, kan man skille mellem forskellige 
former for kredittens anvendelse. En saadan inddelingsmaade 
kunde vistnok synes at savne tilstrækkelig grund, da det, som 
debitor ved transaktionen bliver skyldig, i ethvert fald er penge. 
Men det sidste har i virkeligheden intet med den oprindelige 
operation at .gjøre. Ved denne overgaar til kreditor kun en 
udskilt værdi, og at dens størrelse maa udtrykkes i penge, 
ligger blot begrundet i den omstændighed, at penge er' '' den 
almindelige værdimaaler, som man i enhver omsætning véd 1 
vurderingen maa ty til. Om laanet siden festitueres i penge, 
i fcprn, i værdipapirer etc., vedkommer alene aftalens ophør, 
men ikke dens ikrafttræden/ Pot denne er derimod den skik- : 
kelse, hvori kapitalforstrækningen ydes, væsentlig karakteris^ 
rende og, som strå* vil sees, heller ikke uden indfiyddse {^la- 
forretningens økonomiske følger. Vi skulle dog kun omtale 
de to vigtigste, herigjennem fremkomne klasser: 

1. Overdragelse af handelsvarer paa kredit, &, 
som bekjendt, en yderst anvendt krediteringsmaade, hvis stafah ; 
økonomiske fordel særlig bestaar i, at den paa handelsom- 
faadet i høi grad befordrer arbéidets deling og derved gjør 
afsætningen saavel mere udstrakt og regelmæssig som ogsaa 
varerne i sig selv billigere. Handelskréditten sætter nemlig 
en mængde detailkjøbmænd istand til at aabne éllér at fort- 
sætte forretninger, som ellers ikke vilde være bleven drevne. 
Den bevirker, at de latente værdier, der uden den vilde have 
henligget ubenyttede i gode handelspladse, i driftighed og for- 
retningstalent hos den krediterede, i et oparbeidet firma og en 
fast stok af kunder, blive udskilte og omsatte i den kapitalform, 
der netop tiltrænges. Herved forøges disse kjøbmænds tal 
anseeligt, konkurrencen driver deres profit ned til det mindst 
mulige, og konsumenterne betale følgelig ringere priser paa 
samme tid, som de blive bedre betjente. Omvendt udbydes 
varerne i større antal og rigere udvalg, og den omstændighed, 
at de formedelst de talrigere handelsboder saa at sige bringes 
konsumenterne nærmere; ind paa livet, skjærper kjøbelysten 
og vækker nye behor, som maa tilfredsstilles. Afsætningen 
vinder derfor mere i mangfoldighed, end den taber ved gevin- 
stens nedgang i det enkelte. En meget paaagtelsesværdig 
virkning af detailhandlernes forøgoVse et ieni«^ o^aa. ^sa. 

store besparelse i transportomkostninger og tidsspilde, som den 
konsumerende befolkning derved sættes istand til at foretage. 
Handelsmanden, der hidfører i én stor sending, hvad hans 
.hele kreds af kunder har brag for, betaler for denne forret- 
ningsmæssigt kalkulerede transport maaske ikke synderlig mere, 
end en enkelt af hine havde maattet give ud for sin egen for- 
syning alene. Vore norske bønders i saa mange henseender 
yderst uøkonomiske byreiser er det vel drevne landhandleriers 
første opgave at afskaffe. 

I nær forbindelse hermed staar den ligeledes saare betyd- 
ningsfulde egenskab ved en fornuftig anvendt handelskredit, 
at den er det mest effektive botemiddel mod en udstrakt be- 
nyttelse af den fra økonomisk standpunkt helt gjennem for- 
kastelige konsumtionskredit. Især i et saa tyndt befolket 
land 1 vort, har denne hart anledning til at Vise sine for- 
•dærvelige virkninger. De store afstande fra byerne har gjort 
det nødvendigt at forsyne sig med de i husholdningerne bruge- 
lige artikler i store kvantiteter ad gangen, ofte endog for hele 
raaret paa engang. Til saa betydelige indkjøb havdes imidlertid 
sjelden eller aldrig tilstrækkelige kontanter, varerne loges paa 
kredit, og kjøberens hele økonomiske evne og bedrift henstod 
tilsidst i udskilte værdier, indførte i kjøbmændenes regnskabs- 
bøger. Af denne art var og er vel for en mindre del endnu 
4e nordlandske fiskeres forbindelser med kjøbmændene i Bergen, 
og fenomener af samme glædeløse slags kan man ogsaa i alle 
de øvrige byer fremdeles blive vidne til. Mod denne mislige 
økonomi staar kun et middel tilraads, det at sætte konsumen- 
terne istand til saavidt muligt at kjøbe for dagen og i smaat, 
livad de behøve. Tilsyneladende blive varerne herved maaske 
dyrere; men dette er kun et skin. Den, der tager paa kredit* 
tærer paa sin materielle eller immaterielle kapital, hvis værdi 
han udskiller og disponerer over; den, der betaler for dagen, 
sætter tæring efter næring. Men intet befordrer saameget 
detailhandlernes udbredelse som en solid og med klogskab an- 
vendt handelskredit. 

Man bør paa den anden side vistnok ikke være blind for 
dé farer, som en stærk forøgelse af smaakjøbmændenes antal 
medfører. Nedenfor skulle vi imidlertid søge at paavise, at 
de misbrug, som deraf resultere, kun meget indirekte kunne 
lægges den egentlige handelskredit tillast. Allerede her maa 
dog bemærkes, at ikke alle varer ere i lige høi grad skik- 
kede til at overdrages paa kredit. Der er tvertimoA i eaa. 

henseende praktisk meget vigtige gradationer at gjøre. Bedst 
egnede til kreditforretninger turde de artikler være, der, saa- 
ledes som f. ex. maskiner, saakorn, mursten o. desL, indgaa som 
umiddelbart producerende led i den krediteredes bedrift Den 
tilførsel af produktionskraft, som denne herigennem erholder, 
er nemlig saa let paaviselig og udnytbar, at grundlaget for 
den ideelle værdi, der samtidig bliver at udskille, af sig selv 
fremstiller sig som voxet og evnende mere end før. De almin- 
delige handelsomsætningsgjenstandes rolle i den krediteredes for- 
retning, er derimod i sig selv vanskeligere at overskue, idet 
varer, der saa let atter kunne sælges, ikke sjelden anskaffes i 
mindre reelt øiemed, og boets og bedriftens vurdering som 
godt grundlag for udskillelse af den ideelle værdi er derfor 
i dette tilfælde i det hele taget allerede mindre sikker. Men. 
ogsaa med hensyn hertil er der atter en uendelighed af grader,, 
som det er den praktiske grosserers kunst at kjende betyd- 
ningen af. Den vigtigste turde være forskjellen mellem kolo- 
nial- og manufakturvarer. De første ere gjenstand for en 
regelmæssig og forholdsvis lidet indskrænkbar konsumtion, hvil- 
ken altsaa sætter detaillisterne istand til at paaregne en stadig,, 
den successive forsyning altid paany tømmende afsætning. Manu- 
fakturvarerne ere derimod dels underkastede modens vexlende 
smag, der ofte lader butikkernes halve indhold blive overlig- 
gende og usælgbart; dels er deres konsumtion i høi grad 
afhængig af markedets vexlende prisforhold, idet kunderne i dyre 
tider slide langt mere paa de allerede anskaffede artikler, end 
de under bedre forhold finde det nødvendigt. Begge omstæn- 
digheder gjøre det meget usikkert at værdsætte en manufaktur- 
handlers bo og bedrift, og de udskilte værdier bør derfor her 
forholdsvis aldrig blive saa store som ved en kolonialforretning. 

2. I penges egenskab af almindeligt omsætningsmiddel 
ligger det imidlertid begrundet, at udlaan af kontanter 
altid maa være den sædvanligste form for kapitalers overdra- 
gelse paa kredit. Efter den anvendelse, der bliver dem tildel i 
den producerende laantagers haand, kan kreditten deles i a) 
anlægskredit og b) driftskredit. 

a) Den første er det, som fremtræder, naar den erholdte 
sum som anlægskapital benyttes til anskaffelse af de i ved- 
kommende prpduktionsgren fornødne, staaende og faste indret- 
ninger og brugsgenstande, saasom til indkjøb af faste eien- 
domme, opførelse af bygninger og maskiner, bygning af skibe 
o. s. v. Da flydende kapital, saasom alle &lttg& x^amaterialier, 

arbeidernes underholdningsmidler etc. saalederf i denne anvendelse 
sættes fast for en længere, maaske endog en meget lang tid, er det 
realkreditten, som egner sig bedst ved bevilgelsen af saadanne laan, 
idet værdiansættelsen af en fast eiendom eller et godt haand- 
pant, naar det gjælder et langt tidsrum, er sikkrere og mindre 
underkastet tilfældighederne end ansættelsen af en komplex af 
materielle og immaterielle kapitaler. I enkelte meget vigtige 
og omfattende arter af kreditforretninger, hvorved de laante^ 
summer tildels endog bindes for saa lang tid, at det kan be- 
tragtes som for bestandig, kommer ikke desto mindre netop 
personalkreditten til anvendelse. Dette er saaledes tilfældet 
ved dannelsen af aktieselskaber, hvor aktietagerne ikke erholde 
andet end sine aktier som sikkerhed for de udskilte værdiers 
virkelige tilværelse i den nystiftede moralske persons bo og 
bedrift. Det er i endnu mere udpræget grad tilfældet ved opta- 
gelsen af stats- og kommunelaan, naar disse have til hensigt 
at skaffe kapital til bygning af veie, jernbaner, havneanlæg 
og andre saadanne staaende indretninger. En anvendelsa 
af personalkreditten som anlægskredit er det endelig ogsaa, 
naar laan bevilges til laantagerens uddannelse og studeringer, 
hvorved kapitalen ligeledes sættes fast. 

Anlægskredittens særegne betydning for det økonomiske 
liv maa altsaa søges deri, at den befordrer overgangen af 
flydende kapital til fast. Ligesom den særlig gjør brug af 
den solide realkredit, saaledes er den omvendt ogsaa det stær- 
keste udtryk for den i det høit kultiverede retssamfund udvik- 
lede tillid til institutioner og sund økonomi, hvorved personal- 
kreditten i vigtige anvendelser kan meddeles realkredittens 
ydre fasthed og objektivitet. I saa henseende maa navnlig 
fremhæves den mærkelige forening af i sig selv gjensidig uaf- 
hængige udvikUngsmomenter, der finder sted mellem to af nu- 
tidens mest betydningsfulde økonomiske fenomener, kreditten og 
associationen. Ikke alene, at den flerdobbelte økonomiske evne, 
der opstaar ved mange smaa kapitalers samling eller ved spe- 
cielle færdigheders og egenskabers sammenslutning i fælles ar- 
beide, strax danner et langt videre udnytbart grundlag for for- 
retningsmæssig værdiudskillelse, end de uforenede dele; men 
disses indgaaen i et samlet hele beror allerede i og for sig som 
oftest paa kreditanvendelse, idet. den saakaldte moralske person, 
der af deltagerne konstitueres, og som ligeoverfor hver enkelt 
af dem fremtræder som indbegrebet af alt det tillidsvækkende, 
der af de øvrige er indført i foretagendet^ \ujgefcrøEk \as&tes«»> 

den indskudte sum, for hvilken eierne kun erholde et værdipapir, 
en saakaldet aktie, paa haanden. 

Enhver brug har imidlertid sin tilsvarende misbrug; ved 
benyttelsen af anlægskreditten er den sidste meget stor. Naar 
flydende kapital gjares fast, bindes en del af samfundets virke- 
midler i en bestemt anvendelse, hvorfra de ikke atter kunne 
løsrives. Er denne del for stor i forhold til, hvad der bliver 
tilbage i flydende og let omsættelig form, opstaar der ttstmde 
og forkjerte forretningstilstande, der udmærke sig ved den store 
vanskelighed, hvormed driftskapitaler kunne anskaffes. En saa- 
dan faststillelse kan vistnok ske uden kredittens mellemkomst, 
naar entreprenøren nemlig selv besidder de fornødne anlægs- 
midler. Virkningen af en altfor rigelig benyttelse af flydende 
kapital er i dette fald forholdsvis enkel. Vedkommende kom* 
mer i besiddelse af sit anlæg, men mangler kapitaler til at 
drive det, og det mislykkede i spekulationen viser sig da deri, 
at han heller ikke ved at udskille sine værdier fra anlægskapi- 
talen formaar at tilbytte sig driftskapital. Mere indviklet og vidt 
om sig gribende bliver imidlertid forlegenheden, hvor kredit 
var bleven anvendt for at laane kapital til selve anlægget. 
Her vil det i regelen være anlæggets egne udskilte værdier, der er 
blevne stillede som sikkerhed for anlægskapitalen selv. Ikke alene 
er en bestemt del flydende kapital sat fast; men en tilsvarende del 
udskilt værdi er bleven optaget og benyttet som omsætningsmiddél, 
og ved den paafølgendc efterspørgsel efter driftskapital er der da 
faa eller ingen værdier at udskille fra forretningens faste eien- 
domme, hvorfor det kun staar tilbage ved hjælp af kortsigtige 
papirer at udnytte den personalkredit, som foretagendet iøvrigt 
kan afføde. Anlægskredittens benyttelse bevirker saaledes ikke 
alene, at trangen til driftskapital bliver saameget mere levende, 
men den hindrer ogsaa ligefrem denne trangs tilfredsstillelse, 
ved paa forhaand at optage det solide omsætningsmiddél, som 
entreprenørerne i værdierne af sine faste anlæg ellers* vilde 
have havt. Er dette skeet i stor maalestok, udvikler der sig 
kriser, hvorunder betydelige dele af et lands produktion af 
mangel paa opdrivelig kapital blive staaende aldeles fast. Og 
disse kriser gribe saa meget dybere ind i befolkningernes øko- 
nomiske .forhold, som de faste anlæg uden driftskapitaler ogsaa 
i sig selv reduceres til værdiløsheder, hvorved de papirer, som 
ude blandt publikum repræsentere, hvad de engang antoges 
værd, ligeledes synke ned til nominelle størrelser, bringende 
tab og ulykke over sine ihændehavere. Tten fcrøayrøskfe k&tak- 

ter, der netop paa grund af de uhyre fremskridt, som virkelig 
gjøres, synes at være et særkjende for vort aarhundredes for- 
retningsverden, gjør den i særlig grad tilbøielig til at overse 
den store fare ved anlægskredittens uforsigtige benyttelse, og 
de allerfleste af de rystelser, handelslivet i de to sidste menne- 
skealdere har gjennemgaaet, ere herved blevne fremkaldte eller 
i det mindste fremskyndede. Man har endog opfundet en sær- 
egen forretningsform, hvis hensigt udelukkende er at stimulere 
til saadan kredits bevilgelse. Vi sigte herved til den uvane, 
der mere og mere synes at udbrede sig, at udstede aktier mod 
indbetaling af en ofte ganske liden kvotadel af det paalydende 
beløb. De økonomiske feilgreb, hvortil heri ligger en stærk 
fristelse, ere flere. Uden at tale om, at det for den aktielystne 
er en forholdsvis let sag endog at laane den lille sum, der op- 
rindelig kræves, vil han saa meget hellere gribe til denne ud- 
vei, jo større indskud udover det paaregnede han efterhaanden 
affordres, og jo bedre foretagendets ledere forstaa at kaste ham 
blaar i øinene. Medens aktieeierne altsaa selv for en betydelig del 
ved laan have opdrevet den indbetalte sum, er denne ofte frem- 
deles utilstrækkelig til at udføre de egentlige anlægsarbeider. 
Selskabet optager derfor ogsaa som saadant laan og disponerer her- 
igjennem over de værdier i de allerede anskaffede og fremdeles an- 
skaffendes eiendomme, hvilke egentlig burde have dannet grund- 
laget for aktierne selv. Opstaar saa endelig spørgsmaalet om 
fornøden driftskapital, viser det heles brøstfældighed sig; der 
er intet mere at laane paa, ingen værdier at udskille; anlægget 
er værdiløst, obligationerne værdiløse, aktierne værdiløse, og 
om de fordringer, der haves for de først gjorte laan til aktie- 
eierne, ikke ogsaa ere det, skyldes dette kun den omstændighed, 
at de have andet at betale med end sine aktier. 

b) Driftskreditten svarer til driftskapitalen, som an- 
lægskreditten til anlægskapitalen. Medens anlægskreditten befor- 
drer overgangen fra flydende kapital til fest, bestaar drifts- 
kredittens økonomiske betydning i at befordre overgangen af 
ledig kapital til optaget, uden tillige at gjøre den fest. Drifts- 
kapital er nemlig de summer, der anvendes i en producerende 
bedrift til anskaffelse af de i produktet helt indgaaende raa- 
emner og faktorer, og som atter udkomme i form af kontanter 
ved produktets salg. Den kredit, der er fornøden til overfø- 
relse af en saadan kapital, sætter selvfølgelig laantageren istand 
til at drive sin allerede anlagte forretning. Ligesom det ikke 
er lykkedes de statsøkonomiske forfattere si Ywcaaa *^ ^»&. 

enighed »om, hvor grændsen nøiagtigt bør søges mellem begre- 
berne flydende og fast kapital, saaledes er det praktisk heller 
ikke altid ganske klart, om der foreligger en anvendelse af 
drifts- eller af anlægskreditten, idet man i . ex. vil være tilbøie- 
lig til at regne den sum, der paa en landeiendom medgaar til 
indkjøbet af en meiemaskine til driftekapitalen, og at jævnstille 
den med den dagløn, som den indsparer, medens dræneringsrør 
og andre i jorden nedlagte kapitaler anskues som tilhørende 
anlægget og dets udvidelse. Men denne utydelighed er nær- 
mest kun af systematisk betydning. 

Hovedinteressen i læren om driftskreditten fæster sig der- 
imod ved den periodiske omløbstid af de ved den overforte kapi- 
taler. Idet det nemlig hovedsagelig er kapitaler, som ønskes 
bevarede i flydende form, der gjennem driftskreditten for en 
vis kortere tid gjøres frugtbringende i fremmed produktion, er 
det .af væsentlig vigtighed, at den tid, i hvilken kreditor vil 
nøie sig med den udskilte værdi, falder sammen med den, der 
i debitors bedrift medgaar til gjennem produktionen og pro- 
duktets salg at' omsætte den laante pengesum i det selvsamme 
beløb igjen. Thi vistnok er det, som vi ovenfor have vist, 
ikke netop værdien af selve den krediterede sum, men tværtimod 
kun en tilsvarende værdi af debitors bo overhovedet, som ved 
laanet ideelt er bleven udskilt og overført til laangiveren; men 
det er selvforstaaeligt, at det for debitors egen bedrift og fra 
hans standpunkt maa være af algjørende betydning, at perio- 
derne for laanets bestaaen og kapitalens virksomhed i hans 
produktion falde sammen. Den forskellige omløbstid for de i 
de forskjellige næringsgrene optagne kapitaler har derfor paa de 
større markeder bevirket en, endnu dog temmelig uudviklet 
deling af udlaansforretningerne, for hvilken idealet vilde være, 
at hver periode saa at sige havde sine egne repræsentanter 
blandt de store laangivende banker. Navnlig trænger agerbruget, 
hvis periode er et helt aar, stærkt til saadanne hjælpere, idet 
de egentlige hypothekbanker mere ere ordnede for bevilgelse 
af anlægs- end af driftskredit. 

c) Foruden de to under a og b opførte arter af produktions- 
kredit opstiller Schaff le en tredie, som han kalder «Erbthe£lungs 
und Abfindungskredit*, og som i vort sprog maaske bedst 
kunde betegnes ved ordet «udløsningskredit.» Dermed menes 
nemlig den kredit, hvorved summer overføres i en debitors 
haand ikke for direkte at blive anvendte i hans produktion, men 
for enten at afbetale ældre forfaldne ku eller for at udløse 

medarvinger. Det er en yngre forfatter, "Rodbertus Jaget- 
zow, der i sit opsigtvækkende, i 1869 udkomne arbeide «Zur 
Erkl&rung und Abhtilfe der heutigen Creditnoth des Grund- 
hesitzes* havde henledet opmærksomheden paa dette vigtige 
øiemed for laans optagelse, og den herved i Tyskland reiste 
diskussion har derfor væsentlig dreiet sig om landmændenes 
benyttelse af den slags kredit. Det er imidlertid let at se, 
at dens anvendelse i kraft af dens natur ingenlunde er ind- 
skrænket til agerbruget, om den end for denne næringsvei 
fortrinsvis er af betydning, og praxis ved noksom, at den ogsaa 
tages tilflugt til i handelsverdenen, saavel ved afbetaling af 
ældre laan som ved arveskifte, f. ex. hvor et enkelt af børnene 
overtager en stor fabrik, et firma o. desl. Uagtet udløsnings- 
kreditten saaledes er af megen vigtighed, og dens behandling 
jævnsides med anlægs- og driftskredit saavel af denne grund, 
som fordi den ikke staar i disses umiddelbare forbindelse med 
produktionen, vistnok kan forsvares, maa det dog bemærkes, at 
den i sit inderste væsen kun er en afart, snart af den ene, 
snart af den anden af de nævnte to hovedarter. Hvor et laan 
nemlig optages til afbetaling af et tidligere gjort og nu forfal- 
dent, er det klart, at det efterfølgende simpelt hen træder i det 
foregaaendes sted, hvad enten dettes rolle har været anlægs- 
eller driftskapitalens. Noget tredie slags kreditanvendelse 
forekommer altsaa i virkeligheden slet ikke. Men anderledes 
staar sagen heller ikke ved arveskifte. Den af medarvin- 
gerne, der udløser de øvrige fra en af boets kapitalgjenstande, 
eier oprindelig kun sin del i denne, og ved at lade sig 
overdrage de øvrige dele, gjør han intet andet end at anskaffe, 
hvad han i vedkommende bedrift har brug for, og den værdi- 
udskillelse, som han i mangel af tilstrækkelige kontanter ser 
sig nødt til at foretage enten direkte til fordel for medarvin- 
gerne, der altsaa erholde gjældskrav paa ham, eller til fordel 
for en laangiver, der sætter ham istand til strax at udbetale 
hine deres tilkommende, er følgelig i virkeligheden kun en 
benyttelse af den art kredit, som vi ovenfor have kaldet 
anlægskredit. 

Ved denne begrebsbestemmelse erholdes et fast udgangs- 
punkt for bedømmelsen af udløsningskreditten, idet spørgs- 
maalet indskrænker sig til, hvorvidt der i tilfælde af arveskifte 
eller af kjøb med stiftelse eller bibeholdelse af pante- 
hæftelser foreligger sunde betingelser for en anvendelse af 
anlægskredit. Men i saa henseende \\røc sra. X^Vaas^soks^ ^ 

de praktiske tilfælder, at der blander sig rækker af ikke-øko- 
nomiske øiemed ind i forretningen og gjør denne tvivlsom og 
tvetydig. Ønsket om at bevare eiendommen. inden familien og 
at opretholde dennes navn og anseelse, lysten til at indtage 
den med indehavelse af et firma, en fabrik eller et landgods 
følgende sociale eller politiske stilling, lokker i de fleste fald 
stærkt til at bortse fra affærens strenge økonomi. Man begaar 
da den sædvanlige feil at omsætte for meget af sine værdier i fast 
kapital og det ikke alene ved at lægge sine disponible kon- 
tanter ned i anlægget, men ved ogsaa paa samme maade at 
raade over den egenskab ved kapitalgienstanden selv, der kan 
gjøres cirkulerende, nemlig dens ideelt udskilte værdi; thi denne 
gives, som ovenfor nærmere udviklet, i dette tilfælde i bytte 
for den faststaaende eiendoms nytte og er altsaa fra kjøberens 
eget økonomiske standpunkt betragtet ogsaa sat fast deri. Heraf 
følger det igjen videre, at det ikke er at gaa til ondets rod, 
naar Bodbertus til afhjælpelse af den af ham med saamegen 
skarphed fremhævede kreditnød, hvori navnlig landbostanden 
synker ned ved en utidig anvendelse af udløsningskreditten, 
foreslaar, at de i saadan hensigt optagne laan skulle meddeles 
afdragsfrit, altsaa med paahæfte af evige, kun fra debitors 
egen side opsigelige renter; thi gaarden forbliver jo ikke desto 
mindre i lige høi grad behæftet, og de udskilte værdier ere 
fremdeles benyttede og kunne ikke af debitor disponeres over ved 
optagelsen af nye laan til gaardens drift. Sch&ffle har der- 
for vistnok fuldkommen ret, naar han afviser denne udvei som 
en virkelig reformerende. Naar feilen imidlertid er, at debitor 
sætter for meget af sin kapital fast, maa botemidlet gaa ud 
paa at hindre ham heri. Dette maa atter ske enten ved at 
svække hine ikke-økonomiske hensyn, der bevæge ham til 
uanseet sin egen ringe kapitalstyrke at overtage en forgjældet 
gaard, hvilket efterhaanden vilde lede til, at kun mænd, der 
raadede over en i sandhed tilstrækkelig mængde egen kapital 
indlod sig paa at kjøbe landeiendomme ; men opnaaelsen heraf 
er i virkeligheden kun mulig paa et meget høit standpunkt af 
intensiv økonomisk kultur, hvor befolkningens tæthed gjennem 
høie priser paa landbrugsprodukterne bevirker en med den al- 
mindelige rentefond væsentlig sammenfaldende profit af kapitaler 
i jord. Eller — og dette turde være det eneste effektive middel 
i et tyndt befolket land som vort — man maa akceptere de 
nævnte ikke-økonomiske motiver til at besidde landeiendomme 
som noget uundgaaeligt og til samfundslivets hele organisme 

medhørende og i konsekvente heraf rette paa sagens økono- 
miske mislighed ved at sætte gaardbrugerne istand til saa vidt 
muligt at kunne overtage sine eiendomme gjældfrit. En dertil 
sigtende ordning af arve- og salgsregler støder imidlertid an 
mod visse ensidige betragtningsmaader af retfærdigheds- og 
lighedsbegreberne og turde være ligesaa vanskelig at indføre, 
som den under saadanne forhold er økonomisk ønskelig. 

B. Konsumtionskredit. 

For at fremhæve en af den produktive handelskredits 
gavnligste virkninger have vi, ovenfor allerede været foranle- 
digede til i korthed at karakterisere den kredit, der benyttes 
til at overføre ubetalte konsumtionsgjenstande i forbrugernes 
hænder. Dens økonomiske skadelighed ligger som antydet deri, 
at den befordrer fortæringen af den krediteredes og tilsidst 
formedelst en altfor sangvinsk værdsættelse af debitors virke- 
midler ogsaa af den krediterendes materielle og immaterielle 
kapitaler og følgelig virker i stik modsat retning af den kapi- 
taldannende sparsomhed, hvorigjennem samfundets økonomiske 
fremskridt yttre sig. 

Besværre er handelskreditten ved at fremkalde landhand- 
lere og andre arter af detaillister gjennem et misbrug fra disses 
side, der direkte strider mod handelskredittens natur og derfor 
i regelen heller ikke undlader at drage ubehagelige følger efter 
sig for alle vedkommende, bleven den middelbare aarsag til den 
fordærvelige konsumtionskredits udbredte og tildels fremdeles vox- 
ende anvendelse. I grosserernes og fabrikanternes velforstaaede 
interesse skulde det vistnok synes at ligge med kraft at modsætte 
sig, at deres kunder, detailhandlerne, sælge paa kredit idet 
konsumtionskreditten ikke kan bringes i overensstemmelse 
hverken med de tidsrum, til hvilke handelskreditten paa grund 
af forretningernes hele anlæg er indskrænket med hensyn til 
varighed, eller med den sikkerhed og objektivitet i værdian* 
ftættelsen, hvorpaa enhver kredit bør hvile. Den tilgang paa 
immaterielle kapitaler, der repræsenterer et menneskes uddannelse 
og oplæreise til en bestemt færdighed eller evne, lader sig med 
en ganske anden grad af sikkerhed bedømme og er følgelig et 
langt paalideligere grundlag for værdiudskillelse, end en almin- 
delig konsuments produktivitet, der allerede i nutiden er sunket 
ned til ikke at afkaste saameget, som han bruger. Her viser 
sig vel stærkest skadeligheden af den gjængse betragtning af 
fareditten som en anvisning paa fremtiden. Ift&A. ^ekkvss^ ^ 

man for at kunne stole paa denne, maa have noget i nutiden, 
der sikkrer en, at fremtiden bliver saadan, som man venter 
det. Man maa med andre ord have en nutidsværdi at udskille 
og at holde sig til. Men hos den, der ved at benytte konsum- 
tionskredit stiller en væsentlig del af og efterhaanden maaske 
sin hele produktionsevne til en andens, kun ved juridiske 
skranker begrændsede raadighed, vil en saadan værdiansæt- 
telse være et hasardspil, hvori indsatsen saare ofte gaar tabt. 
Følgen er, at detaillisten, der ikke faar sine krav indbetalt 
inden akceptevnes forfalsdag, ikke kan indfri disse, og af- 
sætterne paa første haand maa tilsidst bære det hele tab af 
den opædte kapital. Ikke desto mindre synes de heller at 
opmuntre til end at modarbeide denne slendrain; de søge en, 
som erfaringen lærer, ofte høist skuffende trøst i den saameget 
rigeligere vinding, som gjøres, medens alt endnu gaar godt. 

Thi konsumtionskredittens udstrakte anvendelse har to 
andre følger, der gjør den lokkende ogsaa i de store kjøb- 
mænds øine. For det første øger den forbruget og derigjennem 
altsaa afsætningen. Det er saa letvindt at kjøbe paa kredit; 
det bringer de ubetænksomme ud af den mest trykkende for- 
legenhed, som altid er øieblikkets; det sætter de hensynsløse 
istand til at leve en tidlang paa andres bekostning. Kjøb- 
mændene sælge derfor meget og kunne føre den store nomi- 
nelle profit op i sine bøger. Det er nemlig den anden egen- 
skab hos konsumtionskreditten, at den driver varepriserne op. 
Dette bevirkes dels middelbart ved, at afsætterne med kredi- 
torers sædvanlige ret søge at skaffe sig en rentegodtgjørelse for 
krediteringen og til den ende sætte prisen op ikke alene for 
den, der kjøber paa kredit, hvilket denne under trykket af sit 
ofte imaginære behov maa finde sig i, men hyppigen ogsaa for 
sine øvrige kunder, der altsaa maa betale dem assurancepræmie 
for spekulationens mangel paa solidititet. Vi betvivle imid- 
lertid høilig, at disse fordele selv fra afsætternes privatøkono- 
miske standpunkt betragtet opveie misbrugens skadelige følger. 
Erfaringen synes meget mere at vise, at de afsættere i længden 
staa sig bedst, der gjøre mindst brug af konsumtionskreditten 
som lokkemad, og at de, der maa standse sine forretninger, 
saare ofte og blandt detaillisterne næsten altid kunne tilskrive 
uerholdeligheden af sine hos konsumenterne udestaaende fordrin- 
ger sin ruin. 

Ligeoverfor den bestemte forkastelsesdom, der maa fældes 
over den her omtalte art af kie&it, et fat ai ^faw. \nteceaae 

at granske efter, hvorvidt enkelte varesorter i denne anven- 
delse ere mindre skadelige end andre. En nærmere undersø- 
gelse turde ogsaa lære, at det i saa henseende kan blive omtrent 
hip som hap. Vistnok skulde det synes, at manufakturartikler 
i modsætning til, hvad der om dem gjælder ved handelskredit, 
her burde medføre mindre risiko, idet de dels for en vis tid 
forøge konsumentens bo, dels. og især gjennem den længere brug 
give ham tid til af sine daglige indtægter at opspare summen, 
inden han trænger til. en ny forsyning af samme slags, medens 
de egentlige madvarer derimod fortæres øieblikkelig kun for 
umiddelbart efter at skabe det samme behov paany. Men netop 
den sidste tvingende omstændighed gjør, at konsumenterne først 
og fremst søge at skaffe tilveie midler til næringsmidlernes ind- 
kjøh eller betaling, og at manufakturvarerne saaledes komme 
til faktisk først at staa i anden prioritet. Dertil kan ogsaa 
fines, at manufakturhandlerne selv af frygt for at se sine artikler 
demoderniserede ere stærkt tilbøielige til ad konsumtionskre- 
dittens vei at prakke dem saa hurtigt som muligt paa det sli- 
dende publikum. Kun for saadanne salgsgjenstande som 
vaaningshuse og tildels møbler turde hin mildnende betragt- 
ning derfor med nogen ret kunne gjøres gældende. 

Den betænkelige udvikling, som konsumtionskreditten i 
vort land har naaet, og som gjør, at en ikke ringe del af lan- 
dets arbeidskraft i form af udskilt værdi befinder sig i kjøb- 
mandsstandens hænder, hvor den, som vi nedenfor skulle se, 
ingen nytte gjør, medens den fra den arbeidendes privatøko- 
nomiske standpunkt betragtet er opspist, maa undskylde, at vi 
have søgt at hævde systemets store skadelighed. Paa den an- 
den side lader det sig ikke nægte, at landets særegne nærings- 
forhold væsentlig have bevirket denne udvikling, som derfor 
maaske kan paaberaabe sig en vis indre naturnødvendighed. 
Saadanne næringsveie som fiskerier og skovdrift indbringe kun 
til bestemte terminer de deri sysselsatte sine indkomster og 
&re derfor saare let til, at man i mellemtiden lever paa kredit, 
istedetfor at ordne sig saaledes, at forrige termins indtægt kunde 
strække til indtil den næste. Paa grund af agerbrugets lange produk- 
tive omløbsperiode gjælder noget lignende ogsaa dette. En 
begrundelse af systemets relative berettigelse kan heri dog kun 
være at søge for de tilfælder, at arbeide og kapital i denne 
ventetid ere i produktiv virksomhed og erfaringsvis kan beregnes 
til sædvanlig tid at ville frembringe sit omsættelige produkt; 
thi her haves i ethvert fald i denne produktivitet et paatageligt 

Hertzberg: Om kredit. ^ 

grandlag fer værdiudskillelse. Men dette gjælder ingenlunde 
en næringskilde som fiskerierne, hvis udfald for den enkelte 
aldrig kan fbrudsees, og hvori der Keller intet forudgaaende 
produktivt arbeide nedlægges. Og for de øvriges vedkommende 
etaar det under enhver omstændighed fast, at det er bedre at 
"besidde sin hele produktionskraft ubeskaaret end delvis at 
afhænde den til andre, og saaledes gjøre disse medberettigedd 
i udbyttet. 

Den eneste anvendelse, hvori vi kunne indrømme konsum- 
tionskreditten en indre beføielse er, naar den indskrænker sig 
til et simpelt kassespørgsmaal om, hos hvem de rede penge, 
indtil behov derfor opstaar, skulle bero. Saaledes bør forholdet 
nærmest opfattes mellem de egentlige arbeidere, der modtage 
sin løn ved hver uges slutning og den smaahandler, hos hvilken 
de tage sine fornødenheder. Naar ugens kredit regelmæssig 
ophører hver lørdag, har kreditor faktisk adgang til sine penge, 
naarsomhelst han trænger til dem. Forhold af denne art, der 
vare i maanedsvis, ere allerede farligere, idet evnen til at betale 
en større sum aftager ligesaa stærkt, som summen voxer. 



Efter i foregaaende afsnit at have behandlet de spøTgsmaéd, 
der knytte sig til de krediterede kapitalers overgang til de« 
bitor for af ham direkte eller indirekte at brages som nyttes- 
gjenstand, skride vi til skildringen af de ikke mindre vigtige 
fenomener, som vi have troet bedst at kunne betegne ved formelen 
nytte omsat til værdi. 

Ligesom vi ovenfor væsentlig beskjæftigede os med skyld- 
nerne, bliver det her kreditorernes stilling, som skal belyses. 
Allerede ved indgangen deler emnet sig imidlertid atter i to. Det 
spørgsmaal fremstiller sig nemlig strax, i hvilken hensigt kre- 
ditor har anskaffet sig den udskilte værdi, og eftersom svaret 
lyder: for at beholde den eller for at omsætte den, ledes un- 
dersøgelsen i forskjellig retning. 

A. Naar kreditor omsætter sin kapital, fordi han 
foretrækker at besidde en udskilt værdi, har det selv- 
følgelig sin grund deri, at han personlig ikke kan eller vil anvende 
kapitalen til selv at producere noget, og at han derfor finder det for- 
delagtigst at leie den ud til andre. Kredittens fortjeneste er da, at 
denne udleie uden risiko kan gaa for sig. Af og til hører man vist- 
nok om saakaldte gjerrige, at de beholde sine midler hos sig selv 
enten i klingende mynt eller undertiden ogsaa i en anden 
form, som de tilfældigvis have lagt sin elsk paa. En saadan 
handlemaade maa forklares dels véd den fornøielse, selve den 
korporlige besiddelse forskaffer disse særlinge, dels vel som 
oftest ved, at vedkommende af uforstand eller banghed fuld- 
stændig mangler tillid til samfundets institutioner og økonomiske 
forhold og saaledes ganske savner, hvad der er kredittens 
egentlige motor. Men bortseet fra saadanne aberrationer, 
ved det fornuftige hensyn til egen fordel regelmæssigt at 
benytte sig af kredittens evne til at \uta\d!&& ^æt&sst. "\tet- 

ved sikkrer man sig den fortsatte ihændehavelse af en tilsva- 
rende værdi, og man kan ubehindret lade nytten gjøres frugt- 
bringende i den fremmede produktion. 

Vi gjentage disse allerede udviklede sætninger for at faa 
anledning til at fremhæve, at værdiudskillelsen og altsaa kre- 
dittens rolle i det foreliggende tilfælde fra kreditors standpunkt 
indskrænker sig til en rent assurerende. Saalænge man bibe- 
holder en udskilt værdi paa haanden, er det for i sikkerhed at kunne 
se sin kapital overladt til en anden. Denne sikkerhedsstillelse 
har imidlertid en dobbelt hensigt; gjennem at garantere kapital- 
værdien bevirker den nemlig tillige, at kreditor tør forvente sig 
de stipulerede renter regelmæssigt udbetalte, idet han for det 
modsatte fald i den udskilte værdi besidder evnen til at om- 
sætte en til fordringen svarende del af debitors bo. Renten 
selv er vistnok, som ovenfor paavist, intet ved kreditforretningen 
som saadan begrebsmæssig konstituerende, idet deslige forret- 
ninger godt kunne tænkes, uden at der kræves nogen rente, men da 
en leieafgift af en som cirkulationsmiddel opfattet kapital om- 
vendt blot kan blive mulig gjennem en kreditforretning, saa 
bliver kreditten middelbart grundlaget for og skaberen af det 
hele vigtige renteinstitut. 

Her at meddele en fortegnelse over den række af mis- 
kjendelser, renten i tidernes løb har været underkastet vilde 
være ørkesløst; det er velbekjendte ting. Vi indskrænke os der- 
for til i emnets medfør at paapege dens store økonomiske vig- 
tighed. Denne er væsentlig en dobbelt. 

For det første hindrer den en talrig klasse mennesker, der 
er ude af stand til ved en økonomisk vurderlig deltagelse i den 
menneskelige produktion umiddelbart selv at skaffe sig andel 
i dennes udbytte, fra at konsumere og tilintetgjøre sine kapi- 
taler. Det er rentens konserverende evne, hvorigjennem kredit- 
ten altsaa indirekte erholder en væsentlig indflydelse paa kapi- 
talmængdens størrelse. I nøieste sammenhæng hermed staar 
rentens populationistiske virkning, at den nemlig bidrager til 
at gjøre livet sikkrere og derigjennem tillige langvarigere for den 
store skare af smaa kapitalister, hvoriblandt ogsaa de mange syge, 
oldinge og enker. Man kan maaske mene, at der i økono- 
misk henseende ijitet er vundet ved, at saadanne uproduktive 
klasser holdes i live. Men dels indeholder bemærkningen en 
ensidighed, idet den anvender en enkelt videnskabs maale- 
stok for, hvad der kun kan bedømmes fra et for dem alle fæl- 
les standpunkt, dels turde en nøiere \mdst«&^&la& vise^ at disse 

4saakaldte uproduktive folk øve sin stille, ogsaa i økonomisk 
lienseende værdifulde, om end ikke i penge ansættelige gjer- 
xiing. Vi nævne blot enkers opdragelse af deres børn, oldinges 
store moralske indflydelse og syges evne til at blive arbeids- 
£øre igjen. Paa den anden side skal man dog Heller ikke, 
navnlig ikke i vor tid, se bort fra den mer og mer omsiggri- 
bende misbrug af renten til at leve i konsumerende og nydende 
lediggang; men paa dette som paa saa mange andre punkter er 
-den velforstaaede økonomiske udvikling ikke alene uden skyld, 
men indeholder i sig selv et alvorligt varsko og i dette igjen 
*en mægtig støtte for moralens bestræbelser for at trænge sine, 
-ogsaa økonomisk velgjørende lærdomme ind i den menneskelige 
bevidsthed. 

Den anden hovedvirkning, der maa tilskrives renten, er, 
^t den gjennem at opmuntre sparsomhed ligefrem skaber ny 
kapital. Dette sker paa to maader, dels derved, at renterne 
•direkte lægges til den allerede dannede kapital og saaledes 
forøger dennes masse, dels og maaske fornemmelig ved, at ud- 
sigten til at kunne erholde en renteafkastning opfordrer til at 
bevare og samle op, hvad man ellers vilde have forbrugt, og 
saaledes fremavler nye kapitaldannelser, hvor saadan i andet 
fald ikke vilde være bleven tænkt paa. I hvilken udstrækning 
dette sker, vise mest iøinefaldende saadanne fenomener som 
paa den ene side hele sparebanksvæsenets udvikling, og paa 
den anden de store udenlandske magters statslaan, der, som 
bekjendt, væsentlig fyldes ved de smaa kapitalisters selvbespa- 
relser. Saa yderst vigtig denne side af rentens virksomhed 
følgelig er, kunne vi dog her ikke videre dvæle ved yttrin- 
gerne deraf; det vilde være at optage til diskussion kapitalens 
hele betydning for samfundets økonomi. Vi maa nøie os med 
i denne retning at have forfulgt kredittens virkninger hertil. 

B. Naar eieren omsætter sin kapital mod en ud- 
skilt værdi for atter at kunne omsætte denne, er det 
ikke længere af væsentligt hensyn til værdiens benyttelse som sikker 
anbringelse, men af direkte hensyn til dens egentlige særevne, 
at kunne omsættes, at han lader sig lede. Han finder det 
vistnok fordelagtigst for øieblikket at skille sig ved kapi- 
talen, men blot for naarsomhelst gjennem en ny omsæt- 
ning at skaffe sig en tilsvarende sum tilbage eller maaske 
ogsaa en anden værdi. At fordringen tillige er rentebærende, 
vilde ikke have formaaet ham til at overtage den, om 
det ikke netop var for dens omsætteligheds skyld. Imidlertid 

maa der gjørefr opmærksom paa, at overgangen mellem de to 
motiver er umærkelig, og at de paa grændsen blande sig med 
hinanden. Visse arter af kreditanvendelse egne sig vistnok 
fortrinsvis for den, der vil beholde værdierne paa haanden, saa- 
ledes især realkredit i fast eiendom, medens andre, saaledes som 
handelskreditten, næsten udelukkende benyttes af dem, der 
ønske naarsomhelst igjen at kunne omsætte værdien, og atter 
andre krav, f. ex. det i statsobligationerne nedlagte, ere lige 
nyttige i begge henseender. x ) Men ligesaalidt som renteafkastnin- 
gen undlader i vis mon at virke bestemmende selv for den, 
der kun befatter sig med at omsætte værdipapirer, ja meget mere 
udgjør en del — om end en mindre — af hans paaregnede ind- 
komst, er heller ikke hensynet til gjældens salgbarhed i muligt 
indtræffende tilfælde aldeles fjernet fra dens tanke, der kjøber 
værdier for at beholde dem. Om overgangen imidlertid ikke altid 
er bratt, er den dog let nok i sine yderpunkter at fea øie paa. 

De udskilte værdiers eller, som man, ved at sætte aarsagen 
istedetfor virkningen, har kaldt det, kredittens benyttelse 
som omsætningsmiddel er den dag i dag en af de mest om- 
stridte emner i statsøkonomien. Enkelte ere ligesaa tilbøielige til 
at overse det hele fenomens forekomst som andre til at tilskrive 
det evnen til at skabe et paradis paa jorden. Overdrivelserne 
paa begge sider ere imidlertid saa tydelige, at man maa forun- 
dres over al den famlen, som i dette punkt endnu gjør sig 
gjældende. 

At en kapitalgjenstand bruges som omsætningsmiddel, er 
saaledes allerede i og for sig noget, der idelig er misforstaael- 
ser underkastet. Som om en kjendsgjeming kunde være 
simplere 1 Hvor ofte skal det behøves at gentages, at en hvil- 
kensomhelst formuesbestanddel fungerer som omsætningsmiddel 
i det øieblik, da den omsættes 1 Hvorfor omsættes den nemlig? 
Naturligvis fordi eieren for den vil tilbytte sig noget andet, 
altsaa fordi dens omsætningsevne d. e. dens værdi er det mid- 
del, ved hjælp af hvilket han skaffer sig dette andet. I om- 
sætningsøieblikket er det følgelig gjenstandens egenskab af om- 
sætningsmiddel, som udelukkende drages fordel af og sættes i 
i virksomhed. Naar den atter befinder sig paa fast haand og 
tages i teknisk brug, ophører den at være omsætningsmiddel og 

') Cieszkowski lægger p. 55 altfor ensidig vægten paa statspapi- 
rers brag som placement. Deres hensigtsmæssighed i denne henseende 
hænger dog tydeligvis paa det neieste sammen med deres evne til, naar- 
øomheht det behøves, at finde en fejetot. 



"bliver det først igen, naar ogsaa den nye eier bytter den bort 
mod noget andet. Og saa fremdeles for dens som for alle 
andre kapitalstørrelsers vedkommende. Herved er imidlertid 
kun løsningen af spørgsmaalets ene halvdel forberedt; man gaar 
nemlig videre og spørger ikke alene om, hvorvidt kreditten er et 
omsætningsmiddel, men hvorvidt den er eller kan gjøres til et 
Qaakaldet almindeligt <L e. af alle akcepteret omsætningsmiddel. 
Som om der mellem disse to udtryk var en himmelvid for- 
skjell Vi skulle ikke her Hengive den af de statsøkonomiske 
forfattere saa meget yndede, men ogsaa virkelig oplysende for- 
tegnelse over alle de varesorter, der til forskjellige tider og i 
forskjellige lande ere blevne benyttede som penge. Vi skulle 
kun gjøre opmærksom paa, at deres talrighed netop vidner om, 
at deres omsætningsevnes almindelighed havde eller har sin store 
begrændsning. Og at dette ogsaa gjælder de i de videste 
kredse akoepterede, nemlig guld og sølv, er det for sølvets 
vedkommende blevet forbeholdt vor egen tid at levere et haand- 
gribeligt bevis paa, ligesom det, hvad guldet angaar, følger af 
det faktum, at der endnu gives lande med ublandet sølvmynt- 
fod, hvor det ædlere metal altsaa fremdeles kun er en handels- 
vare. Herimod at indvende, at der ved denne betragtning af 
sagen aldeles forbisees penges egenskab af værdimaalestok, vilde 
fra vort standpunkt kun fremkalde det svar, at denne egenskab 
er en sekundær, af den egentlige omsætningeevne afledet, med 
hvilken vi i denne forbindelse, hvor kun selve omsætnings- 
evnen behandles, ikke have at befatte os. 

I virkeligheden lader der sig derfor ikke opstille nogen 
absolut distinktion mellem almindelige og ikke-almindelige om- 
sætningsmidler. Der er en uafbrudt rækkefølge fra dem, der 
kun sjeldent benyttes til anskaffelse af andre ting, op til dem, 
der gjennem landenes lovgivninger eller forretning ere blevne 
stemplede som fuldgodt betalingsmiddel. Heri ligger da, med 
støtte i vor opfatning af kredittens eget begreb, ogsaa ud- 
talt, hvorledes det forholder sig med dens cirkulationsevne. 
Er det nemlig rigtigt, at kreditten ad ideal vei udskiller 
værdier og saaledes overfører de faktisk tilværende kapi- 
talers omsætningsevne paa andre hænder, end dem, der trække 
fordel af deres tekniske nytte, saa drage vi den slutning, 
at kredittens cirkulationsevne i virkeligheden ikke er andet 
end kapitalgrundlagenes egen, frigjort fra hensynet til med 
værdien ogsaa at maatte skille sig ved nytten. De udskilte 
værdiers benyttelse som omsætningsmiddel, og deres større eller 

mindre evne til at opnaa egenskaben af saakaldet alminde- 
ligt omsætningsmiddel maa følgelig, under iøvrigt lige omstæn- 
digheder, staa i direkte forhold til kapitalernes egen større eller 
mindre evne i samme retning. Og dette er da heller ikke 
andet, end hvad det praktiske liv opviser. Ligesom faste eien- 
domme vel ere de kapitalgjenstande, der i regelen ere mindst 
udsatte for at gaa fra haand til haand, saa ere ogsaa de paa 
dem hvilende pantobligationer af alle værdidokumenter dem, 
der mindst ere gjenstand for omsætning, og som længst behol- 
des paa samme hænder, medens derimod vexler og lignende 
handelspapirer inden visse kredse næsten ansees som penge og i 
saa henseende ganske svare til sine kapitalgrundlag, varelagrene, 
hvis hensigt jo ligefrem i kjøbmandens besiddelse er omsætning. 
Mest slaaende ere dog i denne henseende de egentlige penge- 
sedler, hvis grundlag dannes dels af de af banken diskonterede 
papirer og kun middelbart af de, di«* papirer underliggende 
varekapitaler, dels, om man saa vil, af bankens myntbehold- 
ning, hvis omsætningsevne jo nærmer sig idealet af alminde- 
lighed. Omvendt X de til konsumtio? anskaffede artikler 
ifølge sin bestemmelse de genstande, der ere fjernest fra al 
videre omsætning, og erfaringen viser derfor ogsaa, at den 
gjennem benyttelse af konsumtionskredit stiftede gjæld er 
den, der vanskeligst lader sig overfare fra den første kreditoT 
til en ny; de udskilte værdier blive som oftest staaende 
i kjøbmandens bøger og lader sig hverken gjennem vexler eller 
anvisninger bringe i cirkulation. I form af saakaldte usikkre 
fordringer sælges de undertiden til exekverende sagførere for en 
pris, der jævnlig er et korrekt udtryk for den misregning, man 
har gjort sig skyldig i ved værdiansættelsen af vedkommende 
debitors midler. 

Men naa vi saaledes ad denne vei frem til den er- 
kjendelse, at kredittens indflydelse paa cirkulationen bestaar 
i at sætte de tilværende kapitalers egen omsætningsevne i sepa- 
rat virksomhed, bliver det klart, at udstrækningen af denne virk- 
somhed og dermed ogsaa af kredittens indflydelse i den nævnte 
retning ligefrem afhænger af forholdet mellem efterspørgsel og 
tilbud af ledig kapital. Kun den, der har brug for fremmed 
kapital, vil nemlig udskille værdier af sine fastholdte nyttes- 
kapitaler for at erholde saadan, og kun den, der har 
kapital at udbyde, er omvendt istand til derfor at erholde ud- 
skilte værdier i bytte. Jo stærkere efterspørgselen og jo rige- 
ligere tilbudet paa engang fremstille sig, desto flere nytteskapi- 

taler og desto fiere udskilte værdier ville gensidig overdrages, 
desto starre er følgelig ogsaa kredittens virksomhed; jo mindre 
enten tilbudet eller efterspørgselen gjør sig gjældende, desto 
færre anledninger er der for kreditten til at optræde som formidler. 
Heri ligger da tillige indesluttet paavisningen af hovedfeilen i 
saadanne kreditsystemer som Laws og Cieszkowskis, der ved 
hjælp af, hvad vi ville kalde, en i stor maalestok foretagen udskil- 
lelse af ideelle værdier tro med engang mangedobbelt at kunne 
forøge samfundets økonomiske virkeevner. Thi vistnok lykkes det 
dem gjennem sine finantsielle foranstaltninger at gjøre tilbudet 
af udskilte værdier mangedobbelt større paa markedét, idet de 
fremkalde store serier af nye panteforskrivelser; men kapita- 
lerne selv, hvis udnyttelse skulde kjøbes for disse værdier, 
samfundets opsparede fonds af materielle og immaterielle brugs- 
forraad kunne ikke samtidig med et slag manfoldiggjøres, og 
tilbudet deraf er altsaa det samme som før, hvilket vil sige, at 
at de udskilte værdier forblive virkningsløse i retning af laa- 
nenes forflerelse og indskrænke sig til gjennem sin indbyrdes 
konkurrence at skrue prisen paa de ledige* nytteskapitaler i 
veiret. Hine forfatteres skjævsyn ligger altsaa egentlig deri, 
at de ikke ere blevne sig dette nytteskapitalernes og værdier- 
nes gjensidige markedsforhold klart bevidst; at de ikke, hvor- 
meget de end selv vilde protestere imod en saadan kritik, have 
været fuldt ud opmærksomme paa den fundamentelle forskjel 
mellem kapitalernes nytte og deres værdi, og at de som en følge 
heraf have troet i en altfor ubegrændset maalestok at kunne 
forøge de produktivt virksomme kapitaler ved at forøge de cir- 
kulerende værdimasser. 

Kredittens indflydelse paa omsætningerne maa derfor be- 
tragtes med et mere nøgternt blik. Men selv for dette bliver 
der tilstrækkeligt tilbage for at begrunde en høi grad af aner- 
kjendelse. Mest iøinefaldende er dens evne til at sætte et 
billigere og bekvemmere cirkulationsmiddel i omløb istedetfor 
de ædle metaller, hvortil man uden den nærmest vilde være 
henvist. Den store kapitalbesparelse, som menneskesamfundet 
herved sættes istand til at foretage, er allerede i sig selv meget 
betydelig, og anskues bedst, om end ingenlunde i sin fulde ud- 
strækning, ved en sammenligning mellem de i landene omlø- 
bende myntmængder og summen af de samtidigt transporterede 
kreditpapirer af enhver art. Men ligesaa vigtigt er det maa- 
ske, at omsætningsmidlets store bekvemhed for forsendelse, be- 
virker omsætninger, der, selv bortseet fra kreditøriii^iDLomaiA^t^ 



74 

ellers ikke vilde have fundet sted, idet f. ex. transporten af rede 
penge vilde have slugt profitten ved forretningen. 

Med at anskaffe kreditpapirer af særligt hensyn til deres cir- 
kulationsevne kan man have et af tre engere øiemed: man kan til- 
sigte, gjennem at lade dem diskontere, strax igjen at komme til 
sine penge, eller hensigten kan være dermed at betale en gjæld, 
eller endelig man kan gjøre det til sin specielle bedrift at 
kjøbe og sælge udskilte værdier. For at kunne trænge ind i 
omsætningsvæsenets fuger maa hvert af disse øiemed særskilt 
betragtes. 

1) Den almindelige diskontering er det middel, hvor- 
ved de større kjøbmænd og fabrikanter se sig istand til uden 
afkortning i deres disponible nytteskapitaler at bevilge detail- 
listerne den for handelsomsætningerne saa vigtige og frugtbare 
varekredit. Det kreditpapir, som herved særlig kommer til 
anvendelse er vexler, trukne af grossereren paa detailkjøbman- 
den og akcepterede af denne. Et flygtigt blik paa vexelens ind- 
hold viser, at den ikke nævner et ord om nogen pligt for debi- 
tor d. e. akceptanten til at betale rente, og i virkeligheden 
kunde det synes, som om han heller ingen betaler. Lyder 
vexlen paa, at han om tre maaneder skal erlægge 1000 kroner, 
saa erlægger han om tre maaneder 1000 kroner, og ikke en 
øre hverken mere eller mindre. Tænker man sig, at trassen- 
ten istedet for at lade papiret efter akceptationen diskontere, 
lægger det i sin portefeuille, hvor det forbliver til forfaldsdag, 
saa skulde det ogsaa synes tydeligt nok, at denne gjæld ikke 
har kastet nogen rente af sig. Imidlertid vilde en saadan op- 
fatning kun være en skuffelse. Sagen er naturligvis sim- 
pelt hen, at den godtgjørelse af varekapitalen, som dennes 
oprindelige eier oppebærer, er regnet ind i varernes pris, og 
den kommer altsaa ikke tilsyne i form af rente, uagtet den 
ifølge sagens økonomiske natur i virkeligheden er med i sum- 
men som en saadan. Den saakaldte vexelrente af papirets 
paalydende sum eller diskontoen er derimod renten af den 
nytteskapital, som vexelens hidtilværende ihændehaver, idet 
han sælger den, faar sig overladt af diskontøren. Økonomisk 
er den forskjellig fra hin derigjennem, at den betales forskuds- 
vis ved kapitalens modtagelse d. v. s, ved vexelens salg; men 
den retter sig selvfølgelig ligesom den i selve vexelbeløbet ind- 
tagne efter længden af den tid, kapitalforstrækningen, fra dis- 
kontørens standpunkt betragtet, vedvarer d. e. indtil vexelens 
forfaldsdag, da han faar sin kapital igjen. 

Den almindelige vexelform kan imidlertid benyttes til at 
skaffe sag kapital paa haanden, ogsaa hvor der ingen forudgaaende 
kapitalforstrækning i varer eller penge er skeet mellem parterne. 
Denne slags transaktioner, der betegnes ved saadanne velkjendte 
ord som blankokredit og vexelrytteri, blive i de egentlige for- 
Tetningskredse betragtede med særdeles ugunstige øine, og dad- 
les ogsaa ofte strengt af de økonomiske forfattere. Men i 
døn senere tid er det blandt disse sidste, som det synes, blevet 
skik at optræde undskyldende og forsvajende ligeoverfor denne 
strenge bedømmelse. Det maa ogsaa erkjendes, at den omhand- 
lede benyttelse af vezelomsætningen i rent theoretisk henseende 
ikke frembyder nogetsomhelst uregelmæssigt, og at den ogsaa i 
praxis meget ofte kan være fuldkommen legitim. Men den 
almindelige forretningsmands frygt for den art papirer er et 
altfor umiddelbart udtryk for en dyrt kjøbt erfaring til, at den 
væsentlig skulde ansees at bero paa en misopfatning. Det er 
i regelen ikke for det gode, naar man i det praktiske liv under 
visse forhold tager sin tilflugt til former, der egentlig ere op- 
fundne og uddannede med andre forhold for øie. Og naar den, 
der udenfor den almindelige forretningsorden vil opdrive kapital, 
ikke alene er nødt til at give sig ind under den strenge vexel- 
rets herredømme, der fortrinsvis kun egner sig for en begrændset 
klasse af transaktioner, men ogsaa søger at kaste et slør over 
stillingen, for at erholde summer, som han burde have kunnet 
skaffe sig ved at følge de banede veie, saa skal det ikke for- 
undre, om den formodning danner sig, at disse veie for ham 
ikke staa aabne. Netop den omstændighed, at de virkelige 
værdidokumenter ere bærere af udskilte værdier, gjør det til en 
pligt for enhver at se sig for, at den forskrivelse, han modtager, 
ikke er et værdiløst stykke papir, der kun har udseendet til- 
fælles med hine; men et saadan skjøn kan alene afgives, naar 
man har nogenlunde rede paa de kapitaler, hvorfra de opgivne 
værdier siges udskilte, d. e. paa de forretninger, der have frem- 
kaldt udskillelsen. 

Skjønt de almindelige vexler saaledes er den art kredit- 
papirer, der regelmæssig benyttes i den hensigt at udbytte 
værdi mod nytte, følger det af sig selv, at salget af en hvilken- 
somhelst anden art leder til samme formaals opnaaelse ; forskjellen 
er, som allerede fremhævet, kun det forhold, hvori de to 
hovedhensyn, at beholde værdierne eller at bortbytte dem, ind- 
byrdes ere blandede med hinanden. 

2) Naar man benytter et værdipapir for dermed at betale 

en allerede stiftet gjæld, fremtræder klarest en eiendommelig om- 
stændighed, hvorpaa der er saa meget mere grand til at henlede 
opmærksomheden, som den danner et hovedmoment i enhver ud- 
viklet cirkulation. Da al gjæld, som vi ovenfor have seet, i 
virkeligheden, selv om den kun er mundtlig, bestaar i overgangen 
af en ideelt udskilt værdi fra debitor til kreditor, saa følger 
nemlig heraf, at gjældens betaling ved hjælp af et værdipapir 
ikke er andet end en overgivelse til kreditor af en ny værdi 
istedetfor den, han allerede sidder inde med. Hvad er hen- 
sigten med en saadan operation? Fra debitors side er den tyde- 
ligvis at bringe den forrige værdiudskillelse d. e. altsaa gjælda- 
forholdet til at ophøre, og fra kreditors er hensigten ligesaa 
klart at erholde en værdi, der enten er sikkrere eller lettere 
omsættelig, end den han hidtil havde. Er det for den forøgede 
sikkerheds skyld, at han modtager den, gaar tilfældet ind under 
den ovenfor under A) behandlede klasse, idet det i saa fald 
maa være hans vilUe indtil videre at beholde den. Er det deri- 
mod for lettere at omsætte den, gaar tilfældet enten ind under 
den nys under 1) behandlede klasse, naar det nemlig er hans 
hensigt at sælge værdien for nytteskapital, eller det er ogsaa 
modtagerens plan at betale en gjæld med den, og i saa fald 
gjentager sig det foreliggende tilfælde paany. Hvad der her 
vedkommer os er følgelig kun den egenskab ved en cirkulerende 
værdi, at den kan sættes istedetfor en mindre let omsættelig, 
og at denne omvendt kan ombyttes med hin. Eftersom de to 
værdistørrelser udtrykke allerede forfalden eller endnu ikke for- 
falden gjæld, opstaar der herved fire forskjellige krydsninger. 

a) Den enkleste er, at forfalden gjæld betales med en anden 
forfalden gjæld, f. ex. et almindeligt regnskabskrav med en an- 
visning paa en bank. De to saaledes udbyttede værdiers mindre 
og større omsættelighed sees i dette tilfælde klarlig ikke at 
have nogen indflydelse paa deres indbyrdes kvantitetsforhold; 
den, der skylder 100 kroner giver en anvisning paa 100 kroner, 
og sagen er i orden. Der lægges intet til og trækkes intet fra. 

b) Et saadant tillæg sker derimod, naar forfalden gjæld 
betales med ikke forfalden, f. ex. et almindeligt regnskabskrav 
med en vexel. Her staar det papirets modtager ikke aabent, 
naarsomhelst at lade den deri betegnede værdiudskillelse ophøre. 
Kapitalen er udlaant indtil forfaldstid. Naar han ikke desto 
mindre finder sig i, istedetfor en forfalden gjæld, som han havde 
ret til i hvilket øieblik, han vilde, at se ombyttet med kapital, 
at modtoge en uforfalden, saa gjør han i virkeligheden sin 

debitor en ny forstrækning med den kapital, han havde at kræve, 
og fer dette nye laan maa han for at blive skadesløs beregne 
sig renter for ndlaanstiden d. e. indtil forfaldsdagen. Der finder 
altsaa en diskontering af vexelen sted, og debitor maa for ved 
hjælp af et saadant papir at betale sin gjæld udstede eller er- 
hverve et, hvis paalydende som indeholder saavel gjældsbeløbet 
som et til diskontoen svarende tillæg. • — Den hos os gjængse 
ndlaansform formedelst fornyelse af vexelobligationer gaar ind 
under denne afdeling. - 

c) Det omvendte finder sted, hvor en uforfalden gjæld 
betales med en forfalden, f. ex. hvor en vexelakceptant ind- 
frier papiret fer forfaldstid ved en anvisning paa en bank. 
Da anvisningen naarsomhelst kan udbyttes mod kontant, kan 
den gjæld, som den er udtryk for, ikke give anledning til nogen 
erlæggelse af rente. Vexelens paalydende beløb derimod var, 
som ovenfor bemærkedes, ved dens oprindelige udstedelse bleven 
ansat med den tid for øie, som vilde medgaa til dens retslige 
forfaldsdag d~ e. for den tid, den formedelst samme iværksatte 
kapitalforstrækning var tænkt at skulle vare, og det indeholder 
følgelig ogsaa den hidhørende rentegodtgørelse. Naar debitor 
nu afbryder denne tid og betaler forud, maa han have saameget 
af Tenten tilbage, som svarer til den foretagne tidsforkortelse. 
Det bliver altsaa ham, der i dette fald diskonterer vexelen. 

d) Et fjerde tilfælde, at en uforfalden gjæld betales med en 
anden uforfalden, vil, om det overhovedet er praktisk, rigtigst 
betragtes som en kombination af de to foregaaende exempler. 

Denne maaske altfor minutiøse opregning turde dog tjene 
til paavisning af, at den forrykkelse af kvalitetsforhol- 
det mellem de to udskilte værdier, der som diskonto kommer 
tilsyne ved deres indbyrdes sammenligning, naar en af dem skal 
sættes isteden for den anden, udelukkende skriver sig fra hen- 
synet til den tid, for hvilken vedkommende kapitalforstrækning 
endnu skal vare, at tillægget eller fradraget altsaa er rente, og 
ganske uafhængigt af den større eller mindre grad af omsætte- 
lighed, som er hver af værdierne egen. En klar indsigt heri 
gjør det saameget lettere at skjelne diskontoen fra den saakaldte 
vexelkurs, der omvendt netop er et udtryk for værdiernes 
forskjellige omsættelsesevne under deres anvendelse som beta- 
lingsmiddel. Naar man nemlig vælger at afgjøre en paa et 
fremmed sted betalbar gjæld ved at sætte en anden istedet, maa 
den udskilte værdi, som saaledes sendes derhen, dersteds være accep- 
tabel og negotiabel. Modtageren maa ikke alene have adgang til at 

kunne bedømme dens sikkerhed; men han maa, netop fordi 
værdien er udskilt af en allerede til værende og virkende kapital, 
sættes istand til, om det bliver fornødent, at gjøre sin i kraft af 
papirets ihændehavelse bestaaende ret med hensyn til denne 
kapital retslig gjældende. Adgangen hertil er imidlertid prak- 
tisk væsentlig betinget af, at kapitalgrundlaget befinder sig inden 
fordringshaverens økonomiske og juridiske rækkeevne, og de 
udskilte værdier ere følgelig fortrinsvis omsættelige til kredi- 
torer i debitors hjemstavn. Herved opstaar der aMaaa en vis 
indre kvalitetsforskel mellem de paa en handelsplads tilstede- 
værende udskilte værdier, idet nogle af dem væsentlig blot 
kunne benyttes til betalinger paa et, andre derimod væsentlig 
kun paa et andet fremmedt marked, og eftersom den ene 
eller anden slags er mest efterspurgt i forhold til tilbudet, 
bliver prisen paa disse betalingsmidler d. e. vexelkursen 
en forskjellig. Tilbud og efterspørgsel med hensyn til frem- 
mede udskilte værdier ansaa man i ældre tid stedse at 
være ligefrem afhængige af den saakaldte handelsballance 
d. e. af værdiforholdet mellem importen fra et vist land og 
exporten til det samme. En dybere forstaaelse af handelens 
natur og et bedre indblik i omsætningernes teknik har imidlertid 
lært os, at det er langt mere komplicerede omstændigheder, der 
ere de bestemmende for vexelkursen. Foruden det nævnte for- 
hold mellem import og export komme i betragtning alle de 
øvrige momenter, der kunne bevirke tilgodehavender landene 
imellem, saaledes offentlige eller private laan og deres tilbage- 
betaling, fragtfert og andre arbeidsydelser, hyppige og lang- 
varige ophold af det ene lands borgere i det andet; dernæst 
ogsaa forholdet mellem transport- og assuranceomkostningerne 
for værdipapirer og for penge eller metal; og endelig omvendt 
den ifølge handelsforholdene mere eller mindre lette adgang til 
uden al transport af betalingsmidler at kunne gjennem mellem- 
regnskaber og lignende expedienter gjensidig likvidere gjælds- 
posterne. Til nogen udførligere udvikling af alt dette er her 
imidlertid ikke stedet; det vilde være at tage for os et vigtigt 
kapitel af en afhandling over handelsomsætningerne. Ligesaa- 
lidt skulde vi mere end nævne den i modsætning til den egent- 
lige reelle vexelkurs saakaldte nominelle, der mellem lande 
med forskjellig myntfod fremkaldes ved forandringer i prisfor- 
holdet -mellem guld og sølv eller, selv om myntfoden er den 
samme, ved en kursnedgang for det ene lands uindløselige sed- 
delmængde. 



TO 

Et emne, hvis drøftelse, derimod harer hjemme paa dette 
sted, er kredittens indflydelse paa de almindelige prisforhold, 
hvilket Stilart Mill erklærer for det vigtigste spørgsmaal i den 
hele kreditmaterie. Uagtet maaske de færreste heri rille være 
enige med ham, viser hans fremstilling ialfald fenomenets store 
rækkevidde. 

Enhver undersøgelse over økonomiske omstændigheders 
indvirkninger paa priserne opløser sig paa grand af disses føl- 
somme og absolute afhængighed af forholdet mellem tilbud og 
efterspørgsel altid i to selvstændige dele, den ene angaaende 
efterspørgselen, den anden angaaende tilbudet. Stuart Mill 
indskrænker sig til at betragte den første af disse momenter, 
og vi følge ham forsaavidt heri, som kredittens indflydelse paa 
tilbudet d. e. dens virksomhed i produktionen allerede ovenfor 
paa sit sted er bleven paapeget. Ogsaa med hensyn til efter- 
spørgselen havde vi ved behandlingen af konsumtionskreditten 
anledning til at berøre dennes tendents til at hæve priserne, 
og det staar derfor her kun tilbage at udfinde den indflydelse, 
de udskilte værdier i deres egenskab af omsætningsmiddel 
kunne udøve i samme retning. I saa henseende maa der da 
gjøres den samme forskjel mellem en nominel og en reel pris- 
forandring, der som nys nævnt finder sted ved vexelkursen. 
Nominelt nemlig kan kreditpapirers cirkulation øve en vold- 
som indflydelse paa priserne, naar de i form af uindløselige 
banksedler faktisk gaa over til at fangere som penge, idet de- 
res uindløselighed bevirker, at de ikke alene gaa fra haand til 
haand som byttemiddel, men ogsaa praktisk og ved tillige at 
gjøres til tvungent betalingsmiddel maaske ogsaa retslig blive 
landets værdimaalestok. I dette tilfælde er det klart og har 
erfaringen allerede længst noksom vist, at der under en force- 
ret seddeludstedelse aldeles ingen grændse findes for varepri- 
sernes nominelle stigning. Men bortseet fra slige abnorme 
tilstande, har kredittens evne til at forøge cirkulationsmidlet en 
regelmæssig indflydelse, der vistnok skildres bedst ved at sige, at 
den gjør efterspørgslen effektiv. Da det nemlig er ethvert bytte- 
umiddels økonomiske betydning, at det letter omsætningerne og 
endog først gjør de fleste saadanne mulige og udførbare, har 
de udskilte værdiers deltagelse i denne virksomhed ogsaa den 
samme gavnlige følge; uden dem vilde behovet af mangel paa 
brugbart betalingsmiddel ofte have befundet sig ude af stand 
til at møde tilbudet. Det er let at indse, at den væsentlige 
tjeneste, kreditten paa denne maade gjør det økonomiske sam- 
fund, tenderer henimod en stigning ai ^TOeroa. ^rax ^\»»ak 

Hill imidlertid, efter i underlig modsigelse med sin egentlige 
definition af kreditten at have indrømmet denne en tpurchas- 
ing power,> særlig udhæver dens evne til gjennem en stærk 
stimulation af produktionen at fremkalde de saakaldte gode 
tider, hvori alle varer efterspørges udover forraadet, og alle pri- 
ser stige, indtil endelig overproduktion, prisfald og handelskriser 
indtræde og reagere, synes han hermed at ville lægge kredit- 
ten tillast, at den formedelst den lette adgang til cirkulations- 
middel, som den aabner, fremkalder en stor mængde omsæt- 
ninger, hvortil intet behov i grunden har gjort sig gjældende, 
idet det er midlets tilværelse, der opfordrer til dets brug. I vir- 
keligheden har den berømte forfatter ved denne udvikling 
imidlertid kun paavist den trivialitet, at alting kan misbruges; 
thi den omstændighed, at man i et nyt middel opdager at 
besidde en evne til at faa udført, hvad man før paa grund af 
manglende udveie ikke engang tænkte paa, kan dog i og for 
sig ikke erkjendes at være en kilde til ulykke for menneske- 
heden. Det er behovenes udvikling, at de fødes af midlerne, 
ligesom omvendt midlerne fades af behovene. Og det er denne 
vexelvirkning, som ogsaa maa fremholdes, naar det gjælder at 
se den indflydelse, cirkulationsmidlernes forøgelse ved kreditten 
udøver paa priserne. Den sætter vistnok flere kjøbere istand 
til at tilfredsstille behov, som de før kun følte og til at føle 
og tilfredsstille nye behov, som de før ikke kjendte til; men 
den bevirker ogsaa, at sælgerne paa den anden side kunne for- 
øge sin produktion og sit tilbud og derved danne en modvægt 
mod efterspørgselen. I det hele og store taget har Stuart 
Mill vistnok ret i, at kredittens anvendelse har en tilbøielighed 
til atj forhøie priserne, idet den umiddelbart har lettest for at sti- 
mulere kjøbelysten ; men naar det gjælder at paapege de farer, som 
deraf kunne opstaa, maa den modstrømning, som den middel- 
bart gjennem tilbudets udvidelse fremkalder, heller ikke lades 
ud af betragtning. 

Derimod er der en anden vei, ad hvilken kreditten ved at 
øge samfundets omløbsmidler mere uhindret bidrager til prisfor- 
høielser; det er, at den gjør de ædle metaller mindre eftei* 
spurgte, end de ellers vilde have været. Da det er guld og 
sølv, der danne de over hele verden anerkjendte værdimaale- 
stokke, bevirker en forringelse af efterspørgselen -efter dem 
selvfølgelig et fald i deres værdi, der faar sit udtryk i en stig- 
ning af de øvrige salgbare artiklers priser. At anse denne 
prisforandring som en blot nominel, vilde naturligvis være 
urigtigty b1 dei* stund man ex ophørt tdl^l ak aø^ sStest stel 

absolut rørdimaaleøtok, og red pris kun forstaar det relative 
værdiforhold mellem den vurderede genstand og pengestoffet. 

3. Den næringsvej der sysselsætter sig med ved kredit- 
tens hjælp at formidle omsætningerne, er den i de nyere tider saa 
stærkt udviklede bankvirksomhed. En indgaaende skildring 
af denne forretningsarts teknik og talrige forgreninger vil ikke 
ventes i en afhandling, som den foreliggende, der har sat sig 
en theoretisk begrebsanalyse til formaal. I emnets interesse er 
det dog at tage virjpomheden i dens almindelighed noget nær- 
mere iøiesyn. 

Det følger ligefrem af de to hovedvirkninger af kredittens 
anvendelse, omsætning af værdi mod nytte og af nytte mod 
værdi, at en forretning, der stiller sig til opgave at udføre 
kreditoperationer, kommer til at arbeide i dobbelt retning, dels 
som afsætter af kapital mod udskilte værdier, dels som af- 
sætter af udskilte værdier mod kapital. Vi kunne derfor med 
hensyn til forretningens forskjellige sider henvise til, hvad der 
ovenfor i dette og det foregaaende afsnit er bleven udviklet: 
bankvirksomheden samler alle disse særskilte motiver til et 
fælles stort billede. Naar vi ikke desto mindre her opfører 
den sideordnet med de to øvrige, i nærværende afsnit behand- 
lede momenter i den kreditanvendelse, som vi have betegnet som 
omsætning af nytte mod værdi, saa sker det, fordi det er den 
forretningsmæssige benyttelse af de udskilte værdier som sikker- 
heds- og omsætningsmidler, der udgjør bankernes specielle 
bedrift. Det er ved at sidde inde med de udskilte værdier, 
indtil de med fordel kunne realiseres, og ved at omsætte dem, 
naar markedets stilling dertil opfordrer, at disse vigtige insti- 
tutioner udføre sin opgave, at formidle nytte og værdi. Op- 
fattede i deres eiendommelighed som instrument, ere de derfor 
som den nyeste engelske forfatter, Bonamy Price, med saa- 
megen ret gjør gjældende selv ikke mere og ikke mindre end 
et krediiomsætningsmiddel, og naar man i skrifter over kre- 
ditten hyppig finder dens rolle paa cirkulationsomraadet i for- 
hold til pengenes sammenlignet med jernbanernes rolle i kom- 
munikationsvæsenet i forhold til landeveienes, saa svare 
bankerne i lignelsens medfør til de store centralstationer og 
knudepunkter, hvor linierne mødes fra alle kanter og gaa ud i alle 
retninger, hvor transporterne ophobe sig, og omladninger foregaa. 

Bankforretningerne kunne følgelig opsummeres i to rubrikker : 
enten ere de salg, eller de ere kjøb af udskilte værdier. Til 
den første klasse hører salg af stats- og koTDixraai^^^g^^^ 

Bertzberg: Om kredit * 

aktier, vexler, depositobeviser, og alle de øvrige arter, af ban- 
ken selv eller andre udstedte gjældsdokumenter. Dertil hører 
videre kassakreditten eller den adgang, som banken mod let 
omsættelig valuta aabner sine kunder til at anvise paa den, 
tildels ved hjælp af de i vor tid saa stærkt benyttede og meget 
omtalte cheques. Ved at meddele en saadan ret, er .det nem- 
lig klart, at banken giver fra sig en udskilt værdi, som først 
kommer ind igjen, naar anvisningen indløses. Paa samme 
maade forholder det sig med blankokreditten, tier kun skiller sig 
fra den forrige ved, at den ikke som hin er kjøbt ved deposition 
af penge eller let omsættelige værdipapirer, men til gjengjæld 
forudsætter hurtig betaling. Til den anden klasse hører deri- 
mod kjøb af stats- og kommuneobligationer og aktiebreve 
enten af laantagerne selv eller af almindelige ihændehavere, 
diskontering af vexler, indfrielse af depositobeviser og andre 
paa banken lydende forskrivelser, derunder indbefattede cheques 
og anvisninger af enhver sort. Hvad der imidlertid i denne 
forbindelse særlig maa udhæves, er, at den her givne dobbelte 
opregning af de samme ting i virkeligheden er det eneste kor- 
rekte udtryk for driftsmaaden i en fuldt udviklet bankforret- 
ning. Der omsættes udskilt værdi mod udskilt værdi, en mere 
let omsættelig sælges, en mindre let omsættelig kjøbes og om- 
vendt efter markedets behov. Penge indgaar kun for en ringe 
kvotadel som mellemled i transaktionerne. Londons, Liver- 
pools og New Torks «klareringshuse» ere ofte nok blevne 
skildrede, og vi skulle ikke opholde os ved paany at beskrive 
disse storartede indretninger for direkte ombytning af udskilte 
værdier. Vigtigere end nogle faa store etablissementer er det, 
at enhver bank ifølge sin art er et saadant, kun mere eller 
mindre udviklet, klareringshus, hvor værdierne udbyttes uden 
mellemkomst af penge. Den bekjendte Londonerbanquier 
Sir John Lubbock har ved en given anledning oplyst, at af de 
19 millioner pund sterling, hvortil de i hans bank gjorte ind- 
betalinger i løbet af en vis tid vare gaaede op, vare kun 3 pCt. 
skeede i mynt og banksedler, resten d e. L. St. 18,395,000 vare 
indkomne som « cheques and bilis*. Et isandhed oplysende 
vidnesbyrd om, hvorledes bankerne kunne drive kolosale 
omsætninger blot ved at bytte værdierne ud mod hverandre. 
Herved komme især i betragtning bankernes kontokuran- 
ter eller mellemregnskab med deres talrige kunder, hvis 
kasse, eller rettere sagt, hvis værdibeholder de ere. Et exempel 
forklarer fremgangsmaaden. Sæt, at en ^efamæad har faaet 
hjem en theladning og sælgeT den i \>OT&onst \& fo^aXStv&teT^ 



83 

der for beløbet give vexler, som diskonteres af kjøbmandens 
bank. Istedetfor at udtage de saaledes erholdte summer lader 
ban dem blive staaende i banken, hvilket altsaa vil sige, at 
han kun lader sig føre beløbet til indtægt paa sit folium 
i bankens bøger. Til vederlag forbeholder han sig blot at 
anvise sine udgiftsposter til udbetaling i banken, og denne 
leverer ham en ohequebog fald af saadanne anvisningsblan- 
ketter, der kunne udfyldes og presenteres, eftersom det for* 
nødiges. I dette tilfælde ere altsaa de fra detaillisternes boer 
udskilte værdier i banken blevne omsatte mod en fra dens eget 
bo udskilt værdi, hines gjæld er bleven omsat til dennes. Og 
hvorfor har sælgeren valgt at faa den i vexlerne nedlagte værdi 
ombyttet med en anden? Fordi den fra banken udskilte værdi 
er lettere omsættelig end den fra detaillisterne udskilte. Sæt 
£ ex. at han vil benytte det for salget af theen indkomne 
beløb til at spekulere i korn, som han kjøber af forpagterne. 
Han kan da betale disse med feheques paa banken, medens de, 
som staaende udenfor den egentlige kommercielle forretnings- 
verden, vilde have gjort vanskeligheder ved at modtage vexlerne. 
I regelen ville forpagterne imidlertid ikke engang selv presen- 
tere de modtagne cheques i vedkommende bank; de indskrænke 
sig til at sende dem ind til sine egne respektive banker, pg 
lade sig paa sine folier fare summerne til indtægt. Det bliver 
da disse bankers sag ved udvexling af cheques, lydende paa 
dem selv, at afgjøre sit mellemværende med ihe- og korn- 
spekulantens bank. Men • medens alle de opregnede omsætnin- 
ger foregaa, vandrer theen og kornet selv sin regelmæssige vei 
gjennem forhandlernes hænder over i konsumenternes, uden 
heri paa nogen maade at hindres af bankernes indblanding i 
sagen, ja oftest uden at disse engang have taget speciel kundskab 
om deres art og benævnelse; thi det er kun de fra vedkom- 
mende boer udskilte værdier, hvis kvalitet og eiendommelighedør 
interessere bankmændene. 

Vi have i det nærmest foregaaende ganske afholdt os fra 
at omtale de egentlige banknoter; deres ry for at være noget 
særdeles overordentligt er saa stærkt, at de blot bidrage til at 
forvirre omdømmet, om de inddrages i en almindelig under- 
søgelse. Imidlertid indtager deres emission en saa vigtig plads 
blandt bankforretningerne, at det ogsaa af den grund har været 
mådeligt at gjemme deres behandling til sidst ; den kræver al den 
belysning, som jævnførelsen med lettere overskuelige emner kan 
yde. Hvilken er nemlig den indre forskjel mellem banksedler 

og de nys nævnte anvisninger, der kaldes oheques? Ingen, i 
realiteten absolut ingen. Begge ere de betalbare paa anfordring, 
begge ere de transportable uden endossement og altsaa i virke- 
ligheden lydende paa ihændehaveren; ingen af dem er rente- 
bærende. Ikke nogen af de tre egenskaber, der vanligvis op- 
stilles som særegne for banksedler, gjøre altsaa disse forskjellige 
fra cheques. Uligheden er følgelig en ren formel, og grunden 
til den i en vis grad uensartede benyttelse, der bliver de to 
arter af papirer tildel, maa søges i de valgte formers 
indflydelse. I saa henseende kan det neppe gjøre noget til 
sagen, at blanketterne til banknoterne maaske ere kunstigere ud- 
arbeidede end bankanvisningernes, al den stund ogsaa disse ere 
forsynede med sin banks mærker, behørig numererede og des- 
uden kontrollable gjennem deres særegne udklipning af <cheques- 
bogen». Hovedforskjellen er derimod $n dobbelt, dels at en 
cheque er udstedt af bankens private kreditor, medens bank- 
seddelen er bankens anvisning paa sig selv, undertegnet af dens 
funktionærer; dels at en cheque kan lyde paa et hvilketsom- 
helst bruddent eller helt, ueffent eller afrundet tal, der maatte 
være udstederen bekvemt, naturligvis forudsat at det ligger 
inden det raaderum, banken i saa henseende har indrømmet 
ham. I disse to formelle uligheder ligger imidlertid med nød- 
vendighed begrundet, at de to arter af kreditpapirer maa faa en 
væsentlig forskjellig anvendelse. En cheque vil, naar den, for- 
synet med udstederens underskrift, er sat i omløb, have en 
overveiende stærk tendents til at gaa lige til banken for at 
indløses. Det derpaa tegnede navn er ikke tilstrækkeligt til at 
sikkre den en lang cirkulation; dels og især tilhører det en 
mere eller mindre ubekjendt (privat) forretningsmand, til hvilken 
kun en forholdsvis ringe kreds har kjendskab, og om hvilken 
endnu færre kan vide, oijl han ikke kunde finde paa at for- 
skrive banken for mere, end han havde ret til, dels kan falsk 
underskrift her ligge inden mulighedernes grændse. Chequens 
hovedegenskab er derfor egentlig ikke, at den egner sig til cirkula- 
tionsmiddel; det er tværtimod inden den sættes i cirkulation, 
forsynet med udstederens underskrift, at den udfører sin egent- 
lige opgave: indbunden i sin bog som en ubeskreven blanket 
repræsenterer den i sin eiers værge dennes i banken staaende 
kassebeholdning, som der befinder sig sikkrere end hos ham 
selv, og hvoraf han maaske ogsaa hæver renter. Chequen er 
derfor ligesaameget et udtryk for de udskilte værdiers assurerende 
evne, som banJbeddelen er for deres omaættende. Denne sparer 

samfundet bragen af en hel del mynt, som ellers Tilde gaa fra 
haand til haand, hin sparer os brugen af den mynt, som ellers 
vilde være bleven holdt i kasse. Vi skulle paa dette sted ikke 
føre sammenligningen videre ; den turde allerede være tilstrække- 
lig til at vise, at de to slags kreditpapirer ere lige forskellig- 
artede med hensyn til brugbarhed, som identiske som bærere af 
udskilte værdier. Men identiteten er her endnu vigtigere at 
fæste opmærksomheden ved end uligheden. Den lærer os, at 
banksedlerne som let og alment omsættelige værdier af banken 
udgives i bytte mod andre, mindre let omsættelige, deposito- 
beviser, pantobligationer, vexler etc. Den lærer os videre, at 
banksedler ikke fremfor andre gjældsbeviser, der naarsomhelst 
kunne presenteres til indfrielse, staar i noget begrebsmæssigt 
særeget og mystisk forhold til debitors myntbeholdning. Ende- 
lig lærer den os ogsaa, at banksedler, ligesom de øvrige værdi- 
papirer, der ere indløselige paa anfordring, under forudsætning 
af fuld sikkerhed for begge, befinder sig i et indbyrdes lige 
kvantitetsforhold til enhver anden allerede forfalden gjæld, men 
er i kvantitet overlegen enhver ikke forfalden i forhold til 
længden af dennes løbetid. 

Den sidste bemærkning fører os naturlig over til de sedler, 
hvis indløsning er standset, eller som ifølge selve loven ikke 
ere indløselige. Ligesom disse saa tidt benyttede kreditpapirer 
imidlertid i praxis have havt alle mulige skjæbner og under* 
tiden staa i pari kurs, og omvendt undertiden fcakjendes al værdi, 
saaledes maa ogsaa deres theori nødvendigvis blive ugrei og 
lidet oplysende. At de i det mindste nominelt ere bærere af 
udskilte værdier, følger af deres egenskab af gjældsbeviser ; at 
disse værdier derimod ikke ere umiddelbart tilgjængelige for 
ihændehaveren, er en juridisk hindring, der i nndtagelsestilfæl- 
der kan forsvares ved den faktiske forudsætning, at sedlerne 
kun ville blive benyttede som cirkulationsmiddel, alteaa som 
abstrakt værdibærer, uden at det konkrete spørgsmaal om 
indvexlingen hos publikum fremstiller sig med reel styrka 
Dette sidste undgaaes imidlertid kun ved at sætte i omløb et 
saa indskrænket antal sedler, at forretningsverdenen ogsaa i 
virkeligheden honorerer hin forudsætning, kun at benytte sed- 
serne i cirkulationen; thi er der flere, vil strax den manglende 
evne til virkeligt og umiddelbart at gjøre den i sedlerne ned- 
lagte værdi gjældende vise sig i hele sin selvmodsigende skik- 
kelse, og værdien anerkjendes helt eller delvis at være, hvad 
den er, en fiktion. 



Vi ere i det foregaaende gjentagne gange komne tilbage 
til spørgsmaalet om kredittens ophør. Det gjaldt ovenfor paa 
sit sted at vise, hvorledes dette moment ikke besidder en for 
fenomenet selv bestemmende karakter. Her staar tilbage at 
angive de virkninger af ophøret, der ikke desto mindre xnaa 
erkjendes at gjøre sig gjældende med hensyn til kredittens 
yttnngsmaader. 

Ligesom vi have defineret kreditten som en udskillelse af 
ideel værdi fra kapitalgrundlaget, saaledes se vi i dens ophør 
en gjeuforening af den ideelle værdi med dens kapitalgrundlag ; 
ligesom vi fandt, at enhver kreditforretning er en tosidig trans- 
aktion, hvorved den udskilte værdi overføres fra debitor til 
kreditor og en vis kapital fra den sidste til den første, saaledes 
betragte vi ogsaa tilbagebetalingen som en tosidig transaktion, 
hvorved værdi og kapital fares tilbage igjen de omvendte veie, og 
ligesom vi udhævede som kredittens statsøkonomiske betydning, 
at den omsatte værdi mod nytte og nytte mod værdi, saa tro 
vi at burde søge endeterminens betydning i den omstændighed, 
at den bevirker en gjenomsætning af disse momenter. Vor op- 
fatning følger imidlertid paa dette punkt med en saa logisk 
nødvendighed af den forudgaaende udvikling, at vi her ikke 
nærmere skulle opholde os ved dens begrundelse. 

Derimod turde der i vor betragtningsmaade ligge antydet 
den indre forklaring til en kjendsgjerning, som ikke kan forbi- 
gaaes i taushed. Hvis det er rigtigt, at kreditten udskiller 
ideelle værdier fra deres kapitalgrundlag, sker der, som alle- 
rede paapeget, i virkeligheden en løsrivelse af to naturligt 
forbundne og sammenhørende momenter, værdien og nytten. 
Det er da klart, at denne i tanken foretagne udskillelse af det» 
som ifølge tingenes naturlige orden ikke iak\^ i<ra&aita& m&hl 



87 

i inderlig og uopløselig forening, kan kan vedligeholdes ved en 
vis kraftanvendelse, og at de sønderlemmede dele derfor altid 
ville udvise en stærk tendents til at løbe sammen igjen. Denne 
tilbøielighed kan overvindes ved hjælp af den samme tankean- 
strængelse, som har fremkaldt udskillelsen; men den vil altid 
være tilstede, og i ethvert øieblik, da de oprindelige motiver 
for krediteringen svækkes, vil genforeningen finde sted, d. e. 
betalingen ske, og kreditfenomenet ophøre. Og denne den ud- 
skilte værdis trang til gjenforening med kapital- 
grundlaget, eller for at se det samme fenomen fra den anden 
side, nytteskapitalens trang til at indforlive i sig 
den udskilte værdi, er, som disse tvende hinanden udfyldende 
betegnelsesmaader allerede antyde, intet ensidigt ønske enten hos 
kreditor eller hos debitor. Stødet til kreditforretningernes ophør 
vil tvertimod ligesaa ofte udgaa fra den ene som fra den anden. Og 
ikke mindst netop fra debitor. Den overordentlige fordel der til- 
flyder menneskeheden gjennem kredittens evne til at overføre 
kapitaler i produktiv haand, maa ikke blænde synet og bringe 
os til at overse den store betydning, det omvendt kan have at 
være gjældfri d. e. at sidde inde med den folde raadighed over 
sine egne værdier. En gammel er&ringssætning udtaler, at 
den, der betaler sin gjæld, forøger sit bo. Statsøkonomisk be- 
tragtet, kan dette udtryk præciseres derhen, at han forøger 
samlingen af sine omsætningsmidler. Han bringer sine kapi- 
talers omsættelsesevne tilbage under sin egen raadighedssfære 
og beholder dem indtil videre opbevarede, saa at sige, paa lager. 
Den økonomiske fordel ved en saadan operation ligger ikke 
blot i den negative omstændighed, at debitor bliver fri kapi- 
taler, hvorfor han ikke mere har brag, eller i den mere posi- 
tive, at han maaske strax kan anvende de gjenkomne værdier 
til at tilbytte sig andre kapitaler til billigere pris end dem, han 
tilbagebetalte; betydningen af kreditforretningens ophør er meget 
mere fra hans standpunkt først og fremst at søge deri, at han 
erholder noget at tage af til fremtidigt brag, at han opsamler 
sig en skat, som han kan benytte i senere omsætninger, der 
maatte vise sig nødvendige eller fordelagtige. Ligesom det 
alment erkjendes at være til stor bestyrkelse af et lands øko- 
nomiske stilling og virksomhed, at det er i besiddelse af et 
guldfond, med hvilket universelle oirkulationsmiddel det kan 
møde pludselige eller uforudseede krav fra andre landes forret- 
ningsverden, saaledes er det af fremragende vigtighed for den 
enkelte at have lignende hjælpekilder paa rede haocuL Q% 

om ri ikke have skrevet ror lille afhandling ganske forgjæves, 
haabe ri at have paavist, at enhver paalidelig værdi, der 
kan udskilles, er en saadan hjælpekilde, fordi den er et om* 
tætningsmiddel, der kan ombyttes med et endnu lettere cirka* 
lerende. For tilfulde at belyse dette interessante emne, maa vi 
imidlertid paa dette sted atter advare mod at gjere de sig ind* 
snigende dagligdags opfatninger gjældende. Naar man i de 
smaa, fjernt fra det virkelige forretningsliv liggende forhold 
vistnok ofte har en følelse af, at man ved betalingen af en gjæld 
befrier sig fra et tryk paa personligheden, men dog ikke kan 
mærke noget til den samtidige berigelse, saa har det sin grund 
i den omstændighed, at der heller ikke fer gjældens betaling 
har været tilstede nogen klar bevidsthed om, at en fuldt tilsva- 
rende værdi var udskilt. Dette kan dels skyldes en haardnakket 
fastholden ved den populære betragtningsmaade af et laan, 
som en ensidig, velvillig handling fra laangiverens side, men 
dels kan det ogsaa komme af, at der i virkeligheden ingen 
bestemt værdi havde foreligget til udskillelse, idet der, som 
ovenfor udviklet, faktisk er bleven gjort debitor en tjeneste 
d. e. en hel eller delvis gave. I saadanne fald er det klart, at 
man ikke kan have noget tydeligt begreb om, at der ved be- 
talingen vender en, omend noksaa ubestemt værdi tilbage i ens 
eget værge. Og dog vil en neiere granskning vel som oftest 
ogsaa her finde, at gjælden i sjeldneste fald har været ganske 
uden al værdiudskillelse d. e. uden en vis, omend utilstrækkelig 
og altfor subjektiv garanti for, at debitors produktivitet jo nok 
vilde strække sig til betalings erlæggelse. Og indtræffer saa denne, 
er den uafhængighedsfølelse, handlefrihed og sikkerhed, hvoraf 
den gjældfri mand vil finde sig i besiddelse, et utvetydigt vid- 
nesbyrd om, at han atter er bleven herre over en vis evne, som 
han tidligere havde disponeret over. Det er ogsaa egentlig kun 
denne halvt ubevidste følelse af økonomisk velvære hos den, der 
ikke anvender kreditten, som de faa ældre forfattere, der over- 
hovedet 8kjænke dette emne sin opmærksomhed, og navnlig da 
Say og Sismondi under deres lidet erkjendtlige behandling 
af kreditsystemet fæste blikket paa. 

En anvendelse af de for enhver debitor talende grunde for 
gjældens betaling synes ogsaa at burde kunne gjøres med hen- 
syn til den offentlige statsgjæld. At staterne ere tilbøielige til 
at se bort herfra, idet de vedblive at læsse paa sig det ene 
konsoliderede laan efter det andet, vil nødvendigvis ende med, 
at de tilsidst intet mere have at tage af; alle deres værdier 



ville befindes udskilte, og deres hele produktivitet anvendes 
til renternes erlæggelse. En lignende bemærkning hare vi al- 
lerede rettet mod de af Rodbertus- Jagetzow foreslaaede 
afdragsfrie hypothekariske ndlaan. 

Da debitor ved kredittens benyttelse ikke alene giver fra 
sig en udskilt værdi, men ogsaa modtager en kapital, følger 
det af sig selv, at de paa hans side liggende grande til at se 
den ved kreditforretningen istandkomne tilstand atter ophævet 
endvidere ville være at søge i den omstændighed, at han ikke 
længere har brug for den laante kapital, idet bedriften enten 
agtes standset, eller den* omvendt har kastet saameget af sig, 
at en fremmed forstrækning ikke længere er nødvendig til 
dens fortsættelse. Naar Sch&ffle udtrykker dette saaledes, 
at ckreditforholdets varighed har sin naturlige begrændsning i 
tidsrummet for den laante kapitalværdis reproduktion*, foran- 
lediges derved den bemærkning, at en laanesum ingenlunde 
bliver overflødig i vedkommende laantagers forretning ved, at 
den gjennem en enkelt driftsperiodes tilendebringelse atter ud- 
kommer i form af penge; thi saalænge gevinsten ikke har 
været stor nok til ikke alene at reproducere laanekapitalen, 
men ogsaa at skabe en ny kapital, der kan træde isteden for 
den laante, vil denne sidste selvfølgelig endnu ikke kunne 
undværes. Imidlertid har den citerede yttring vel nærmest 
kun til hensigt at udtrykke, at laan regelmæssigst kun gives 
for en enkelt driftsperiode, og at det maa blive producentens 
sag ved den næstes indtræden at se sig om efter et nyt. Dette 
er dog kun faktisk rigtigt for handelskredittens vedkommende; 
realkreditten søger derimod saameget som muligt at gjøre 
laanenes varighed samstemmende med selve laanetrangens. 

Ønskeligheden fra kreditors standpunkt af, at tilbagebe- 
taling sker, indsees i almindelighed ligesaa let, som fra 
debitors vanskeligt. Men ogsaa her er det blot den populære 
betragtning af, at kreditor først kan blive rigtig trygg, naar 
han faar sine penge tilbage, hvormed man lader sig nøie. Som 
om udlaan ikke ogsaa fra hans side var en forretning. Var 
han ikke trygg allerede fra forst af, saa indlod han sig naturligvis 
ikke paa sagen. Hovedgrunden for kreditor til at stipulere tilbage- 
betaling er derimod selvfølgelig, at han til et vist tidspunkt atter 
har brug for sin kapital enten i sin egen bedrift eller for at 
benytte sig af de vexlende konjunkturer til dens fordelagtigere 
anbringelse. Vistnok have vi ovenfor stærkt fremhævet de 
udskilte værdiers salgbarhed og den tørai tot \&&&^feTC&L %^~ 

dende adgang til ogsaa uden betaling at komme til sin kapital 
Men som vi ogsaa paa sit sted have paavist, et saadant salg er 
som ethvert andet underkastet markedets indflydelser og pris- 
forhold; efterspørgselen kan træffe at være stærk, men den 
kan ogsaa være lig med ingen. En kapitalist vil som oftest 
undgaa at gjøre sig udelukkende afhængig deraf; han maa 
forst og fremst holde sig den udvei aabøn, at kunne lade 
byttet af nytte mod værdi gaa om igjen hos debitor selv, naar 
den for begge beleilige tid kommer. 

Dette er imidlertid ikke det eneste hensyn, der paa kredi- 
tors side leder til betalings fastsættelse. Den nys gjengivne dag- 
ligdags betragtning er her virkelig ogsaa paa rigtigt spor, om 
dette end maa fordybes og eftergaaes. Netop fordi kreditten 
udskiller en cirkulerende værdi fra et allerede i nutiden 
tilværende kapitalgrundlag, kan dettes ved krediteringen sted- 
fundne værdsættelse ikke tilkjendes objektiv gyldighed ud over 
et vist, efter forretningens beskaffenhed forskjelligt ansat tids- 
rum. Ved realkreditten kan betalingen udskydes længere end 
ved personalkreditten, fordi den sidste knytter [sig til et saa 
vagt og vexlende grundlag som et bo ; men i j begge tilfælder 
vil det i regelen sent eller tidlig blive nødvendig at foretage en 
omvurdering af kapitalgjenstanden, og en saadan kan blot ske 
ved, at det gamle laaneforhold giver plads for et nyt, ledsaget 
af en frisk, efter tidsforholdene afpasset værdiudskillelse. Et 
sundt forretningsliv vil derfor altid pulsere kraftigst gjennem 
en regelmæssig vexelvirkning af laan og tilbagebetalinger, af 
værdiudskillelse og genforening med kapitalerne. 

Med hensyn til den fulde forstaaelse heraf gjør der sig 
imidlertid netop hos de forfattere, der staa vor egen opfatning 
nærmest, de besynderligste feilsyn gældende. Særlig nødes vi 
atter at komme tilbage til Cieszkowski. Hans store plan er 
bygget paa forudsætningen om, at de faste kapitaler for alle 
tider gjennem kreditten kunne gøres flydende og cirkulerende 
eller, for at udtrykke den samme tanke paa vor maade, at de 
udskilte værdier, naar de engang foreligge som saadanne, ere 
ganske uafhængige af det grundlag, hvorfra de ideelt ere blevne 
uddragne. Den stærke tendents, som vi hos værdierne nys 
have paavist til atter at forene sig med grundlaget og omvendt 
dette med hine, er paa samme tid en uovervindelig hindring 
for en saaden anskuelses praktiske gjennemførelse og et til- 
strækkeligt vidnesbyrd om dens theoretiske urigtighed. Den 
tager ikke alle kræfter i betragtning, og isn oTOtaer, at den 

enkelte kreditforretnings ophør i regelen vil være en nødven- 
dighed, fordi betalingen i sig selv ligesom krediteringen er en 
tosidig transaktion, der ligesom hin fremkaldes ved begge de 
kontraherendes vel forstaaede fordele. I langt større over- 
ensstemmelse med det virkelige livs tilstande staa derfor de 
forfattere, der omvendt tage ordet for en stærk tidsbegrænds- 
ning af kreditanvendelserne, sadledes Lavergne-Péguilhen, 
der kræver enhver offentlig og privat gjælds afgjørelse inden 
30 aar. Rigtigst turde det dog være ganske at afholde sig fra 
at opstille dogmatiske forskrifter med hensyn til forhold, som 
de praktiske forretningers behov ene ere istand til at ordne paa 
den mest tilfredsstillende maade. 



Vi tage til slutning et overblik over det i afhandlingen 
udviklede og søge at knytte resultatet til den hidtil antagne 
statsøkonomiske systematik. Medens den ældre opfatning, som 
vi have seet, svingede mellem opfattelsen af kreditten som en 
kapitaloverførende evne, som en anvisning paa fremtidige 
kapitaldannelser, og som en egen kapitaldannende kraft, have 
vi fondet, at dens væsen er ideelt at udskille værdier fra deres 
allerede tilværende kapitalgrundlag. Vi haabe vistnok, at det 
vil lykkes videnskaben at skabe en formel, der bedre og skar- 
pere end vor udtrykker fenomenets natur; men indtil saa sker, 
tro vi at burde holde fast ved den her begrundede. Den turde 
nemlig i ethvert fald erkjendes at være et fremskridt. Den 
gjør det først og fremst muligt, hvad ikke er tilfældet, om man 
indskrænker sig til i kreditten at se en kapitalovergang, fra et 
fælles udgangspunkt at forfølge dens yttringer i de to vidt ad- 
skilte retninger, der have været de nyeste forfattere saa vanske- 
ligt at forene inden den samme ramme, og som dog begge nød- 
vendigvis maa sees, om kredittens betydning i det økonomiske 
samfund overhovedet skal blive forstaaet. Stuart Mills me- 
kanisk sammenstillede og derfor uforsonede modsætninger (per- 
mission to use capital of another person* og <purchasing power* 
erholde her sin gensidige forklaring og sammenhæng ; thi netop 
fordi værdierne formedelst kreditten ere udskillelige og overfør- 
bare, kunne de bruges til at kjøbe kapitaler. Men dernæst 
undgaar vor opfatning af sagen ogsaa den bundløse usikkerhed, 
hvori de falde ned, der tro at kunne søge kredittens virksom- 
hed i en art antecipation af fremtidens produktivitet. Hvor- 
ledes, maa der spørges, kan det fremstilles som økonomisk for- 
svarligt at udbytte haandgribelige, faldt tilværende kapitaler 
mod forventninger om tilkommende og \&Q*eed&, w&sn ^axantier 

for opfyldelsen? Men skulle garantiarne ikke ogsaa selv være 
luftige forventninger, finde vi ingen anden maade at anskue 
dem paa end som ideelt udskilte værdier af de allerede existe- 
rende kapitaler. Og herpaa lægge vi saa meget større vægt, 
som det ikke kan nægtes, hvad vi ovenfor under behandlingen 
af konsumtionskreditten have gjort opmærksom paa, at denne 
løse betragtning kan rose sig af en altfor stor praktisk anven- 
delse. Man finder det ganske i sin orden og i overensstem- 
melse med, hvad man anser for kredittens væsen, at enhver, 
der besidder en eller anden vag og upræciseret fremtidsudsigt, 
gjør denne gjældende som et brugbart fundament til optagelse 
af laan. Det er jo saa, mener man, at hver mand gjør, der 
laaner. Nei, det er ikke saa, hvor alt gaar rigtigt til. Det er 
en forretningsmæssig og sædvanlig, men netop derfor tillige en 
meget alvorlig sag at anvende sin kredit, og den virkelige kre- 
dit hverken tages eller gives letsindigen. Da debitor skiller sig 
ved en værdi i samme øieblik, som han modtager kapitalen, er 
det for hans sundt beregnende blik et forretningsspørgsmaal, 
om han vil have nogen fordel af byttet, og det besvares ifølge 
de forhaandenværende omstændigheder. Om man anser kre- 
ditten som en ensidig kapitaloverførelse fra laangiveren til ham ? 
eller hvis blotte løfter om fremtidig gjenbetaling vare tilstrække- 
lige, vilde det være uforklarligt, at ikke enhver i den størst 
mulige udstrækning gjorde brug af fremmed kapital; thi den 
vilde i saa fald være en tidsbestemt present for saa meget, som 
den oversteg renterne. Men naar man ser, at de virkelige, 
forretningsmæssige debitorer nære de største betænkeligheder 
ved at lægge for stærkt beslag paa sin kredit, naar de kun 
anvende denne sin evne, eftersom deres bedrift gjør det uom- 
gjængelig nødvendigt eller øiensynlig fordelagtigt, saa er det, 
fordi de ved at laane tillige binde sig, d. v. s. frasige sig en 
evne, de hidtil raadede over, disponere over en bestanddel af 
deres økonomiske jeg, hvilken de kun ville opofre, naar det 
bestemt kræves. En saa streng og nøgtern opfattelse af kredit- 
ten, som den, vi her søge at hævde, og som kun meddeles en 
yis udvidet anvendelse, men ingenlunde mildnes eller svækkes 
ved vor henvisning til de immaterielle kapitaler som et brug- 
bart, om end tillige yderst let til misbrug ledende grundlag for 
værdiudskillelse, kan, om en saadan betragtning skulde vinde 
indgang, ikke undlade at virke velgjørende og fæstnende paa 
pengemarkedets stilling. Hvis det kunde trænge ind i den 
offentlige bevidsthed, at det er gave og ikke laan, letsind og 

ikke kredit, der ydes, naar laangiveren staar igjen med en saa- 
kaldet usikker fordring, vilde kapitalødelæggelser og kriser, om 
end ikke forsvinde fra samfundsudviklingen, dog kunne holdes 
inden deres naturlige grændser. 

Og herved mene vi tillige at have paavist vor anskuelses 
fortrin fremfor den af Maeleod opstillede lære, hvilken vi først 
paa dette sted, hvor blikket kan streife udover det hele stats- 
økonomiske system, finde anledning til at angribe i dens egent- 
lige hovedretning. Deni^e&ldende%torke opfordring 
til kredittens yderste anspændelse, som ligger i den paastand, 
at kredit er kapital, kan efter vor formening alene karakteri- 
seres som et forsøg paa videnskabeligt at retfærdiggjøre den 
spekulationssvindel, der er det moderne forretningslivs dødssynd. 
Vi skulle imidlertid ikke begive os ind paa deklamationernes 
vide felt, men heller søge at bevise den hele theoris systema- 
tiske uholdbarhed. Er denne godtgjort, følger dens praktiske 
skadelighed af sig selv. 

Som vi allerede ovenfor have refereret, gaar Maeleod ud 
fra den grundbetragtning, at kapitalens egentlige væsen er dens 
purchasing power. Han indrømmer vistnok, at de i produk- 
tionen arbeidende redskaber, raastoffe og færdigheder ere 
kapitalgjenstande og virksomme som saadanne; men de gjøre 
ogsaa herigennem, kun paa en endnu uudviklet og mindre 
fuldkommen maade, sin kjøbe- og omsætningsevne gjældende, 
hvilken først fremtræder utilhyllet og i fuld frihed, naar kapi- 
talerne bortbyttes. Paa denne ensidighed, at ville betragte alle 
de økonomiske fenomener og da navnlig productionen udeluk- 
kende fra omsætningernes standpunkt, bygges det hele system. 
Ligesom man forhen troede at hædre handelsomsætningerne ved 
at paavise, at de vare produktive, saa skal nu de produktive 
faktorers sande betydning søges i, at de danne omsætnings- 
midlet, the circulating medium. I denne forsætlige skubben 
tilside af distinktioner, der dog skulde synes at frembyde 
sig af sig selv, ligger den her bekjæmpede læres feil- 
agtige udgangspunkt. Den, som vi anse for den ene rig- 
tige synsmaade, at enhver sand kapitalgjenstand besidder to 
økonomiske egenskaber, nytte og værdi, hvilke vexelvis kunne 
anvendes efter eierens behov, og hvoraf værdien desuden ved 
hjælp af kreditten ideelt kan udskilles for at anvendes samtidig 
med nytten, hvorved altsaa den ene af kapitalevnerne for eieren 
gaar tabt, er af Maeleod bleven fordreiet derhen, at man 
foraden Aapitalgjenstanden ogsaa h*x en \c\e\y&evne.» som han 

kalder kredit, og som mon kan sende ud i verden, tiden at 
eierens forhold til kapitalgjenstanden derved lider den rin- 
geste ændring. Det er ikke alle, som besidde eller vide at 
benytte denne evne, og de maa da forvandle en brugsgen- 
stand til kapital og kjøbe med den; men de som virkelig be- 
sidde den, kunne anvende den som kapital og beholde brugs- 
gjenstanden; de have altsaa i virkeligheden en dobbelt adgang 
tQ kapital; kreditten har fordoblet kapitalen. For ikke at 
beskyldes for at have mirforstaaet forfatteren hidsætte vi af 
hans Elements of politicai Economy p. 74 følgende citat, hvori 
han særlig hævder vexelkredittens uafhængighed af kreditors 
formue : «Now it is a point of the most fundamental impor- 
tance to understand clearly that the enormous amount of pro- 
perty, in bilis of exchange, is an independant valne. It does 
not represent any particular sum of money whatever, still less 
any oommodities, on which there is a very common delusion. 
But it is property of separate value to that amount*. Og 
paa følgende side gjøres som ovenfor gjengivet samme betragt- 
ning gjældende for realkredittens vedkommende. At han ikke 
senere er veget en haarsbred tilbage fra denne opfatning, sees 
endelig af hans dictionary, hvori det ordret og i fuld alminde- 
lighed heder: « Oredit is the name of a certain species of 
incorporeal property, called also a debt». Spørger man imid- 
lertid, hvorfra denne nye formuebestanddel kommer, hvad der 
er dens grundlag og oprindelse, saa har forfatteren intet svar. 
Uagtet vi have for os et økonomisk emne, sættes det ikke i 
nogen begrebsmæssig sammenhæng med den krediteredes øko- 
nomi, og den kredit, han nyder, har ligesaa lidt noget at gjøre med 
hans øvrige formue, som det, at en mand eier en revolver, 
staar i nogen nødvendig kausalforbindelse med, at han ogsaa 
eier en rifle. Det er blot et faktum, at kreditten er der, at 
nogle mennesker besidde den og andre ikke. Saameget er dog 
klart, at enhver snarest muligt bør anskaffe sig den; thi han 
fordobler derved ikke alene sine egne, men den hele menneske- 
heds ressurcer. Løsenet er: skaf dig kredit og laan alt, hvad 
du kan; du skaber derved nye virkemidler og berøver ingen de 
ældre. Hvilket advokatindlæg for svindelen 1 Ovenfor have vi 
leilighedsvis beskyldt Macleod for krypto-mercantilisme. Vi 
tage denne anklage tilbage. Her foreligger ingen svækkelse, 
ingen stikken under stolen af denne lære. Men det er heller 
ikke guldets omnipotents, man indskrænker sig til at hævde; 
theorien udvides til at gjælde cirkulationsmidlerne i det hele 

taget. Kun disse hædre* med det velklingende navn kapital; 
kun de ere en værdig gjenstand for statookonomernes studium 
og nationernes eftertragten. 

Hvor meget dette nye, ude i Europa virkelig meget anaeede 
system saaledes end skiller sig fra de ældre statsøkonomiske 
skolers, bør det imidlertid ikke skjules, at det kun er den vi- 
dere udvikling af en iøinefaldende selvmodsigelse, hvori disse 
ere komne med sin egen definition af kapitalbegrebet. Medens 
de med mere eller mindre ubetydelige modifikationer alle op- 
stille den elementære sætning, at kapital er de produkter, der 
opspare« d. e. imddrages konsumtionen for at gjøre tjeneste i 
den følgende produktion, forlade de senere alle som en dette 
udgangspunkt og erklære, at kapitalen er noget immaterielt, 
noget abstrakt, som kan gaa over fra en gjenstand paa en 
anden uden at tabe sin egen ideelle karakter. Først siger man, 
at bue og pil er en jægers kapital ligesom høvl og høvlbænk 
en snedkers, og man indrømmer, at det opsparede udbytte af 
den menneskelige virksomhed, der agtes benyttet i den videre 
produktion, foreligger spredt ud over den vide jordens kreds i 
form af agre og enge, skibe og jernbaner, maskiner og redska- 
ber, færdigheder og indsigter, fabrikker og skoler. Men der- 
næst slaar man pludselig om og fortæller, at ved kapital 
forstaaes intet af alt dette, men kun den i hver af de opreg- 
nede gjenstande iboende immaterielle værdi. Man lærer at 
kapitalen snart kan antage én form, snart en anden; ét øieblik 
staar den i skibe, et andet øieblik i skove. Det skulde dog 
synes at maatte være vitterligt for enhver, at ordet kapital 
herved kun kommer til at betegne den abstrakte omsættelighed, 
kjøbeevnen, hos hver enkelt kapitalgjenstand, medens man 
ganske bortser fra dennes anden egenskab, nytten, hvormed den 
virker i selve produktionen. Man er altsaa lige inde i Macleods ud- 
tryksmaade og dermed ogsaa uforvarende i hans tænkesæt. Føier 
man blot hertilStuart Mills autoritet for, at kredit ogsaa er kjøbeevne, 
saa har man hins system fuldt og færdigt. Vil man ikke desto 
mindre bruge ordet kapital ogsaa i denne anden betydning, saa foros 
gjerne. Men i saa fald maa vi dog bede oplyst, naar det bru- 
ges i den ene forstand, og naar i den anden, og vi maa frem- 
for alt hævde, at de to betydninger ikke konfunderes. Imidlertid 
tilstaa vi, at dét vistnok meget burde foretrækkes, om man 
kunde blive enig om at fastholde visse kjendsgjerninger her i 
verden som ubestridelige. Hvis vi f. ex. kunde gaa ud fra at 
et skib aldrig kunde forvandles til en skov, og bue og pile aldrig 

blive høvl og høvlbænk, saa vilde vi kunne opstille de simple 
sætninger, at samlingen af sile de ovennævnte redskaber og 
hjælpemidler udgjøre menneskehedens for øieblikket tilværende 
kapital; at hvert enkelt af dem udgjør et stykke, en del af 
denne kapitalmasse, samt at den mindre samling af saadanne 
enkelte dele, der findes i hvert menneskes særskilte besiddelse 
danner hans andel i denne store komplex. Saalænge denne 
andel forblev hos ham og af ham brugtes, kunde man da sige, 
at det var dens nytte, der gjordes gjældende. Fandt han, at 
han ikke havde mere brug for den og derfor byttede den bort 
mod en andens andel, var det dens omsætningsevne, dens værdi, 
der kom til anvendelse. Men i begge fald og ikke alene i det 
sidste vilde det være kapitalen, der benyttedes. Og efter om« 
sætningen vilde vi sige, at vedkommende havde faaet en ny 
kapitalgjenstand paa haanden istedetfor den forrige, men ikke, 
at han fremdeles sad med den samme kapital som far. Der- 
imod vilde vi formode, at han var ihændehaver af en ligesaa 
stor værdi som før, d. v. s. at hans nye kapitalgjenstand var 
i besiddelse af den samme omsætnings- eller kjøbeevne som den, 
han skilte sig ved. 

Og dette er, som Macleods paa mangelfulde distinktioner 
hyggede system tilfulde viser, ingenlunde en strid om blotte 
ord og betegnelsesmaader. Det er nødvendigt at holde begre- 
berne værdi og kapital ud fra hinanden, hvis man ikke vil 
fristes til at sammenblande cirkulationen med produktionen og 
anse det muligt at befordre den sidste blot ved ensidigt at 
stimulere den første. Naar Macleod imidlertid aabner sin 
argumentationsrække med den paastand, at den, der giver en 
anden en guldmynt i betaling for kjøbet af en brugsartikkel, 
derved, statsøkonomisk seet, erkjender sig at være i gjæld til 
sælgeren og ligesaa godt, om han blot havde havt kredit, kunde 
have udstedt en forskrivning til ham, saa foreligger den nævnte 
sammenblanding allerede fuldt færdig. Den, der giver en guld- 
mynt for en hvilkensomhelst anden artikkel, bytter en kapital- 
gjenstand ud mod en anden kapitalgjenstand: det er alt. Om 
den, der modtager guldmynten, agter at bore et hul i den og 
hænge den i næsen, eller om han atter vil bytte den videre, 
gjør i deres handel hverken fra eller til ; omsætningen er skæt 
in natura fra begge sider, og begge have erholdt, hvad de i 
øieblikket vilde have. Behøver man ogsaa i denne forbindelse 
at gjøre opmærksom paa, at penge er en vare, og at det kun 
er rent akcidentelle egenskabeT hos de ædle T&stoaSis?t.> tast W^ 

gjort, at disse ere blevne foretrukne fremfor sine, i sin tid 
ganske talrige, medbeilere til den nævnte værdighed? Hvis 
kjøberen derimod ikke har nogen mynt og giver sælgeren sin 
forskrivelse istedet, erholder denne ingen kapitalgjenstand : det 
er en haandgribelig, uafviselig forskjel, hvorudover ingen sofisme 
kan føre os. Her opstaar først gjælden. Vor opfatning af 
denne, at kjøberen nemlig istedet for penge har udgivet en 
ideelt udskilt værdiandel af den eiendom, han har, hvorved 
den ene halvdel af omsætningen indskrænkes til at foregaa i 
tankens verden, hævder derimod ligesaa vel den nævnte forskjel, 
som den samtidig forklarer forskrivelsens, af Macleod ensidigt 
udhævede cirkulationsevne. I den samme forskjel er endelig 
ogsaa begrundet det forbehold, hvormed man maa modtage 
B. Hildebrands, i denne afhandlings begyndelse gjengivne 
yttring, at fremtidens forretningsliv vil bliv^bygget paa kredit- 
omsætning, ligesom nutidens paa pengeomsætning. Forsaavidt 
selve cirkulationen angaar, begynder denne spaadom allerede at 
nærme sig sin fuldkomne opfyldelse; penge trænges daglig mere 
og mere ud af den store verdensrørelses betalinger. Men en 
brugbar værdimaalestok ville kreditanvendelserne aldrig formaa at 
frembringe. Netop fordi derved udskilles værdier af tilværende 
kapitaler, maa disses værdi paa forhaand være given og bestemt. 
Der vil derfor stedse vedblive at være trang til en universel 
vare, ved hjælp af hvis iboende omsættelsesevne alle andre 
relativt kunne maales. I denne forstand vil pengevæsenet 
følgelig altid komme til at danne grundlaget for verdensomsæt- 
ningerne. 

Der er imidlertid endnu en statsøkonomisk distinktion, der 
fordrer drøftelse, inden vor systematiske betragtning kan forstaaes 
i sin sammenhæng: det er forskjellen mellem fast og 
flydende kapital. Fastholder man, saaledes som vi tro det 
rigtigt, den elementære opfattelse af kapitalen som samlingen af 
opsparede materielle og immaterielle midler til brug i den fort- 
satte produktion, er det klart, at den anførte distinktion aldeles 
ikke lader sig anvende paa værdierne, men kun paa kapitalerne 
selv, opfattede uden al abstraktion. Skiller man nemlig mellem 
fast og flydende kapital saaledes, at til den faste henregnes de 
kapitaler, hvis kapitalegenskab, altsaa med nytte og værdi, ikke 
gaar helt op i det nye produkt, medens til den flydende hen- 
regnes dem, der helt og holdent økonomisk optages i produktet, 
er det tydeligvis produktionen og ikke cirkulationen, med hen- 
sjrn til hvilken inddelingen foretages. ULen. \ tara Qfjsu£Bsk 

af rene omsætningsevner og intet andet spille værdierne uden- 
for cirkulationen aldeles ingen rolle og kunne ikke sættes i 
nogen direkte forbindelse med produktionen. Statsøkonomisk 
har det sin fulde betydning, naar man siger, at en landeien- 
dom eller en fabrikbygning udgjøre dele af landets faste kapital, 
medens bomuld og korn henregnes til den flydende. Men hvad 
vinder man vel i indsigt ved strax at forlade denne greie 
adskillelse for at erklære, at sagen stiller sig anderledes, naar den 
sees fra privatøkonomisk standpunkt? Er det ikke ogsaa for 
den enkelte producent af principiel vigtighed, at han i sin be- 
drift gjør den samme distinktion paa den samme maade? Ikke 
desto mindre ser man statsøkonomiske lærebøger opstille den 
dybsindige theori, at penge er fast kapital, statsøkonomisk be- 
tragtet, men flydende kapital, privatøkonomisk betragtet; thi, 
siger man, den private giver sine penge helt og holdent hen i 
bytte mod det, han kjøber. Dette argument har imidlertid den feil, 
at det beviser alt for meget. Naar en mand jsælger sin land- 
eiendom i bytte mod en bygaard, gaar jo ogsaa hin fra hans 
private standpunkt helt og holdent op i denne, ligesom denne 
i hin; men have de derved ophørte at være faste kapitaler? 
Nei, svarer man; men i det øieblik eiendommene, solgtes benyt- 
tedes de, privatøkonomisk, som flydende og ikke som fast kapi- 
tal. Men hvad vinder man vel ved denne dybsindighed? Hvad 
andet erklærer man derved, end det, som langt simplere kan 
udtrykkes ved at sige, at der foregik en omsætning? Sagen er 
imidlertid, at man med al magt forlanger at subsumere begrebet 
omsætning ind under produktionen som overbegreb. Man har 
fra hine dage, da man stredes om handelens produktivitet, arvet 
den forestilling, at al omsætning er produktion, og det er godt 
og vel, om man ikke med Macleod samtidig tillige tager J. 
B. Say paa ordet, naar denne, foregribende hin, oplyser om, 
at al produktion i virkeligheden kun er en stor omsætning — 
«la production n'est qu'un grand échange*. 

Den sidste bemærkning er et godt exempel paa, hvor til- 
bøielige de ældre statsøkonomer vare til at sætte beskrivende 
aandrigheder i de sikkre definitioners sted. De opnaaede 
derved at gjøre sin videnskab til et sandt pulterkammer af 
indsamlede observationer, hvor man aldrig fandt en sag igjen 
paa den plads eller i de omgivelser, som man fra først af 
troede at have givet den. At produktion og omsætning ere 
forskjellige, af hinanden væsentlig uafhængige begreber, turde 
dog vel nu stea fast. Man opgivet y> \e^tSs*så& ^^ ^ssc&ft 

distinkion at lade ogsaa omsætningen bære den hædrende beteg- 
nelse produktiv eller, som vi vilde foretrække at kalde det, 
økonomisk. De nyere forfattere have endog indført udtrykket 
produktiv konsumtion; men ville de vel dermed afskaffe be- 
grebsforskjellen mellem konsumtion og produktion eller gjøre 

- den ene til et underbegreb af den anden? Lad os altsaa holde 
fast ved distinktionerne; de ere i statsøkonomien ligesaa nød- 
vendige, som i enhver anden videnskab, til trods for, at enkelte 
synes at mene det modsatte. 

Kapitalernes inddeling i flydende og faste indskrænke vi 
derfor til at gjælde i læren om produktionen. I omsætningen 
har man derimod kun med værdier at gjøre, og enhver værdi, 
som omsættes, gaar derved ud af sin hidtilværende eiers raa- 
dighedssføre og ind i en andens. Vistnok kunne kapitalerne 
være mere eller mindre let omsættelige'; men det er ogsaa alt, 
hvad derom kan siges, og om de ere det ene eller det andet, 
beror paa forholdet mellem tilbud og efterspørgsel og er følge- 
lig altid en høist vexlende egenskab. Penge ere heri kun ved 
en gradforskjel at adskille fra andre varer. Anvendes nu denne 
betragtning paa kredittens udskillelse' af ideelle værdier, indsees 
det, at heller ikke disse have noget med inddelingen i fast og 
flydende kapital at bestille. Enten værdien er ideelt udskilt 
eller medfølgende sit kapitalgrundlag, er det i virkeligheden 
dette sidste, der omsættes, og værdien virker i begge tilfælder 
som omsættelsesevne og som intet andet. Naar derfor Ciesz- 
kowski udtrykker sin opfatning af kreditten i den sætning, 
at den forvandler faste eller bundne kapitaler til cirkulerende 
eller ubundne, saa er denne hans definition urigtig, saavel fordi 
kreditten aldeles ikke kan forvandle de faste kapitaler til 
ikke-faste, idet de forblive lige faste eller flydende efter som 
før dens anvendelse, som ogsaa fordi det tilligger enhver omsæt- 
ning, og ikke alene den ved kredittens benyttelse fremkaldte, at 
gjøre vedkommende kapital cirkulerende og det ligeledes ganske 
uafhængig a£ om den forud er en flydende eller en fast kapital 
Det kunde imidlertid maaske synes, som om der fra vor egen 
Sf^S* rf Tmbm BOm en 8°rt|D«wl» for brugen af kapitalernes 
nytte kunde hentes en vægtig indvending mod den her udvik- 
lede systematik, idet vi nemlig sætte begrebet og betegnelsen 
værdi istedetfor den ene, den abstrakte opfettelse af selve kapi- 
E^^*"* ^ at * i konsekvente heraf <>gsaa skulde 

eporgeelen efter ledig kapital^ og M* feta «*» \afc^ 

værdier eller omsætningsmidler, hvoraf vilde følge, at renten 
inaatte érkjendes at være en betaling for benyttelsen af vær- 
dien. Men herved vilde man overse, hvad dog hvor hele frem- 
stilling er gaaet ud paa at hævde, og som vi her indskrænke 
os til endnu engang at gjentage, at værdierne ikke ere selv- 
stændige størrelser, men kun en egenskab ved kapitalerne, der 
xegelmæssigen hindrer disse fra samtidig at gjøre sin anden 
egenskab, nytten, gjældende. Benten er derfor ingen betaling 
for benyttelsen af værdien — denne betaling erlægges i den 
anden værdi, som dermed udbyttes — men en erstatning for 
tabet af nytten. Det bedste bevis for, at dette er det sande 
forhold, indeholder netop den kjendsgjerning, at det ikke er 
laantageren, der forlanger godtgørelse for overdragelsen af sine 
udskilte værdier, men laangiveren, der kræver renter af sin 
pengesum. Naturligt nok; thi ved kreditten har hin kunnet 
sætte sine værdier i omløb uden at se sine kapitalers nytte 
blive latent, og der er altsaa heller intet tab af nytte at erstatte. 
Vi bede om undskyldning for, at vi have troet os nødsa- 
gede til saa vidtløftig at indgaa paa en systematisk redegjørelse 
for vor opfatning af de statsøkonomiske grundbegreber. Forhaa- 
bentlig vil fremstillingen af vort egentlige emne dog derved have 
vundet saavel i klarhed som i indre begrundelse. Vor hensigt, 
for vort eget vedkommende at finde en mellemliggende anskuelse 
af kredittens væsen, hvorved kunde sammenbindes de akceptable 
og uundværlige dele af begge de hovedmeninger, der paa dette 
punkt endnu staa uforsonede ligeoverfor hinanden, have vi 
opnaaet. Om vor afhandling kunde lede andre til paany at 
gennemtænke dette vigtige spørgsmaal og derved naa resul- 
tater, der kunne gjøre fordring paa større almengyldighed end 
vor hypothese, har dennes fremsættelse dog ikke vferet uden 
gavn. At dens motivering er bleven skitsemæssig og i udfø- 
relsen paa mange punkter ufuldstændig, tør for en del skrives 
paa regning af arbeidets tilfældige karakter af leilighedsskrift. 



